ޞިއްހަތަށް ގެއްލުން ހުރި މުދަލުން ޑިއުޓީ ކުޑަނުކޮށް އިމްޕޯޓް އެކްސްޕޯޓް ގާނޫނު އިސްލާހުކޮށްފި ޞިއްހަތަށް ގެއްލުން ހުރި މުދަލުން ޑިއުޓީ ކުޑަނުކޮށް އިމްޕޯޓް އެކްސްޕޯޓް ގާނޫނު އިސްލާހުކޮށްފި\nމަޖިލިސް ޖަލްސާއެއް ކުރިއަށްދަނީ، ފޮޓޯ:މަޖިލިސް\nސަރަހައްދީ ވިޔަފާރި ބަނދަރުތަކަށް ގެންނަ މުދަލުން ނަގާ ޑިއުޓީ 50 ޕަސެންޓަށް ކުޑަކުރަން އިމްޕޯޓް އެކްސްޕޯޓް ގާނޫނަށް ގެނައި އިސްލާހު ރައްޔިތުންގެ މަޖިލީހުން ފާސްކޮށްފިއެވެ.\nރައްޔިތުންގެ ބިލް މަޖިލީހުން ފާސްކޮށްފައި ވަނީ ވޯޓުގައި ބައިވެރިވި 58 މެމްބަރުންގެ ވޯޓުންނެވެ. ރައްޔިތުންގެ މަޖިލީހުގެ މުޅި ކޮމިޓީން ފާސްކޮށްފައިވާ މިބިލަށް ޖުމްލަ 15 އިސްލާހެއް ހުށަހަޅައި އެއިސްލާހުތައް ފާސްކޮށްފައެވެ.\nއައްޑޫ ސިޓީއާއި ކުޅުދުއްފުށީގައި ގާއިމުކޮށްފައިވާ ސަރަހައްދީ ބަނދަރުތަކަށް ގެންނަ މުދަލުން ނަގާ ޑިއުޓީ 50 އިންސައްތަ ކުޑަކުރުމަށް އިމްޕޯޓް އެކްސްޕޯޓްގެ ގާނޫނަށް އިސްލާހު ހުށަހެޅުއްވީ ހިތަދޫ މެދު ދާއިރާގެ މެމްބަރު އަހުމަދު ރަޝީދެވެ. މިއިސްލާހަށް ތާއީދު ކުރެއްވީ މަރަދޫ ދާއިރާގެ މެމްބަރު އިބްރާހިމް ޝަރީފްއެވެ. މި އިސްލާހު މުޅިމަޖިލީޙުގެ ކޮމިޓީން ފާސްކޮށްފައިވަނީ 54 މެމްބަރުންގެ ވޯޓުންނެވެ.\nޤާނޫނަށް ގެންނަން ފާސްކުރި އިސްލާހުތަކުގެ ތެރޭގައި ދުންފަތުގެ ބާވަތްތަކާއި އެނަޖީ ޑްރިންކްސް އާއި ބަނގުރަލާއި އޫރު މަހުގެ ބާވަތްތަކަށް ޑިއުޓީގެ ލުއި ނުދިނުން ހިމެނެއެވެ. އަދި އެނާޖީ ޑްރިންކްސްގެ ބާވަތްތަކުން ނަގާ ޑިއުޓީ ބޮޑުކުރުމަށްވެސް ވަނީ ނިންމާފައެވެ. އަދި ދުންފަތުގެ ޑިއުޓީގެ ގޮތުގައި ލިބޭ އާމްދަނީގެ ތެރެއިން3އިންސައްތަ ޕަބްލިކް ހެލްތު ފަންޑަށް ޖަމާކުރަންޖެހޭ ގޮތަށް ވެސް ޤާނޫނު އިސްލާހުކުރުމަށް މަޖިލީހުން ވަނީ ފާސްކޮށްފައެވެ.\nއިމްޕޯޓް އެކްސްޕޯޓްގެ ގާނޫނަށް އިސްލާހު އިސްލާހު ގެނައުމަށް ގަމު ދާއިރާގެ މެންބަރު މުޙައްމަދު ވިސާމް ހުށަހަޅުއްވާފައި ވަނީ އެކި ސިނާޢަތްތަށް ފަށައި، ތަރައްޤީކުރުމަށް ބޭނުންވާ ތަކެއްޗާއި، ޢާންމު ދިރިއުޅުމުގައި ބޭނުންކުރާ ބައެއް ތަކެތިން ނަގާ ޑިއުޓީ ކުޑަކުރުން ނުވަތަ ޑިއުޓީ ކަނޑާލުމަށް އިސްކަން ދިނުމަށެވެ.\nބިލުގެ ސަބަބުން ރާއްޖޭގައި އޮޑިދޯނިފަހަރުގެ މަސައްކަތްކުރާ ފަރާތްތަކަށާއި، އާންމު އެކި މަސައްކަތް ކުރައްވާ މީހުންގެ މަސައްކަތަށް ބޭނުންވާ ތަކެތި ގެނަމުގައި ބޮޑެތި ލުއިތަކެއް ލިބިގެންދާނެއެވެ.


luthufaru maruge mahsalaige adu ehumeh maadhama ah thaavalu koffi\nކަނޑު އަޑިން ފެނުނު ލުތުފަރުގެ ބޮލުގެ ނާށިގަނޑު: ފޮޓޯ: ޕޮލިސް\nލުތުފަރުގެ މަރުގެ މައްސަލައިގެ އަޑުއެހުމެއް މާދަމާއަށް ތާވަލު ކޮށްފި\n24 އޮކްޓޯބަރ 2020 - 13:12:27\nށ. ޅައިމަގު ބޯޓެއްގައި މަސައްކަތް ކުރަމުންދިޔަ ބިދޭސީއެއް ކަމަށްވާ ލުތުފަރުގެ މަރުގެ މައްސަލަ އަލުން ތަހުގީގު ކުރުމަށްފަހު ޝަރީއަތުގެ އަޑުއެހުމެއް މާދަމާ އަށް ތާވަލް ކޮށްފިއެވެ.\nށ. ޅައިމަގު ކުރިމަގުބޯޓުގައި މަސައްކަތް ކުރަމުންދިޔަ ބަންގްލަދޭޝްގެ ރައްޔިތެއް ކަމަށްވާ ލުތުފަރު މަރާލި މައްސަލާގައި ދައުލަތުން ދައުވާ އުފުލީ އޭނާއާއެކު އެބޯޓެއްގައި މަސައްކަތް ކުރި އިތުރު ތިން ބިދޭސީންގެ މައްޗަށެވެ. އަލަމިން އާއި ނޫރުލްއިސްލާމް އަދި އެމްޑީ އަހްތަރު ހުސައިންގެ މައްޗަށް ދައުލަތުން އުފުލާފައުވަނީ އެނގިހުރެ މީހަކު މަރާލުމުގެ ދައުވާ އެވެ.\nއެ ދައުވާ އުފުލުމުން އެމީހުން ވަނީ ކުށަށް އިއުތިރާފުވެ ކުށުގެ އިއުތިރާފު އެއްބަސްވުމުގައި ދައުލަތާއެކު ސޮއިކޮށްފަ އެވެ. ނަމަވެސް މައްސަލާގެ ފުރަތަމަ އިބްތިދާއީ އަޑުއެހުމުގައި ތިން މީހުން ވެސް ވަނީ އިއުތިރާފުން ރުޖޫއަވެފަ އެވެ. އެހެންކަމުން މި މައްސަލާގައި އެންމެ ފަހުން ބޭއްވި އަޑު އެޑުހުމުގައި ކުރިމިނަލް ކޯޓުގެ ގާޒީ ވަނީ، އެ ތިންމީހުން ކުށަށް އިންކާރު ކުރާތީ، އިއުތިރާފުގެ އެއްބަސްވުން ބާތިލްވެފައި ވާކަމަށް ނިންމަވާފައެވެ. އަދި އޭރު ކުރިމިނަލް ކޯޓަށް ވެއްދި މައްސަލަ ބާތިލުކޮށް، ޖިނާއި އުޖުރާތުގެ ގާނޫނުގެ ދަށުން ގާޒީވަނީ މައްސަލަ ތަހުގީގު ކުރުމަށް މުއްދަތެއް ދީފައެވެ.\nމައްސަލަ އަލުން ތަހުގީގު ކުރުމަށްފަހު ކޯޓަށް ހުށަހެޅުމުން، ޝަރީއަތުގެ އަޑުއެހުމެއް މާދަމާ ހެނދުނު 9:30 ގައި ކުރިމިނަލް ކޯޓުގައި ވަނީ ޝެޑިއުލް ކޮށްފަ އެވެ.\nލުތުފަރު މަރާލާފައިވަނީ މިދިިޔަ އަހަރުގެ މެއި މަހުގެ ތެރޭގައެވެ. މިމައްސަލަ އާއި ގުޅިގެން ފުލުހުން މީގެކުރިން ބުނެފައިވަނީ، ލުތުފަރު މަރާލާފައިވާކަމަށް ބެލެވެނީ، އޭނާ އާއެކު އެ ބޯޓުގައި މަސައްކަތް ކުރާ އެހެން ފަޅުވެރިންނާއެކު ޖިންސީ ގުޅުން ހިންގަން މަސައްކަތް އެކަމުގެ ނުރުހުމުގައި ކަމަށެވެ. އަދި އޭނާ މަރާލުމަށްފަހު ހަށިގަނޑުގައި ތިން ބަސްތާ ވާ ޖަހައިގެން އެއްސުމަށްފަހު 20 ލީޓަރުގެ ކުކިން އޮއިލް ހުސްކުރި ހަން ހިފަގެއިން ފަތާފައި ލުތުފަރު ހަށިގަނޑު ގެންގޮސް، ތޮށިގަނޑު ނިމޭ ހިސާބުން ލުތުފަރުގެ ހަށިގަނޑު ގަންބާލީ ކަމަށެވެ.\nއޭނާގެ ކަށިތައް ކަމަށް ބެލެވޭ ކަށިތަކެއް ފުލުހުން ވަނީ ކަނޑުގެ އަޑިން ހޯދާފަ އެވެ.


Azerbaijan Ge Ithuru 8 Avashakun Armenia Sifain Fassaalaifi - Vaguthu\nއަޒަރުބައިޖާނުގެ އިތުރު 8 އަވަށަކުން އަރުމޭނިއާ ސިފައިން ފައްސާލައިފި\n1 އަހަރު ކުރިން ( އޮކްޓޯބަރ 16, 2020 )\nއަރުމޭނިއާ އާއި އަޒަރުބައިޖާނާއި ދެމެދު މިހާރު ކުރެވެމުންދާ ހަނގުރާމައިގައި އަރުމޭނިއާއިން އަތްގަދަކޮށްފައިވާ އިތުރު 8 އަވަށެއް އަރަރުބައިޖާނުން އަތުލައިގެންފިއެވެ.\nމިކަން ހާމަކުރައްވަމުން އަޒަރުބައިޖާނުގެ ރައީސް އިލްހާމް އަލިއޭވް ކުރެއްވި ޓްވީޓެއްގައި ވިދާޅުވީ، މިހާރު ހަނގުރާމަ ހިނގަމުންދާ ނަގޮރްނޯ-ކަރަބަކް ސަރަޙައްދުގައި އޮންނަ އަޒަރުބައިޖާނުގެ 8 އަވަށަކުން އަރުމޭނިއާ ސިފައިން ބާލާފައިވާ ކަމަށެވެ. އަލިއޭވް ވަނީ އަޒަރުބައިޖާނުން ހޯދި މި ކާމިޔާބީއާއި ގުޅިގެން އެޤައުމުގެ ރައްޔިތުންނާއި ސަލާމަތީ ބާރުތަކަށް މަރުޙަބާ ދަންނަވާފައެވެ. އަދި ނަގޮރްނޯ-ކަރަބަކް އަކީ އަޒަރުބައިޖާނުގެ ބައެއް ކަމަށް އެމަނިކުފާނު ވަނީ ވިދާޅުވެފައެވެ.\nއަޒަރުބައިޖާން އާއި އަރުމޭނިއާ އާއި ދެމެދު ހަނގުރާމައެއް ފެނިފައިވަނީ، ދެޤައުމު ގުޅޭ ސަރަޙައްދީ އިމުގައި އޮންނަ ނަގޮރްނޯ-ކަރަބަކްގެ މިލްކުވެރިކަމުގެ މައްސަލައިގައެވެ. އަޒަރުބައިޖާނުގައި އޮތް މި ސަރަޙައްދަށް އަރުމޭނިއާ ސިފައިން އަރާފައި ވަނީ މިއީ އެޤައުމުގެ ސަރަޙައްދެއް ކަމަށް ބުނެއެވެ. މިގޮތުން އެންމެ ފުރަތަމަ ހަމަލާދޭން ފެށީވެސް އަރުމޭނިއާއިންނެވެ.\nމިކަމާއި ގުޅިގެން އަޒރުބައިޖާނުން ބުނެފައިވަނީ އަރުމޭނިއާ ސިފައިން އަޒަރުބައިޖާނުގެ ބިންތަކުގައި ތިބިހައި ހިނދަކު ހަނގުރާމަ ކުރާނެ ކަމަށެވެ. އަދި މި ހަނގުރާމައިގައި ކާމިޔާބު ހޯދާނެކަމަށް ކުރިންވެސް އަޒަރުބައިޖާނުން ދިޔައީ ބުނަމުންނެވެ.\nއަރުމޭނިއާ ސިފައިން އަތްގަދަކޮށްފައިވާ އަޒަރުބައިޖާނުގެ ގިނަ ސަރަޙައްދުތައް އަލުން އަރުމޭނިއާ ސިފައިންގެ އަތުން އަތުލާފައިވާއިރު، ދެޤައުމުގެ ދެމެދުގައި ވަރުގަދަ ހަމަލާތަކެއް ބަދަލުކުރެވިފައި ވެއެވެ. ނަމަވެސް ރަޝިޔާއިން އިސްނަގައިގެން ހުށަހެޅި އެއްބަސްވުމެއްގެ ދަށުން ހަމަލާދިނުން ވަގުތީގޮތުން ހުއްޓާލަން ދެޤައުމުންވެސް ވަނީ އެއްބަސްވެފައެވެ.\nހަމަލާ ދިނުން ވަގުތީގޮތުން ހުއްޓާލަން އެއްބަސްވީނަމަވެސް އަރުމޭނިއާ ސިފައިން އަޒަރުބައިޖާނުގެ ބައެއް ސަރަޙައްދުތަކަށް ހަމަލާދެމުންދާ ކަމަށް އޮފިޝަލުން ވިދާޅުވެއެވެ. އަދި އަރުމޭނިއާއިން ހަމަލާތައް އަމާޒުކުރަނީ އަޒަރުބައިޖާނުގެ އާންމު ސަރަޙައްދުތަކަށް ކަމަށްވެސް އެފަރާތްތަކުން ވަނީ ވިދާޅުވެފައެވެ.\nއަޒަރުބައިޖާނާއި އަރުމޭނިއާގެ މަސްރަހު ގޯސްވީ އަޒަރުބައިޖާންގެ ސިފައިން އަރުމޭނިއާގެ އިމުގެ ކައިރީގައި އަސްކަރީ ތަމްރީނުތަކެއް ފެށުމުންނެވެ. މީގެ ކުރިންވެސް މި ސަރަޙައްދުގެ މައްސަލައިގައި ދެޤައުމުގެ މަޝްރަހު ހޫނުވެފައި ވެއެވެ.\nއަޒަރުބައިޖާންގެ އާބާދީގައި 9.9 މިލިއަން މީހުން ތިބިއިރު އޭގެ ތެރެއިން %97 މީހުންނަކީ މުސްލިމުންނެވެ. އަރުމޭނިއާގެ އާބާދީގެ އަކީ 2.9 މިލިއަން މީހުންނެވެ. އެގައުމުގެ އާބާދީގެ %93 މީހުންނަކީ ކްރިސްޓިއަނުންނެވެ.\nއަރުމޭނިއާ، އަޒަރުބައިޖާން ހަނގުރާމަ ހުއްޓާލަން ރަޝިއާ އާއިއެކު އެއްބަސްވެއްޖެ\nއަރުމޭނިއާ ބޯޑަރު ކައިރިން މިސައިލް ހަމަލާއެއްދީ ރަޝިއާގެ ހެލިކޮޕްޓަރެއް ވައްޓާލައިފި\nއަޒަރުބައިޖާނުން އަރުމޭނިއާގެ ބާރުގެ ދަށުގައި އޮތް އަވަށެއް މިނިވަން ކޮށްފި\nއޮކްޓޯބަރ 16, 2020 13:54\nއާބާދީ ގިނަވުމަކުން މިޒަމާނުގައި ހަގުރާމަ ކާމިޔާބެއްނުވާނެ ކަމުންތާ 2.9 މިލިޔަންމީހުން9މިލިޔަން މީހުންގެ އަވައްތަކެއް އަތުލައިގަތީ ފުރަތަމައިނުން ޥެސް!\nއޮކްޓޯބަރ 17, 2020 11:10\n"ދެޤައުމު ގުޅޭ ސަރަޙައްދީ އިމުގައި އޮންނަ ނަގޮރްނޯ-ކަރަބަކް.." ގޫގުލް މެޕް ބަލާބަލަ..! ނަގޯނޯކަރްބާޚް އޮންނަނީ އަޒަރުބައިޖާންއާ އިންވެގެނެއް ނޫން. އެދެމެދު އަރުމީނިއާގެ ބައެއް އޮވެފަ އަޒަރުބައިޖާންއާ މުޅިން ވަކިން އޮންނަނީ. ނަގޯނޯކަރްބާޚްއާ އިންވަނީ އަސްލު އަރުމީނިއާ އާ. އެތާގަ ގިނައީވެސް އަރުމީނިއާ މީހުން. އަރުމީނިއާއިން އެތަނަށް އަތްގަދަ ކޮށްގެން އުޅެނީ އެހެންވެ. ވަކިން އޮތް ނަމަވެސް ބައިނަލްއަގްވާމީ ގޮތުން އެއީ އަޒަރުބައިޖާންގެ ބައެއް. އަޒަރު ބައިޖާނުންވެސް އެތަން ދޫކޮށްލާކަން ބޭނުމެއް ނުވޭ..!\nއޮކްޓޯބަރ 17, 2020 11:13\n"ދެޤައުމު ގުޅޭ ސަރަޙައްދީ އިމުގައި އޮންނަ ނަގޮރްނޯ-ކަރަބަކް.." ގޫގުލް މެޕް ބަލާބަލަ..! ނަގޯނޯކަރްބާޚް އޮންނަނީ އަޒަރުބައިޖާންއާ އިންވެގެނެއް ނޫން. އެދެމެދު އަރުމީނިއާގެ ބައެއް އޮވެފަ އަޒަރުބައިޖާންއާ މުޅިން ވަކިން އޮންނަނީ. ނަގޯނޯކަރްބާޚްއާ އިންވަނީ އަސްލު އަރުމީނިއާ އާ. އެތާގަ ގިނައީވެސް އަރުމީނިއާ ދަރިކޮޅު މީހުން. އަރުމީނިއާއިން އެތަނަށް އަތްގަދަ ކޮށްގެން އުޅެނީ އެހެންވެ. ވަކިން އޮތް ނަމަވެސް ބައިނަލްއަގްވާމީ ގޮތުން އެއީ އަޒަރުބައިޖާންގެ ބައެއް. އަޒަރު ބައިޖާނުންވެސް އެތަން ދޫކޮށްލާކަން ބޭނުމެއް ނުވޭ..!\nއޮކްޓޯބަރ 19, 2020 14:04\nނަގޯނޯކަރްބާޚްއާ އަޒަރްބއިޖާންގެ ވަކިން އޮންނަ "ނަޚްޗިވަން އޮތޮނޮމަސް ރީޖަން" އޮޅިފަވާ ކަމަށް ފެނޭ. އަލުން ޗެކް ކޮށްލާ..!\nއޮކްޓޯބަރ 18, 2020 21:04


Covid-19: Fake Vaccine Thakeh Gaumuthakah Vikki Bayaku Hayyaru Koffi - Vaguthu\nކޮވިޑް-19: ފޭކު ވެކްސިންތަކެއް ގައުމުތަކަށް ވިއްކި ބަޔަކު ހައްޔަރުކޮށްފި\nކޮވިޑް-19ގެ ބަލި މަޑުކަމުގެ ތެރޭގައި ފޭކު ވެކްސިންތަކެއް އޮޅުވާލައިގެން ވިއްކި ކަމުގެ ތުހުމަތުގައި ބަޔަކު މީހުން ޗައިނާއިން ހައްޔަރު ކޮށްފިއެވެ.\nބެއިޖިންގެ ފުލުހުން ބުނެފައިވަނީ ފޭކް ވެކްސިންތަކެއް ގައުމުތަކަށް ވިއްކި ކަމުގެ ތުހުމަތުގައި މިހާތަނަށް 80 ވަރަކަށް މީހުން ހައްޔަރު ކޮށްފައިވާ ކަމަށެވެ. އެމީހުންނަކީ ވެކްސިން އުފައްދައިގެން ވިއްކަމުން އައި ބައެކެވެ.\nއެގައުމުގެ މީޑިއާއަކުން ރިޕޯޓް ކޮށްފައިވާ ގޮތުގައި މި ގްރޫޕު ހިންގުމާ ހަވާލުވެގެން ހުރީ ކޮންގް ނަމަކަށް ކިޔާ މީހެކެވެ. މި ގްރޫޕުން ވެކްސިން ވިއްކަން ފަށާފައިވަނީ މިދިޔަ އަހަރުގެ ސެޕްޓެމްބަރު މަހުގެ ތެރޭގައި ކަމަށާއި އޭގެ ފަހުން ކޮންމެ ދުވަހަކު ގޮތަކަށް ޗައިނާގެ އިތުރުން އެހެން ގައުމުތަކަށް ވަނީ ވެކްސިން ވިއްކާފައެވެ.\nއެމީހުން ހައްޔަރު ކުރިއިރު، ފުލުހުން ބުނީ އެމީހުންގެ އަތުން 3000 އަށްވުރެ ގިނަ ފޭކް ވެކްސިން އަތުލާފައިވާ ކަމަށެވެ.\nއެގައުމުގެ ފޮރިން މިނިސްޓަރު ވެންގް ވެންބިން ވިދާޅުވީ އެ ހާދިސާ ހިނގާފައިވާތީ، އެމީހުން ވެކްސިން ވިއްކާފައިވާ ގައުމުތަކަށް އެކަން އަންގާފައިވާ ކަމަށެވެ.\n"ޗައިނާ ސަރުކާރުން އަންނަނީ ވެކްސިންގެ ސަލާމަތް ބަލަހައްޓަމުން. އެގޮތަށް ފޭކް ވެކްސިން ވިއްކާ ނަމަ އެފަދަ ކަންކަން ކުރާ މީހުންނާ މެދު ގާނޫނީ ފިޔަވަޅު އެޅޭނެ. އަދި ކުރިއަށް އޮތް ތަނުގައި އެކަންކަން ބަލާނެ،" ވެންގް ބުންޏެވެ.\nޗައިނާއިން ވަނީ މިފަދަ ކުށްތައް ކުރާ މީހުންނާ މެދު ހަރުކަށި ފިޔަވަޅު އެޅުމަށް ނިންމައިފައެވެ.\nފޭކް ވެކްސިން ވިއްކުމުގެ ތުހުމަތުގައި 80 މީހަކު މިއަދު ހައްޔަރު ކޮށްފައިވާއިރު، 2016 ވަނަ އަހަރުވެސް ފުލުހުން ވަނީ ވެކްސިން ވިއްކުމުގެ މައްސަލައިގައި ދެ މީހަކު ހައްޔަރު ކޮށްފައެވެ.


The Witcher: Dhevana Season ge trailler dhahkaalaafi\n"ދަ ވިޗާ" ގެ ދެވަނަ ސީޒަން ޑިސެމްބަރު މަހު ނެޓްފްލިކްސްގައި ޕްރިމިއާ ކުރޭ\nނެޓްފްލިކްސްގެ އުފެއްދުމެއް ކަމަށްވާ "ދަ ވިޗާ" ގެ ދެވަނަ ސީޒަންގެ ޓްރެއިލާ ނެރެފި އެވެ.\nމި ޓްރެއިލާގައި ކުރީގައި މި ސީރީޒްގައި އުޅުނު މަޝްހޫރު ތަރިންގެ އިތުރުން އާ ބަޔަކު ވެސް ދައްކާލާފައި ވެއެވެ. އަދި ކުރިން ދައްކާ ލާފައިވާ ޓީޒާ ތަކާއި ހިލާފަށް މިފަހަރު ނެރުނު މި ޓްރެއިލާއިން ދެވަނަ ސީޒަނާބެހޭ ގިނަ މައުލޫމާތު ތަކެއް ވެސް ދައްކާލަ އެވެ.\nވިޗާގެ ދެވަނަ ސީޒަން ފެށެނީ ފުރަތަމަ ސީޒަން ނިމުނު ހިސާބުން ކަމަށް ނެޓްފްލިކްސްއިން ވަނީ ކަށަވަރުކޮށް ދީފަ އެވެ. އަދި ޓްރެއިލާއިން ބެލުންތެރިންގެ މަގްބޫލުކަން ހޯދާފައިވާ ކެރެކްޓާ ގެރަލްޓް، ސިރިލާ އަދި ޔެނިފާ ފެނިގެން ގޮސްފައިވެ އެވެ.\n"ދަ ވިޗާ" ސީޒަން ދޭއްގެ ޓްރެއިލާ\nމި ޓްރެއިލާ ދައްކާލާފައި ވަނީ ނެޓްފްލިކްސް އާއި ސީޑީ ޕްރޮޖެކްޓް ރެޑް ގުޅިގެން ކުރިއަށް ގެންދިޔަ "ވިޗާ-ކޮން" އިވެންޓްގެ ތެރެއިންނެވެ. އަދި ޓްރެއިލާގެ ކުރިން ވަނީ މިއަހަރުގެ ޑިސެމްބަރު މަހުގެ 17 ވަނަ ދުވަހު ވިޗާގެ ދެވަނަ ސީޒަން ނެޓްފްލިކްސްގައި ޕްރިމިއާ ކުރާނެ ކަމަށް އިއުލާން ކޮށްފަ އެވެ.\nމި އިވެންޓްގެ ތެރެއިން ވަނީ "ދަ ވިޗާ" ގެ ޕްރީކުއަލް ޝޯއެއް ވެސް އިއުލާން ކޮށްފަ އެވެ. "ދަ ވިޗާ: ނައިޓްމެއާ އޮފް ދަ ވުލްފް" ކިޔާ މި އެނިމޭޓެޑް ސީރީޒް އޮގަސްޓް 23 ވަނަ ދުވަހު ނެޓްފްލިކްސްގައި ޕްރިމިއާ ކުރާނެ އެވެ.


Nasheed ge "Dhe radhun": - Ilmee ethah dhaairaa akaa gulhey fotheh | Mihaaru\nރައީސް ނަޝީދު ލިޔުއްވި ފޮތް "ދެރަދުން".\nނަޝީދުގެ "ދެ ރަދުން": އިލްމީ އެތައް ދާއިރާއަކާ ގުޅޭ ފޮތެއް\nއަޙުމަދު އަލާ ދީދީ\n15 އޯގަސްޓް 2020 - 10:27 23 comments\nމާޒީވެ ދިޔަ ދުވަސްތަކާއި ޒަމާންތަކުގެ މައްޗަށް ނަޒަރު ހިންގައި ފިކުރު ކުޅައުމަކީ ބައެއް ބުއްދިވެރީން މުސްތަގުބަލުގެ މައްޗަށް އިބުރަތެއް ހޯދަން ކޮށްއުޅޭ ކަމެކެވެ. ޝައްކެއްވެސް ނެތެވެ! ތާރީޚަކީ މުނިއަވަސް ފިލުވާން އެދުނު ކަތަކަށް އެހާމެ މުނިއަވަސް ފިލަނިވި، އިބުރަތެއް ހޯދާން އުޅެފި ކަތަކަށް އެހާމެ އިބުރަތެއް ލިއްބައިދެނިވި އެއްޗެކެވެ. ވީމާ، އަޅުގަނޑުގެ ނަޒަރުގައި ތާރީޚާ ގުޅޭ ކޮންމެ ފޮތަކީ ވެސް އިބުރަތާއި ހިކުމަތުން ފުރިފައިވާ ގުޅިއެކެވެ.\nއާދެ! ރައްޔިތުންގެ މަޖިލީހުގެ ރައީސް އަދި ރާއްޖޭގެ ކުރީގެ ރައީސް މުހައްމަދު ނަޝީދު ލިޔުއްވާފައިވާ "ދެ ރަދުން" ފޮތް އަޅުގަނޑު ކިޔައިފީމެވެ. މި ފޮތަކީ ރާއްޖޭގެ ތާރީޚުން ފާހަގަކުރެވޭ ވަރަށް މުހިންމު ދުވަސްވަރެއްގެ މައްޗަށް ލިޔުއްވާފައިވާ ތަންގީހީ ފޮތެއްކަމުގައި އަޅުގަނޑު ދެކެމެވެ. މައިގަނޑު ގޮތެއްގައި މި ފޮތުގައި އަލިއަޅުއްވާލައްވާފައިވަނީ މީލާދުން 1800ގެ އަހަރުތަކުގައި ރާއްޖޭގެ ދާހިލީ ސިޔާސަތުތައް އެނބުރެމުން ދިޔަ ގޮތާއި އެކަމަށް މެދުވެރި ކުރުވި ސަބަބުތަކާއި އެކަންކަމުގެ ސަބަބުން ބައިނަލްއަގްވާމީ މަސްރަހުގައި ދިވެހިރާއްޖޭގެ ސަރުކާރާ އުފެދިގެން ދިޔަ ގުޅުންތަކުގެ މައްޗަށެވެ.\n"ދެރަދުން" ފޮތް ލިޔުއްވި ރައީސް ނަޝީދު.\nއާދެ! "ދެ ރަދުން" ފޮތަކީ އިލްމީ އެތައް ދާއިރާތަކަކާ ގުޅިފައިވާ ފޮތެކެވެ. ޕޮލިޓިކަލް ސައިންސާއި އިންޓަނޭޝަނަލް ރިލޭޝަންސް، އިކޮނޮމިކްސް އަދި ސޯޝިއޮލޮޖީ ފަދަ ދާއިރާތަކުން ކުރިޔަށްދާން އެދޭ ކޮންމެ މީހަކަށްމެ އެމީހެއްގެ ދާއިރާއާ ގުޅޭ ގޮތުން ދިރާސާކުރުމަށް ހެޔޮ މަންޒަރެއް ދައްކުވައިދޭނެ އަދި އެތައް މައުލޫމާތެއް ލިއްބައިދޭނެ ފޮތެއްކަމުގައި އަޅުގަނޑު ދެކެމެވެ. ފަހަރުގައި މިހެން ދެންނެވުމުން ބައެއް ބޭފުޅުން މާލާމާތް ވެސް ކުރައްވަފާނެ އެވެ. ދުނިޔޭގެ މަލާމާތެއް، ފުރައްސާރައެއް ނުލިބި އުޅެވިދާނެ ކަމަށް ދުށުމަކީ ހޭޖެހޭ އެކަކު ވެސް ދެކޭނޭ ގޮތެއް ނޫނެވެ.\nމޫނަކަށް ކަނދުރާއަކަށް ނުބަލައި މި ފޮތަށް ނަޒަރު ހިންގާއިރު، ލިޔުންތެރިޔާ ދިވެހި ދަރިކޮޅުތަކުގެ ވާހަކަ ދައްކަވާއިރު ކުށް ހުރިކަން ފާހަގަކުރެވެ އެވެ. އަޅުގަނޑަކީ ދަރިކޮޅުތަކުގެ އިލްމަށް ޝައުޤުވެރިކަން ހުންނަ މީހަކަށް ވާތީ އެކަން ސަމާލުކަމަށް އައީ އެވެ. މިސާލަކަށް ފޮތުގެ 53 ވަނަ ސަފުހާގައި ވަނީ "ކޮރުބަންޑާރައިންގެ މަންމާފުޅަކީ ފަސްމަންދޫ ހަކުރާތަކުރުފާނުގެ ބޭފުޅެކެވެ. ފަސްމަންދޫ ހަކުރާތަކުރުފާނުގެ އެއް ކައިވެނިފުޅަކީ ބޮޑުހަނދޭގިރިތަކުރުފާނުގެ އަތިރީކަމަނާފާނާ ކުރެވުނު ކައިވެނިފުޅެވެ. އިބްރާހިމް ރަސްގެފާނާއި ކޮރުބަންޑާރައިންނާއި ބޮޑު ހަނދޭގިރިތަކުރުފާނަކީ ތިން ބޭންނެވެ. ކަޅުބަންޑާރައިންގެ އަނބިކަނބަލުން ދޮންބީނާގޭ އައިމިނަތުދީދީގެ ބައްޕައަކީ ފަސްމަންދޫ ހަކުރާތަކުރުފާނަށް މުނިކާފަ ވިދާޅުވާ ފަސްމަންދޫ އަލީ ދޮށިމޭނާމަނިކުފާނެވެ. މާންދޫގޭދީދީގެ ކާފާފުޅަކީ ދޮންބީނާގޭ އައިމިނާދީދިއާ އެއްބަފާ ޚަތީބު މުޙައްމަދުމަނިކުފާނެވެ."\nމި ވާހަކައަކީ ދެ ރަދުންނާއި އިބްރާހީމާއި ތިން ހަސަނާއި މުޙައްމަދުގެ ވާހަކައެކެވެ.\nމި7ވެރިން، އެކަކު އަނެކަކުގެ އަނބިންނާއި އެކަކުގެ އަނެކަކުގެ އުޚްތުންނާ ކައިވެނިކުރައްވައި، ބޭފުޅުން ހޯއްދަވައި، ވަރިކުރައްވާ އަލުން ކައިވެނިކުރައްވައި ބޭފުޅުން ހޯއްދެވި ވާހަކައެވެ. pic.twitter.com/LoVxhqbkoh\n— DheRadhun (@DheRadhun) August 2, 2020\nމި ޕެރެގްރާފުގައި ވަރަށް މައްސަލަ އެބަ އުޅެ އެވެ. ކޮރުބަންޑާރައިންގެ މަންމާފުޅަކީ ފަސްމަންދޫ ހަކުރާތަކުރުފާނުގެ "އަތިރީކަމަނާގެ" ބޭފުޅެކެވެ. ދެން އޮތް ޖުމްލައިގެ ރަނގަޅު ގޮތަކީ، ނޮޅިވަރަމް ބޮޑު ހަނދޭގިރިތަކުރުފާނަކީ އިބްރާހިމް ރަސްގެފާނާއި ކޮރުބަންޑާރައިންގެ ބޮޑުބޭބޭފުޅުކަމުގައި ބަޔާންކުރުމެވެ. މިއީ ތިން ބޭން ކަމުގައެއް ނުވެ އެވެ. ދެން އޭގެ ފަހުން އޮތް "ދޮންބީނާގޭ އައިމިނަތުދީދީގެ ބައްޕައަކީ ފަސްމަންދޫ ހަކުރާތަކުރުފާނަށް މުނިކާފަ ވިދާޅުވާ ފަސްމަންދޫ އަލީ ދޮށިމޭނާމަނިކުފާނު" ކަމުގައި ބަޔާންކުރައްވާފައިވާއިރު، ފަސްމަންދޫ ހަކުރާތަކުރުފާނަކީ މި އަލީ ދޮށިމޭނާމަނިކުފާނުގެ ކާފަ އެވެ. މުނިކާފައެއް ނޫނެވެ. އަދި މާންދޫގޭ ދީދީގެ ކާފަކަމުގައި އެ ވިދާޅުވާ ޚަތީބު މުހައްމަދު މަނިކުފާނާއި ދޮންބީނާގޭ އައިމިނާދީދިއާ އެއްބަފާ ކަމެއް އެނގޭކަށް ނެތެވެ.\nއެނގެން އޮތް އެންމެ ގާތް ގޮތަކީ މި ޚަތީބު މުޙައްމަދުމަނިކުފާނުގެ މަންމަ ކަމުގައިވާ، ފަނޑިޔާރު ޢައިޝާމަނިކުފާނު، ހޮޅި އާއިލާގެ ދެބޭންނާ ކައިވެނިބައްލަވައިގަތް ކަމެވެ. މި ފަނޑިޔާރު އައިޝާމަނިކުފާނު، ހޮޅި މުޙައްމަދު ވެލާނާތަކުރުފާނާ ފުރަތަމަ ކައިވެނިބައްލައިގަނެގެން އުޅުއްވަނިކޮށް، 1752 ގައި، ހޮޅިން އައިސް، ކޮރުބަންޑާރައިންނާ އެކު އެ ތަކުރުފާނު ކަންނަންނޫރަށް ގެންދިޔައީ އެވެ. އޭގެ ފަހުން އެތަނުގައި އަވަހާރަވީ އެވެ. ދެން މީގެ ފަހުން، އެ ތަކުރުފާނުގެ ހުވަފަތް އަނބިކަބަލުން ކަމުގައިވާ، މި ފަނޑިޔާރު ޢައިޝާމަނިކުފާނު ކައިވެނިބައްލަވައިގަތީ ގެއްލުނު ފިރިކަލުންގެ އެއްބަނޑުއެއްބަފާ އަޚުކަމުގައިވާ ކުޑަ ހަކުރާ އަލިމަނިކުފާނާ އެވެ. މި ކުޑަ އަލިމަނިކުފާނާއި ދޮންބީނާގޭ އައިމިނާދީދީގެ ބައްޕަކަމުގައިވާ ފަސްމަންދޫ އަލީ ދޮށިމޭނާމަނިކުފާނާ ދެބޭންގެ ދެދަރި އެވެ. މި ދެ އަލީ ވެސް އަވަހާރަވީ، ގިޔާސުއްދީން ރަދުންނާ އެކު ހައްޖަށް ވަޑައިގެން އުޅުއްވަނިކޮށް 1773 ގަ އެވެ.\nއިސްވެ ނަންގަނެވުނު ކުށްތަކުގެ ސަބަބުން، ލިޔުންތެރިޔާގެ މައިގަނޑު ބަހުސް ކަމަށްވާ، މާންދޫގޭ ދީދީއަކީ ފަސްމަންދޫ އާއިލާއާ ގުޅިފައިވާ ބޭފުޅެއްކަން، މި މައިގަނޑު ޕޮއިންޓަކަށް ޝުބުހާއެއް ނާދެ އެވެ. އަސްލު ރަނގަޅެވެ. ފަރްއުގައި މައްސަލަ އުޅެނީ އެވެ. އަދި، އިސްވެ ދެންނެވުނު ދާއިރާތަކާއި މި ފޮތާ ގުޅޭ ކަމަށް އަޅުގަނޑުގެ ކޮށި ބުއްދިގަނޑަށް ވިސްނުނީ ކީއްވެކަމާ މެދު ވެސް ހުލާސާ ނަޒަރަކުން ދަންނަވާނަމެވެ.\nރޮބަޓް މީޑަކީ، ގަވަރުނަރު، ސިލޯނުގައި ހުންނަވާފައި ވިދާޅުވާނެ އެއްޗެއްވެސް ރޮބަޓް މީޑް ލަންޑަންގައި ހުންނަވާއިރު، އެ އެއްޗެއް ގަވަރުނަރު ވިދާޅުވުމުގެ ކުރިން، އެނގިވަޑައިގަންނަވާ ފެންވަރުގެ، އިނގިރޭސި ޚާރިޖިއްޔާގެ މަސްއޫލުވެރިއެކެވެ. pic.twitter.com/s6Z90dAXzH\n— DheRadhun (@DheRadhun) August 9, 2020\nމި ފޮތުގައި އެ ދުވަސްވަރުގެ އިމްޕޯޓް އެކްސްޕޯޓު އޮތް ގޮތާއި އޭގެ އަގުތަކާ އަދި މުޅި ދިވެހި އިގްތިސާދަށް އަންނަމުން ދިޔަ ބަދަލުތަކުގެ ވާހަކަތައް ފެންނާން އެބަ ހުއްޓެވެ. ވެރިކަމުގެ ދާއިރާގައި އަތިރީގެ އާއި ކަކާގެޔާ ދެމެދު އުފެދުނު އަދާވާތްތެރިކަމާއި އެކަމުގެ ސަބަބުން މި ދެ އާއިލާއިން ވެރިކަމަށް ފޫގަޅައިގެން ތިއްބެވި ބޭބޭފުޅުން ނެރުއްވުމުން ގެންދެވި ސިޔާސީ ހިކުމަތްތަކުގެ މައްޗަށް ވެސް އަލިއަޅުއްވާލައްވައިފައިވެ އެވެ. އަދި މި ދެންނެވި ބޭބޭފުޅުން އެބޭފުޅުންގެ ކޮޅު، މޮޅު ކުރެއްވުމަށްޓަކައި އެދުވަސްވަރު މި ސަރަޙައްދުގައި އޮތް ބޭރު ގައުމުތަކާ ބަދަހިކުރައްވަމުން ގެންދެވި ގުޅުންތަކުގެ މައްޗަށް ނަޒަރު ހިންގާފައިވެ އެވެ.\nއަޅުގަނޑުމެންގެ މި ރާއްޖޭގައި އެކިއެކި އިލްމީ މައުލޫތަކުގެ މައްޗަށް އިންތިގާދީ ވިސްނުމަކުން ވިސްނާ ދިރާސާތައް ހެދިފައި ހުރިލެއް ވަރަށް މަދެވެ. "ދެ ރަދުން" މި ފޮތަކީ ރާއްޖޭގެ ތާރީހުގެ ވަރަށް މުހިންމު ދުވަސްވަރެއްގެ މައްޗަށް މި ދެންނެވި ފަދަ ވިސްނުމުގެ ނަޒަރަކުން ހައްދަވާފައިވާ މުހިންމު ދިރާސާއެކެވެ. ޝައްކެއްވެސް ނެތެވެ! ތާރީޚުގެ ކޮންމެ ހާދިސާއަކީ އެކި ނަޒަރުތަކުން ވިސްނާ ރަޢުޔު ނެރެވޭނެ ހާދިސާތަކެކެވެ. ކަމުގެ އެންމެ އަސްލާ އެއްގޮތް ބޮޑު މަންޒަރެއް ފެނިގެންދާނީ ވެސް ހުރިހާ ދިމާލަކުން ވިސްނާ ނަޒަރު ހިންގާ އޭގެ މައްޗަށް ބަހުސުތައް ކުރެވިގެންނެވެ.\nއަލާ ދީދީ: އޭނާ އަންނަނީ އެވޭލާ އަދި މި ޒަމާނުގެ ތާރީހާއި ސަގާފަތް ދިރާސާކުރަމުން.\nރައީސް ނަޝީދު ލިޔުއްވާފައިވާ "ދެ ރަދުން" މި ފޮތަކީ އަޅުގަނޑު މި ދެންނެވި ފަދަ އިލްމީ މައުލޫތަކުގެ މައްޗަށް އިންތިގާދީ ދިރާސާތައް ކުރުމަށް މިއަދުގެ ލިޔުންތެރިންނާއި ލިޔުންތެރިކަމުގެ ޝައުގުހުރި ކުދިންނަށް ހިތްވަރެއް ލިބޭނެ އަދި މަގު ދައްކައިދޭނެ ފޮތެކެވެ. ކޮންމެ އަހަރަކުމެ، ދިވެހި އެތައް ދަރިވަރުންނެއް ބޭރުގެ ޔުނިވާސިޓާތަކުންނާއި ދިވެހި ރާއްޖޭގެ ކޮލެޖުތަކުން ދަސްވެނިވެގެން އެކުދިންގެ ހިދުމަތުގެ ދައުރުގެ ތެރެއަށް ވަދެ އެވެ. ޕޮލިޓިކަލް ސައިންސާއި އިންޓަނޭޝަނަލް ރިލޭޝަންސް، އިކޮނޮމިކްސް އަދި ސޯޝިއޮލޮޖީ ފަދަ އެތައް ދާއިރާއެއްގެ ދަސްވެނިންނެވެ. ކޮންމެ ކުއްޖަކު ވެސް އެ ކުއްޖަކު ކިޔެވި ދާއިރާއިން ދިވެހިރާއްޖެއާ ގުޅޭ ގޮތުން އިލްމީ ދިރާސާތައްކޮށް ޝާޢިއުކުރެވޭ ނަމަ ދިވެހި ތާރީހާއި ސަގާފަތު އަދި ދިވެހި އެކި ގުޅުންތަކުގެ މައްޗަށް އާ ވިސްނުންތަކާއި ނަޒަރިއްޔާތުތައް ގެނެވޭނެ އެވެ. އަދި ދިވެހި ފޮތްތެރިކަމަށް އޮތް ލޯބި އިތުރުކުރެވޭނެ އެވެ. ފަޅުވެފައިވާ ދިވެހި ފޮތްހަރުގަނޑުތަކަށް އާ ދިރުމެއް ލިބިގެންދާނެ އެވެ. އެއީ މިއަދުގެ ޖީލު ކުރަން ޖެހިފައިވާ ގައުމީ މުހިންމު މަސައްކަތެއް ކަމާ މެދު ކުޑަ ވެސް ޝައްކެއް ނެތެވެ.\nމ. ރީހުއްސަބާ، އަހުމަދު އަލާ ދީދީ އަކީ މިނިސްޓްރީ އޮފް އާޓްސް ކަލްޗާ އެންޑް ހެރިޓޭޖުގެ ރިސާޗް އެނަލިސްޓެކެވެ. އޭނާ އަންނަނީ ދިވެހިރާއްޖޭގެ ތާރީހާއި ސަގާފަތް އަދި ނަސަބުނާމާ ދިރާސާކުރައްވަމުންނެވެ. އޭނާ ވަނީ ދިވެހިރާއްޖޭގެ އިސްލާމީ ޔުނިވާސިޓީގެ ފުރަތަމަ ޑިގްރީ ކޯސްތަކުގައި ދިވެހި ތާރީހު ވެސް ކިޔަވައިދެއްވައިފަ އެވެ.\nއިތުރު ލިޔުންތައް ރައީސް މުހައްމަދު ނަޝީދު ތާރީހް\nރައީސް ނަޝީދުގެ "ދެ ރަދުން" ތަހުތަށް!


Dho?! STORY: Yaaraa ahaanuhey. Ep27\n* ޖުލައި9ވަނަ ދުވަހުގެ ބަޔާ ގުޅޭ ...\nއެއީ ކުރިން ފެނުނު ދެކުދީންކަން ސަޖަން ހަނދާންވީ އެމީހުންގެ މޫނުމަތީން ފައުޅުވާން ހުރި ނުރުހުމުގެ ކުލަ ދެކެފަ އެވެ. ސަމާއާއެކު އައިއިރު ބައްދަލުވި ކުދިންގެ ތެރެއިން އެންމެ ފާހަގަވި ދެމޫނަކީ އެދެކުދީންނެވެ.\n"ކެން އައި ހެލްޕް ޔޫ؟" ދެމީހުން ކުރެ އެކަކު ވެސް އަނގައިން ނުބުނާނެކަން ޔަޤީންވުމުން ސަޖަން ހިނިތުންވުމަކާއެކު އިސްނެގި އެވެ.\n"ޝުއާ ޔޫ ކެން. ދާނިޔަލް ފަހަތުން ނެއްޓެން އުޅޭ." ދެކުދީން ތެރެއިން ދިގުކޮށް ހިމަތޮޅިކޮށް ހުރި ކުއްޖާ ބުނެލި އެވެ.\nއެއަޑުގައި ސީރިއަސްކަމެވެ. ބޮޑު ދެލޮލުން ސަޖަންއަށް ބަލަން ހުރިގޮތުން ހީވަނީ އަޅިއަށް ހަދައިލަން ތައްޔާރުވެފައިވާ ހެންނެވެ. ދެވަނަ ހަމެއްހެން ފަޔަށް ހިފާފައިވާ ހުދު ސްކިނީ އާއި ނޫ ގަމީސްމަތިކޮޅުގައި ހަށިގަނޑުގެ ރީތިކަން ހުރީ ފައުޅުވާށެވެ. ރާޅުކަމެއް ހުރި އިސްތަށިގަނޑު އެއްފަރާތުން ކޮނޑުމައްޗަށް ދޫކޮށްލައިފައި އޮތެވެ.\n"އެން ވައި ވުޑް އައި ލިސެން ޓު ޔޫ؟ ... ތީ ކާކު؟" ސަޖަން އިރުކޮޅެއް ވަންދެން ބަލަން ހުރެފައި ހަށަންބަނދެލި އެވެ. އެމޫނުގައި ހަމަޖެހުމެވެ.\nސަޖަންގެ މިހިތްވަރު ދެކެފައި އަންހެންކުއްޖާގެ ދެލޯ ބޮޑުވި އެވެ. ދެ އަންހެންކުދީން ނަޒަރު ބަދަލުކޮށްލައިފައި ކުރިން ވާހަކަދެއްކި ކުއްޖާ އައިސް ސަޖަންގެ ދާދި ގާތަށް ހުއްޓުނެވެ. އެދެމެދުގައި ހުރަހަކަށް ހުރީ މޭޒުގެ ފުޅާމިނެވެ.\n"ހީވާގޮތުން މިހިސާބަށް އައިއިރު އެކަކުވެސް އަދި ވޯން ނުކުރަނީ. އައިމް ވީނާ. ދާނިޔަލްގެ ގާރލްފްރެންޑް. އަދި މިތާ އެއްވެސް ޕީއޭއަކު ހަރުނުލައިގެން އުޅޭ ސަބަބަކީ ވެސް އަހަރެން. އެއިން ކޮންމެ މީހަކު ވަކިވެގެން ދަނީ އަމިއްލައަށް. އަހަންނާއި ކުރިމަތިލުމުގެ ބާރުނެތީމަ. މިތާ ވަޒީފާގަ އުޅެން ބޭނުމިއްޔާ ޖެހޭނީ ދާނިޔަލްއާ ދުރުން އުޅެން." ވީނާ ފަޚުރުވެރިކަމާއެކު ވާހަކަދެއްކި އެވެ.\n"ތީ އެހެންވީމަ ބުލީއެއް ދޯ؟" ސަޖަން އަނެއްކާ ވެސް ވީނާ ހައިރާންކޮށްލުމުގައި ކާމިޔާބު ހޯދި އެވެ.\nޖަވާބުދޭންވެގެން އޭނަ ތައްޔާރުވެލިތަނާ ދާނިޔަލް ދޮރު ހުޅުވާލައިފައި ނިކުތް އަޑު އިވުނެވެ. ތިންމީހުންގެ ނަޒަރު އެއްފަހަރާ އެދިމާއަށް ދަތުރުކުރި އެވެ. ވީނާ ރުޅިވެރިކަން ފިލުވާލައިފައި ދާނިޔަލްއަށް ހިނިތުންވުމެއް ހަދިޔާކޮށްލި އެވެ. އެކަމަކު ދާނިޔަލްގެ ނަޒަރު ހުރީ ސަޖަންއަށެވެ.\n"އެވްރީތިން އޯކޭ؟" ދާނިޔަލްގެ އަޑުގައި ކަންބޮޑުވުން ވި އެވެ.\n"ދާނިޔަލްގެ ނިއު ޕީއޭއަށް މަރުހަބާ ކިޔަން އައިސް އަހަރުމެން މިތިބީ." ސަޖަންއަށްވުރެ ކުރިން ވީނާ ޖަވާބުދިނެވެ.\nދާނިޔަލް ކައިރިއަށް އަންނަން ފެށުމުން ފިޔަވަޅެއް ކައިރިއަށް އަޅާލައިފައި ދާނިޔަލްގެ މުލައްދަނޑީގައި ދެއަތުން ހިފާލި އެވެ. ސަޖަންގެ ނަޒަރު އެދިމާއަށް ދަތުރުކޮށްލާފައި އަނބުރާ ދާނިޔަލްގެ މޫނަށް ހުއްޓުނެވެ. ހަށަން މޮހާލައިފައި އޭނަ އިށީންދެލީ ގޮނޑީގަ އެވެ. ދާނިޔަލް ވާހަކަދައްކަން ވެގެން ވީނާގެ އަތް ދުރުކޮށްލިތަން ފެނުމުން ސަޖަންގެ ޝައުޤުވެރިކަން އިތުރުވި އެވެ. ވީނާ ކިތަންމެ ލޯބިން ބެލިއަސް ދާނިޔަލްގެ ލޮލުގައި އެފަދަ އެއްވެސް ކުލައެއް ނެތްކަން ފާހަގަވެފައި ހަމަޖެހުމެއް އިހްސާސް ކުރެވުނެވެ.\nދާނިޔަލް ޖެހިލުމެއްނެތި ސަޖަން ކައިރީ ނާސްތާކުރަން އެކުގައި ދާން ބުނުމާއެކު ވީނާގެ ކުލަ ބަދަލުވި އެވެ. ހީވީ މޫނުގައިވި ހުރިހާ ކުލައެއް ދަމައިގަތް ހެންނެވެ. ސަޖަންއަށް ނުހީ އިނދެވުނީ ތިރީ ތުންފަތުގައި ދަތް އަޅައިލިކަމުންނެވެ. އޭނަ ބޯޖަހާލައި ތެދުވުމުން ދާނިޔަލް އަދި އެކުގައި ދަމުން އަތްއުފުލާލައިފައި ބުރަކަށީގެ ތިރިން އަތް ޖައްސާލައިގެން ހުއްޓެވެ. ވީނާއަށް ދައްކަން ކުރިކަމެއް ނޫންބާވައޭ ސަޖަން ހިތަށް އެރި އެވެ. ލިފްޓް ތެރޭގައި ވެސް ވީނާ އަދި އެއްފަހަރު ދާނިޔަލްގެ ޝައުޤުވެރިކަން ހޯދަން މަސައްކަތް ކުރި އެވެ. ދެއްކި ވާހަކައާ ބައިވެރިވުމުގެ ބަދަލުގައި ދާނިޔަލް ހުރީ ފޯނު ނަގައިގެން މެއިލްތަކެއް ހާވާށެވެ.\n"ޑިނާ ލިސްޓްތެރޭގަ މީތި ކައުންޓް ކުރެވޭނެތަ؟" ސަޖަން ވާހަކަދެއްކީ މޭޒެއް ހޯދައިގެ އިށީންދެފަ އެވެ.\nދާނިޔަލްގެ ނަޒަރު ވަގުތުން ފޯނުން ސަޖަންއަށް ހުއްޓައިލި އެވެ. "ނޯ." ލާނެތް ހިނިތުންވުމަކާއެކު ޖަވާބުދިން ގޮތުން ސަޖަން ގާތަށް ހިނި އައެވެ.\nވެއިޓަރު އައުމުން ކާއެއްޗެއްސަށް އޯޑަރު ދީފައި ދެމީހުން ވެސް އިރުކޮޅެއް ވަންދެން ފޯނަށް ބަލާށެވެ. ސަޖަން އައިރާގެ މެސެޖަކަށް ރިޕްލައި ކުރަން އިނީ ހިނިތުންވެފަ އެވެ. ދާނިޔަލް ކުރިއެކޭ އެއްގޮތަށް މެއިލްތައް ބަލަމުންދިޔަ އެވެ.\n"ގާލްފްރެންޑް ވަރަށް ރީތި." ދާނިޔަލްއަށްވުރެ ކުރިން ފޯނު ނަގައި މޭޒުމަތީ ބާއްވާފައި ސަޖަން ވާހަކަދެއްކި އެވެ.\nއެއަޑަށް އަނެއްކާވެސް ދާނިޔަލްގެ ސަމާލުކަން ލިބުނެވެ. ބުމަ ކައިރިކޮށްލާފައި "ގާރލްފްރެންޑް" މިބަސް ތަކުރާރުކޮށްލީ ސުވާލެއްކޮށްލާފަދަ ރާގަކާއެކުގަ އެވެ. ސަޖަން ފެންތަށި ނަގައި ކޯވަރެއް ބޯލާފައި ބަހައްޓަމުން ވީނާގެ ނަން ކިޔައިލި އެވެ. ދާނިޔަލްގެ ތުންފަތަށް ލުއި ހިނިތުންވުމެއްވެރިވެލި އެވެ.\n"ޖެލަސް؟" ދާނިޔަލް އެސުވާލުކޮށްލުމާއެކު ސަޖަން ފާޑެއްގެ އަޑެއް ލައްވާލައިފައި ލޯ ހަނިކޮށްލި އެވެ.\nއޭނަ ބޯ ހޫރުވައިލީ ދެފަރާތަށެވެ. "ޝީޒް ނޮޓް ވޯތް އިޓް." ސަޖަން އިނީ ހަމަޖެހިފަ އެވެ.\n"ކުޑަ ދުވަސްކޮޅަކު ވާހަކަދެއްކިން. އޭނަގެ ކެރެކްޓާ ދަސްވީމަ ރުޅިވީ. އެކަމަކު އޭނަ އެންމެ ކައިރީ ކިޔައިގެން އުޅެނީ އޭނަ ބޭނުންވާ އެއްޗެއް." ދާނިޔަލް ވެސް ފޯނު މޭޒުމަތީ ބާއްވާފައި ގޮނޑީގައި ލެނގިލި އެވެ.\nސަޖަން ހަމައެކަނި ބުމަ އަރުވާލައިފައި ނަޒަރު ހުއްޓައިލީ ދުރަށެވެ. ދާނިޔަލް އެލިބުނު ވަގުތުކޮޅުގައި ސަޖަންގެ ރީތި މޫނަށް ހިތް ފުރޭންދެން ބަލައިލި އެވެ.\n"އޭނަ އައިސް ބުނާ އެއްޗަކީ ދާނިޔަލްއާ ދުރުގަ ހުންނާށޯ." ސަޖަން އެނބުރި ދާނިޔަލްއަށް ބަލަން އިނދެގެން ކިޔައިދިނެވެ. ސަޖަންގެ ޖުމްލަ ނިމުމާއެކު ދާނިޔަލް ހީގަތެވެ. ސަޖަން ގާތަށް ވެސް ހިނި އައެވެ. ދާނިޔަލް ހިނގަނޑު މައިތިރިކޮށްފައި މޭޒާއި ކައިރިވެލުމުން ސަޖަން ވެސް އަޑުއަހަން ވެގެން ކައިރިވެލި އެވެ.\n"އޭނަގެ ވާހަކަ އަހާކަށް ނުޖެހޭނެ ސަޖަން. ޔޫ ކެން ބީ އޭޒް ކްލޯސް އޭޒް ޔޫ ވޯންޓް.." ދާނިޔަލް ސަމާސައަކަށް ހަދާފައި ބުނި ނަމަވެސް ފަހު ޖުމްލަ ބުނެލިއިރު ލޮލުން ސީރިއަސްކަން ފެނުނުހެން ސަޖަންއަށް ހީވި އެވެ. "ގަސްތެއް ނުކުރަން އޭނަ ބުނާ އެކައްޗެއް ވެސް އަހާކަށް." ސަޖަން ވެސް ހަމައެމޭރުމުން ޖަވާބުދިނެވެ. އެކަމަކު އެޖަވާބު އޭނަ ހިތުގެ އަޑިން މާނަކުރި އެވެ.\nފުސްގަނޑެއްހެން ފުރަތަމަ ދެހަފުތާ ވޭތުވެގެން ދިޔަ އެވެ. ފުރަތަމަ ކޮޅު ވުމުން ގިނަ މަސައްކަތް ތަކުގައި ދާނިޔަލްގެ އެހީތެރިކަން ސަޖަންއަށް ލިބުނެވެ. އޮފީސްތެރޭ ދާނިޔަލް ފެންނަނީ ސަޖަންއަށް ކުރިން ނުފެންނަ ސިފައެއްގަ އެވެ. މަސައްކަތުގައި މަޝްއޫލުވެފައި ވަނިކޮށެވެ. އެތަނުގައި އުޅޭއިރު އެންމެން ދާނިޔަލްގެ ބަސްއަހައެވެ. ބޯ ލަނބަ އެވެ. ދާނިޔަލްގެ އިރުޝާދު އެންމެނަށް މުހިންމެވެ. އެހާ އިޚުތިރާމް ކުރެ އެވެ. އެކަމަކު އެއީ ބިރަކުން ނޫނެވެ. ދާނިޔަލް ފެންނަނީ އެކުވެރިކޮށެވެ. އޭނައަށް ލިބޭ އިޚުތިރާމްގެ އަސްލަކީ އޭނަ އެހެންމީހުންނަށް ކުރާ އިޚުތިރާމެވެ.\nދާނިޔަލްއާ އަލަށް ބައްދަލުވީއިރު ސަޖަން ހީކުރީ އޮފީސްތެރޭ ދާނިޔަލް އުޅޭނީ ނިކަން ފޮނިކޮން ކަމަށެވެ. ވަށައިގެން އެނބުރޭ ހުރިހާ އަންހެންކުދިންނަށް ސަމާލުކަން ދީފައި މަސައްކަތެއް ކުރާނެ ވަގުތެއް ނުވާނެ ކަމަށެވެ. އެކަމަކު އޭނަ ހީކުރި ގޮތާއި ދާނިޔަލް މުޅިން ޚިލާފެވެ. އަދި އާދައަކީ އެކްސިޑެންޓްގެ ފަހުން އެކަނި އައިސްގެން އުޅޭ ބަދަލެއް ނޫންކަން ސަޖަންއަށް އެނގުނީ ސަމާގެ ފަރާތުންނެވެ. ދެ ހަފްތާވީއިރު އެންމެ ގާތްކަމެައް އުފެދުނު ކުއްޖަކަށް ވީ ސަމާ އެވެ.\nއައިރާ ކިޔަވަން ފުރަން ތައްޔާރުވެފައި ވަނިކޮށް އެހުސްތަން ފޫ ބައްދައިދޭނެ އެކުވެރިއަކު ލިބުމުން ސަޖަން ހިތްހަމަޖެހުނެވެ.\nމަސައްކަތުގައި އުޅެމުން އެ ދެހަފްތާ ތެރޭގައި ދާނިޔަލްއާއެކު ކެއުމަށް ދެވުނީ ހަތަރު ރެ އެވެ. ގިނައިން އެކުގައި ވަގުތު ހޭދަކުރި ވަރަކަށް ކުރިއަށް ވުރެވެސް ބޮޑަށް ދާނިޔަލްއާއެކު އުޅެން ސަޖަންއަށް ފަސޭހަ އެވެ. ފާޑު ކިއުމަކީ ދާނިޔަލް ކުރާ ކަމެއް ނޫނެވެ. ހަތަރު ވަނަ ރޭ ކެއުމަށް އިންސާފު ކުރަން ތިބިއިރު ކައިރީ ތިބި އެހެން މޭޒެއްގެ ދޮށުގައި ތިބި ޖޯޑަކަށް ސަޖަންގެ ސަމާލުކަން ހުއްޓިފައި ވި އެވެ. އެދެޒުވާނުން ފެނުނީ އެހެން އެންމެންނަށްވުރެ ލޯބިން އުޅޭތަނެވެ. ފުރަތަމަ އޯޑަރު ދީފައި ތިބީ އެކަކު އަނެކަކަށް ބަލަން ވާހަކަ ނުދައްކަ އެވެ. ކުރިމަތިވާގޮތަށް ފިރިހެންމީހާ އިނުމުން ސަޖަންއަށް ފެންނަނީ އޭނަ އަންހެންކުއްޖާއަށް ބަލާ ލޯބި ބެލުމެވެ. ކާއެއްޗެހި ގެނެސް ކޭއިރު އެކަކު އަނެކަކަށް ލަވާތަން ފެނުނެވެ.\n"ދާނިޔަލް ދެން ކޮންއިރަކުން ކުއްޖަކާ ރަތްޓެހިވާނީ؟" އެޖޯޑު ތެދުވެގެން ދާތަން ބަލަން އިނދެފައި ސަޖަން ކުއްލިއަކަށް ބުނެލި އެވެ.\nވޮލެޓުން ނެގި ފައިސާގެ ނޫޓުތައް ބިލާއެކު ގެނަ ލެދާ ފޯލްޑާ ތެރެއަށް ލައި ލައްޕާލައިފައި ދާނިޔަލް ހަތަރުކަޅި ހަމަކޮށްލި އެވެ. ސަޖަން އިނީ ބަލާށެވެ. ދާނިޔަލްގެ ޖަވާބު އޭނައަށް މުހިންމެވެ.\n"މިހާރު އިހަށް ބޭނުމީ ހަމައެކަނި ސަޖަންއަށް ކޮންސެންޓްރޭޓް ކުރަން." ދާނިޔަލްގެ ޖަވާބުން ސަޖަންގެ ވިންދު އަވަސްވެލި އެވެ. "އެހާ ބިޒީކޮށް ވޯކް ކުރަމުން އަދި ސަޖަންއާއެކު ޑިނާ ކުރަމުން ވަގުތެއް ނުވާނެއެއްނު އެހެންކުއްޖަކަށް ވަގުތު ހުސްކޮށްދޭކަށް. އެއީ މިބުނާ އެއްޗަކީ..." ދާނިޔަލް ދާދި އަވަހަށް މާނަ އޮޅުންފިލުވައިދިނެވެ.\nއެވަގުތު ސަޖަންގެ ކުލަ ބަދަލުވި އެވެ. މާޔޫސްކަން ފޮރުވާލަން ވެގެން ސަޖަން ފެށީ ފޯނު ދަބަސްތެރެއަށްލާށެވެ. އޭނަގެ ސަމާލުކަން އަނބުރާ ދެވުނީ ދާނިޔަލް ވެސް ހަމަ އެސުވާލު ތަކުރާރުކޮށްލުމުންނެވެ. އިސްއުފުލާލުމަށްފަހު ދޭނެ ޖަވާބެއް ނޭނގިފައި ސަޖަންއަށް އިނދެވުނެވެ. ފަސޭހައީ ދާނިޔަލްއާއެކު މަސައްކަތް ކުރާށެވެ. އެކުގައި ސަކަރާތް ޖަހައި ސަމާސަ ކުރާށެވެ. އެކަމަކު މީ ގައިމު ވެސް ވާހަކަ ދައްކަން ފަސޭހަ މައުޟޫއެއް ނޫނެވެ.\n"މިކަންތައްގަނޑު ހަމައަކަށް އެޅުނީމަ ސަޖަން ވާނެ ޑޭޓްކުރަން ފަށަން. ހުރިހާ ފިރިހެނުން ސަޖަން ބައްޕަ ކަހަލަ މީހަކަށް ނުވާނެ." ދާނިޔަލް އުންމީދު އާކޮށްދޭފަދައިން ބުނެލި އެވެ.\nސަޖަންގެ މެއަށް ބާރުވެގެން އައެވެ. އަތް މުށްކަވާލައި އުނގުމަތީ ބާއްވައިލެވުނެވެ. ދާނިޔަލް އެހެން އެބުނެލީ ކިހާ ފަސޭހަ ކަމާއިކުގައި ހެންނެވެ. އެމޫނުގައި ވެސް ތަފާތު ކުލައެއް ނެތެވެ. އެކުވެރިއެއްގެ ހައިސިއްޔަތުން އަނެއް އެކުވެރިއަކަށް ދިން އިރުޝާދެކޭ ތަފާތެއް ނެތެވެ. ވެދިޔަ ހުރިހާ ކަމަކަށްފަހު ދާނިޔަލްގެ އިހްސާސްތައް ބަދަލުވެއްޖެ ކަމުގައި ސަޖަންއަށް ހީވާންފެށި ވަގުތަކީ އެއީ އެވެ. އަމިއްލަ ނަފްސް ހަމައަކަށް އަޅުވާލަން ވެގެން ފުން ނޭވައެއްލައިފައި ސަޖަން ތެދުވި އެވެ. ދާނިޔަލް ބަލަން އިނުމުން އެމޫނަށް ނުބަލަން ވަށައިގެން ލޯ ހިންގައިލި އެވެ.\nގެއަށް ދިޔަަ މަގުމަތީ ދެމީހުން ވެސް ކާރުގައި ތިބީ ހިމޭނުންނެވެ. މަޑުމައިތިރި މިއުޒިކެއްގެ އަޑު ފިޔަވައި އިތުރު އަޑަކަށް ހުރީ ދެމީހުންގެ ނޭވާގެ އަޑެވެ. ސަޖަން ބިއްލޫރިގަނޑުން ބޭރު ބަލަން އިންއިރު ކަރުތެރޭ ހީވަނީ އެއްޗެއް ތާށިވެފައިވާ ހެންނެވެ. ދާނިޔަލްގެ ޖުމްލަ ތަކުރާރުކޮށް ސިކުނޑީގައި ގުގުމަމުން ދިޔަ އެވެ.\nފޯނަށް މެސެޖެއް އައި އަޑާއެކު ސަޖަން ދޮރުފަތާއި ދުރަށް ޖެހިލި އެވެ. ދަބަސް ތެރެއިން ފޯނު ނަގައި ހުޅުވަން އުޅުނުއިރު ދާނިޔަލް އެއްފަހަރު ބަލައިލިހެން ހީވި އެވެ. ފޯނު ބަލައިލާފައި އައިރާ ލިޔެފައި އޮތް އެއްޗެއް ފެނިގެން ސިހިފައި އާހެއްގެ އަޑު އިއްވާލެވުނެވެ.\n"އެވްރީތިން އޯކޭ؟" ދާނިޔަލް ވަގުތު ސަޖަންއާ ސުވާލު ކުރި އެވެ.\nއޭނަގެ ނަޒަރު ކުޑަ ވަގުތުކޮޅަކަށް ސަޖަންއަށް ހުއްޓާލައިފައި އަނބުރާ މަގަށް ސަމާލުކަން ދިނެވެ. ސަޖަން އިރުކޮޅަކު ވިސްނައިލުމަށްފަހު ޖަވާބުދޭން ނިންމި އެވެ.\n"އައިރާގެ މެސެޖެއް. ޝީ ސެޑް ޒައިން ލައިކްސް މީ." ސަޖަންގެ ޖުމްލަ އަހާފައި ދާނިޔަލް ދެވަނަ ފަހަރަށް ބަލައިލި އެވެ.\nކުއްލިއަކަށް ބުރެކަށް އޮބާނުލައި އިނދެވުނީ ކިރިޔާ އެވެ. ދެމީހުންނަށް އިތުރު ވާހަކައެއް ނުދެވެނީސް އައިރާ ސަޖަންގެ ފޯނަށް ގުޅަން ފެށި އެވެ. ސަޖަން ފޯނު ނަގައި ކަންފަތުގައި ޖައްސައިލި އެވެ. އައިރާ އަވަސް އަރުވާލައިފައި ވާހަކަތަކެއް ދެއްކިއިރު ސަޖަން ހިމޭނުން އިނީ އަޑު އަހާށެވެ. ދެފަހަރަކު ހޫމ އަޅުވައިލިހެން ހީވި އެވެ. ދާނިޔަލްއަށް ކުރެވުނުހާ ވެސް ކަމަކީ އިރުއިރުކޮޅާ އެމޫނަށް ބަލައިލުމެވެ.\nސަޖަން އުޅޭ ގެއާ ކައިރިއަށް ދެވުމުން ދާނިޔަލް ކާރު މަޑުކޮށްގެން އިންތިޒާރުގައި އިނެވެ. ފޯނު ބޭއްވިއިރު ސަޖަންގެ މޫނު ހުރި ގޮތުން އައިރާގެ މެސެޖަކީ ކުރި ސަމާސައެއް ނޫންކަން ދޭހަވި އެވެ. ދާނިޔަލް ހައިރާންވީ އެންމެ ކަމަކާ އެވެ. އެއީ ޒައިންފަދަ ޒުވާނަކު ގަޔާވާކަން އެނގިގެން ސަޖަންގެ މޫނުން ޝައުޤުވެރިކަން ނޫނީ އުފާވެރިކަން ފައުޅުވާން ނެތީމަ އެވެ.\n"ކީކޭ އޭނަ ބުނީ؟" ސަޖަން ފޯނު ދަބަހަށް ލަނިކޮށް ދާނިޔަލް އެހި އެވެ.\n"އޭނަ އަސްލު ބަސްޓްކޮށްލާކަށް ނޫނޭ ބުނީ. މާބޮޑަށް އެކްސައިޓްވެގެން މެސެޖް ކުރެވުނީއޭ. އޭނަ ބުނީ ޒައިން އަހަންދެން ނޭނގޭކަމަށް ހެދިގެން ހުންނާށޭ." ސަޖަން ވާހަކަދައްކާ ނިމިގެން ހަތަރުކަޅި ހަމަކޮށްލި އެވެ. ދާނިޔަލްއަށް ކުރެވުނު ކަމަކީ ބޯޖަހައިލުމެވެ.\nސަޖަން ނިކުންނަން ވެގެން އެނބުރިފައި މަޑުޖެހިލައި އެތެރެއަކަށް ނުވަންނާނަންތޯ އެހި އެވެ. ދާނިޔަލް ބޯޖަހައިލުމުން އަނެއްކާ ނިކުންނަންވެގެން އެނބުރިފައި ދޮރު ހުޅުވައިލި އެވެ. ސަޖަން އިތުރަށް ވާހަކަދެއްކީ ލައްޕަންވެގެން ދޮރުފަތުގައި ހިފައިގެން ހުރެ އެވެ.\n"އޭނަ އަހައިފިއްޔާ އަހަރެން ކީކޭ ބުނަންވީ؟" ސަޖަން ސުވާލުކޮށްލި އެވެ. -- ނުނިމޭ --


BREAKING: HPA In Dhogu Hadhaa Kamah Addu Mayor Thuhuthamu Kohffi - Vaguthu\nއައްޑޫ މޭޔަރު ސޯބެ ވޯޓް ފޮށި ހިފައިގެން ސައިކަލް ދުއްވަނީ\nއިންޑިއާއިން އައްޑޫ ސިޓީއަށް ދިޔަ މީހާ ހުން އައިސްގެން އައްޑޫ ހޮސްޕިޓަލަށް ދިޔައިރު، ސާމްޕަލްވެސް ނަގާފައި ނުވާ ކަމަށާއި، އެމީހާއާ ޑޮކްޓަރާއި، ނަރުހުންވެސް މިހާރު ތިބީ ގޭގައި ކަމަށް އައްޑޫ ސިޓީގެ މޭޔަރު އަބްދުﷲ ސޯދިގު (ސޯބެ) ވިދާޅުވެއްޖެއެވެ.\nމިއަދު ސަރުކާރުން ދަރުބާރުގޭގައި ކުރިއަށްގެންދާ ނޫސްވެރިންގެ ބައްދަލުވުމުގައި ރައީސް އޮފީހުގެ އަންޑާ ސެކެރެޓަރީ މަބްރޫކް އަޒީޒް ވިދާޅުވީ، ކޮޗިން އިން ރާއްޖެ އަށް އައި މީހަކު، ބަލިވެގެން އައްޑޫ އިކުއެޓޯރިއަލް ހޮސްޕިޓަލަށް ދިޔަ ކަމަށާއި، އެމީހާގެ ބަލީގެ އަލާމާތްތަކެއް ފެންނަން ހުރި ކަމަށެވެ. އެހެންވެ އެމީހާއާ ފުރަތަމަ އެޓެންޑްވި ދެ ނަރުހުންނާއި ޑޮކްޓަރުން ތިބީ ހޯމް އައިސޮލޭޝަންގައި ކަމަށް މަބްރޫކް ވިދާޅުވިއެވެ.\n"ރައްކާތެރިކަމުގެ ގޮތުން އެ ދެ ނަރުހުންނާއި، ޑޮކްޓަރުން ހޯމް ކަރަންޓީންގައި މިވަގުތު ތިބީ އޭނާގެ ސާމްޕަލް ނެގި ސާމްޕަލްގެ ނަތީޖާ ލިބެންދެން" މަބްރޫކް ވިދާޅުވިއެވެ.\nމަބްރޫކްގެ ވާހަކަތައް ސޯބެ ވަނީ ދޮގުކޮށް ޓްވީޓެއްކޮށްފައެވެ.\nސޯބެ ވިދާޅުވީ، މަބްރޫކް އާއި އެޗްޕީއޭއިން ރައްޔިތުންނަށް މައުލޫމާތު އޮޅޭ ގޮތަށް ނުފެތުރުމަށް އެދޭ ކަމަށެވެ.\n"އަދި މިހާލަތަށް ދިއުމުން ޝައްކު ކުރެވޭ އެންމެން ކަރަންޓިންކޮށް ޓެސްޓު ކުރައްވާ" ސޯބެ ވިދާޅުވިއެވެ.\nސޯބެ ވިދާޅުވީ، މި މައްސަލައާ ގުޅިގެން އައްޑޫ ރައްޔިތުން ތިބީ ވަރަށް ކަންބޮޑުވެފައި ކަމަށެވެ.\n"އެޗްޕީއޭއިން ވީހާވެސް އަވަހަކަށް ރައްޔިތުންނަށް ޔަގީންކަން ހޯދައި ދިނުމުގެ ގޮތުން އަޅަން ޖެހޭ ހުރިހާ ފިޔަވަޅެއް ލަސްނުކޮށް އަވަހަަށް އެޅުމަށް ގޮވާލަން". ސޯބެ ވިދާޅުވިއެވެ.\nސޯބެ އެޗްޕީއޭ ދޮގު ހެދި ކަމުގެ ތުހުމަތު ކޮށްފައިވާއިރު، އައްޑޫ ވިޔަފާރި ކުރާ ތަންތަން 6:00 ގައި ބަންދު ކުރުމާއި ގުޅޭގޮތުން ސޯބެ ދޮގު ހަދާފައިވާކަން އެޗްޕީއޭ އިން ވަނީ ތުހުމަތު ކޮށްފައެވެ. އެގޮތުން ސޯބެ ވަނީ އެކަން ކުރުމަށް ނިންމީ\_ ޑައިރެކްޓަރ އޮފް ހެލްތް ސާވިސް އާ މަޝްވަރާ ކުރުމަށްފަހު ކަމަށް ވިދާޅުވެ ޓްވީޓެއް ކުރައްވާފައެވެ.\nސޯބެގެ އެ ޓްވީޓާއި ގުޅިގެން އެޗްޕީއޭއިން ދޮގުހަދާ ކަމުގެ ތުހުމަތުތައް ކުރެވެން ފެށުމުން އެޗްޕީއޭއިން ފަހުން ކުރި ޓްވީޓެއްގައި ވިދާޅުވީ، އެއްވެސް ސަރަހައްދެއްގައި ވިޔަފާރި ކުރާ ގަޑިތަކަށް ބަދަލު ގެންނަންވެސް ލޯކަލް ކައުންސިލަކަށް އަންގާފައި ނުވަތަ އިރުޝާދެއްވެސް ދީފައިނުވާނެ ކަމަށެވެ.\nމާޗް 29, 2020 17:11\nއަޅުގަޑުގޮވާލަން މަބުރޫހުއެދިންބަޔާންދޮގުކަމަތްވަތްޏާމިވަގުތުން މަބުރޫހުއިސްތިއުފާދިނުމަތް މަބުރޫހުއަތްޑޫގެރަތްޔިތުންބިރުވެރިކަމުތެރެއަތްވެތްޑޭގޮތައްމައުލޫމާތުފަެތުރުންއަޅުގަޑުހަރުކަށިއިބާރާތުންކޮއްވެރިކުރަމެވެ އަދިހަމަމފުރުސަތު މަބުރޫހު ރައްޔިތުންކާރިންމާފައްއެދޭށެވެެ\nމާޗް 29, 2020 18:43\nހަމަޔަށް ޓައިޕް ކޮއްބަލަ އިހަށް\nމާޗް 29, 2020 17:28\nމިދެން ދެރަވެއްޖެ ކަމެއްނު؟ ކަލޭމެން މިކަން ކުޅޭ ކުޅޭ ކަމަކަށް ހަދަން ވިސްނަނީތަ؟\nމާޗް 29, 2020 17:38\nދެމީހަކު ތިއޮތީ ދެގޮތަށް ބުނެފަ، އޭގެ މާނައަކީ އެކަކު ދޮގުހަދައިފި. މިވަރުކަމެއްގަ ދޮގުހަދައިފިއްޔާ އެއީ ކާކުތޯބަލާފަ ހައްޔަރުކުރަންޖެހޭ.\nމާޗް 29, 2020 18:23\nމަބްރޫކްގެ ވިސްނައި ދިނުމަށް 100، ހިތްވަރަށް 500، ރައްޔިތުން ބޮލުފޮށާ އެޅުވުމަށާއި އޮޅުވާލުމާއި ދޮގުހެދުމަށް 1000\nމާޗް 29, 2020 19:29\nމިމީހުންނަށް ބާރުތަ އް ލިބޭނެކަމުގެ ކުލަވަރު ފެންނަންފެށީމަ ތެޅޭވަރުމީ، އަދިކޮބާ ބާރުވެރިކަމާ ބަޖެޓާ އަތްމަށްޗަށް އަރަ އިފި އްޔާ ތެޅޭނެވަރު، އަނެ އްކާވެސް އަފީފު ހެދިކަހަލަ މަގޫދަނޑި ސަރުކާރެ އް ކަންނޭގެ ހަދާނީ.\nމާޗް 29, 2020 19:38\nސޯބެ ޕްރޯ އެކްޓިވް ވެގެން ކަމާއި ގުޅުން ހުރި އިދާރާތަކުގެ ބޮލުގައި އަޅުވާފައި ރައްޔިތުންނަށް އުނދަގޫ ޖެއްސުމަށްފަހު އެކަން ފަޅާއެރީމަ މިހާރު މިކަމުގެ ތެރޭގައި މުޖުތަމައު ފަސާދަކޮށް ފިތުނަ އުފައްދަން ހިފާފައި. ސިޔާސީ ގޮތުން ބަލިވާ ކޮންމެ މީހަކުގެ ހާލަތު.\nމާޗް 29, 2020 20:10\nއައްޑޫ މޭޔަރަށް މިހާރު ނޯންނާނެ ރަނގަޅު އެއްކަމެއްވެސް.. އޭނާ އެހެރީ ޕަރައިމަރީން ހިތި ގޮތަކަށް ބަލިވެފައި.. އެކަމުގެ ރުޅިގަނޑު މިހާރު އެބާލަނީ.. ތީދެން ފުކެއް ބޮޑުވަރު.. ލައްކަ ދުވަހު ތި މާގާމުގައި ހުރެވިއްޖެއެއްނުން\nމާޗް 29, 2020 20:30\nސޯބެ އެބުނަނީ ސާމްޕަލްގެ ވާހަކަ އެކަންޏެއް ނޫން! އެޗްޕީއޭއިން ސާމްޕަލް ނަގަން ހުއްދަ ފުރަތަމަ ނުދިން އެއީ ލޯ ރިސްކް މީހެކޭ ކިޔާފަ! އަދި މަބްރޫކް އެބުނާ ބަލިމީހާޔާއި ނަރުސް އަދި ޑޮކްޓަރު ހޯމް ކަރަންޓީން ކޮއްފަކާނެތް! އެވެސް ކުރަން ހުއްދަ ދެނީ ތި އެޗްޕީއޭއިން! އެހެންވީމަ އެއީ މަޢުލޫމާތު އޮޅޭ ގޮތަށް ވާހަކަ އެ ދެއްކުނީ! ސޯބެ ތިހެން ބުނިފަހުން ސާމްޕަލް ނަގަން ހުއްދަ ދިނީ! ވަގުތު ނޫހުން އަދި އިތުރަށް މަޢުލޫމާތު ކައްބާބުގޭ މީހުން ކައިރިން އަހާް! ޝުކުރިއްޔާ މުޝް! މި ޕޯސްޓް ޖަހައިދީ!\nމާޗް 29, 2020 21:13\nމަބޫ ބުނި ގައިމު ، ތިމަންނާ އަށް ދޮގެއް ހަދަންޖެހޭ ހިސާބުން. އެގޮނޑިން ފައިބާނަމޭ! ސަތޭކަ ދޮގު ހެދުނީމަތަ ގޮނޑިންފައިބާނީ!!\nމާޗް 29, 2020 21:17\nއިދިކޮޅު މީހުން ޖައްސަން ބުނިއެތި މިހާރު އެއްކޮޅު މީހުނަށްވެސް ނުބަލާ ބަހަނީ ތޯއެވެ......\nރުޅި ބާލާލީ އުތަ!\nމާޗް 29, 2020 23:02\nމިމީހު ން އައްޑޫގައި ފިހާރަތައް 6.00 ގައި ބަ ންދު ކުރަ ން ނިންމީމައި، އައްޑޫގެ ގި ނަ ބަޔަކު އެކަމާ ޝަކުވާ ކުރުމު ން، އެގޮތަށް ޢަމަލު ނުކުރެވޭ ނެ ކަ ން އެ ންގީމައި، މަބޮޑޭ ނުވެވު ނީމައި އެކަމުގެ ޙަސަދަ ފިލުވާލީ އެވެ. ބަލަ، ތިކިޔަ ނީ މަބްރޫކު ވެސް ދެއްކި ވާހަކައެވެ. އެމީހު ން ތިބީ ހޯމް އައިސޮލޭޝަ ންގައި ކަމެވެ. ހޯމް އައިސޮލޭޝަ ންގައި ތިބޭ ނީ ގޭގައެވެ.


ޙަޤީޤީ ޙާދިސާ: ފިރިމީހާ ބޭނުންވީ ސިހުރުހަދައިގެން ދިރޭ ޤަބުރެއްގެ ގޮތުގަ އަޅުގަނޑު ދުނިޔޭގަ ބަހައްޓުވަން! އެކަމަކު ޛިކުރުމާ ދުޢާގެ ބާރު މާވަރުގަދަ!\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 15 ސިކުންތު\nއަޅުގަނޑުގެ ފިރިމީހާގެ ކިބައިން އެއްވެސް ގޮތަކުން ހިތްހަމަޖެހުމެއް ނުލިބުމުން އަޅުގަނޑު މަސައްކަތްކުރީ ވަރިވާށެވެ! ވަރިވާން ކޯޓަށް ފޯމުލާން އުޅޭކަން އެނގުނު ހިސާބުން ފެށީ ސިހުރު ހަދާށެވެ. އެކުރި ކަމެއް ކުރަމުން ދަނިކޮށްވެސް ވަރިވެވިއްޖެއެވެ.\nއެކަނި2އަހަރު ދުވަހު ހުރުމަށްފަހު ކައިވެންޏެއް ކުރަން ބޭނުންވެގެން މީހަކާ ގުޅުނީމެވެ. ހަމަ ދެންމެ ދެންމެ ކައިވެނިކުރެވެން އުޅޭހިސާބަށްގޮސްފައި ކުއްލިއަކަށް ހުއްޓުނީއެވެ. އެގޮތަށް 3،4ފަހަރު ކަންކަން މެދުވެރިވިއެވެ.\nރުޤްޔާކުރާ މީހެއްގެ އެހީތެރިކަން ހޯދުމުން އެނގުނީ ކޮންމެވެސް މީހަކު ހުރަސްއަޅަން ސިހުރުހައްދުވާކަމެވެ. އަދި ކުރެވުނު މަސައްކަތްތަކުން އެކަން ކުރުވަނީ ކުރީގެ ފިރިމީހާކަން ވަރަށް ގިނަ ގޮތްގޮތުން ޔަޤީންކުރެވުނެވެ. ނަމަވެސް އެކަމަކާއި އަޅައެއް ނުލަމެވެ. ޝުކުރުކޮށްލައިގެން ހުރެ ހތްވަރުކުރީ ދުޢާކުރުން ގިނަކުރެވޭތޯއެވެ. ހެޔޮ ޢަމަލުތައްކުރުން ގިނަކުރެވޭތޯއެވެ.\nރައްކައުތެރިކަމަށްޓަކައި2އިރު ކިޔަންޖެހޭ ޛިކުރުތައް ކޮންމެ ނަމާދަކަށްފަހު ކިޔަންފެށީމެވެ. ބަޤަރާ ސޫރަތް2ފަހަރު ކިޔަވަން ފެށީމެވެ. ނަތީޖާވެސް ފެނުނެވެ. އެންމެ ބޭނުންވި މީހާ އާއި ކައިވެނިވެސް ކުރެވުނެވެ. އިން ޝާ ﷲ\nއެއްރޭ ފިރިމީހާ އާއިއެކު ބޭރުގައި އުޅެމުން ކުރީގެ ފިރިމީހާގެ ފިހާރައަށް ވަނީމެވެ. ކަންދިމާވިގޮތުން ކައުންޓަރުކައިރީގައި އޭނާ ހުއްޓެވެ. އަހަރެން އޭނާގެ މޫނަށް ބަލަައްޓައިގެން ހުރެ ބުނީމެވެ. "ކަލޭދުވީ ސިހުރުވެރިންގެ ފަހަތުންނެވެ. އަހަރެން ދުވީ މާތް ﷲ ގެ ރަޙްމަތަށް އެދިގެންނެވެ. ރޭސް ނިމިއްޖެއެވެ. މިހިރީ އަހަރެންގެ ފިރިމީހާއެވެ."\nއެއިރު ފިހާރައިގައި ގިނަ ބައަކުތިބީ އަހރެން ދެއްކި ވާހަކައަށް ސަމާލުކަންދީގެންނެވެ. އޭނާ އަހަރެންނާއިމެދު އިންތިހާއަށް ދެރަ ގޮތްގޮތް ހެދިއިރަކުވެސް އެއްޗެއް ނުބުނަމެވެ. ނަމަވެސް އެރޭ އެގޮތަށް ކުރީ ހަމަ ޤަޞްދުގައެވެ. ބޭނުންވީ އެންމެ ކަމެކެވެ. އެއީ އެވަރުންވެސް ތައުބާވެ ސިހުރުވެރިން ފަހަތުން ދުވުން ހުޓާލައިތޯ ބެލުމެވެ. އެއީ ބޮޑުފާފައެއް ކަމާއި ކިތަންމެ ވަރަކަށް ސިހުރު ހެދިނަމަވެސް މާތް ﷲ ދެއްވަވަން އޮތް ނިޢްމަތަކަސް ހުރަސް ނޭޅޭނެކަން ވިސްނައިދިނުމެވެ.\nސިހުރުހަދާ މީހުންނާއި ހައްދުވާ މީހުންނަކީ ވަޅިން މީހުން ކަތިލާ މީހުންނަސްވުރެ ނުބައި ބައެކެވެ. ކަތިލީމާ އެމީހާ ވަގުތުން މަރުވެއެވެ. ސިހުރު ހަދައިގެން މިކުރާ އަނިޔާއަކީ މަރުވެފައިވާ މީހެއްގެ ގޮތުގައި ދުނިޔޭގައި ދިރިއުޅެން ޖެއްސުވުމެވެ. ވީމާ އަޅުގަނޑުގެ ކުރިމަތީގައި އެކަމުން ލިބޭ އަނިޔާ މާބޮޑެވެ! އަޅުގަނޑުގެ ކުރީގެ ފިރިމީހާ ބޭނުންވީ އަޅުގަނޑަށް އެ ޙާލު ޖައްސުވާށެވެ!\nމިއަދުނޫހުގެ ކިޔުންތެރިން، ޚާއްޞަކޮށް އަޅުގަނޑުގެ އުޚުޠުންނަށް ދަންނަވާލަން ބޭނުންވަނީ ފިނޑިވެ ސިހުރުވެރިންނަށް އަމާންނުދޭށެވެ. ހެޔޮ ޢަމަލުކުރަމުން ދުޢާކުރާށެވެ! ހިތްވަރުކޮށް ކެތްތެރިވެލާށެވެ! ﷲ ތަޢާލާ ހިންމަވައި ދެއްވަވާނެތެވެ. އިން ޝާ ﷲ\n- ޝަމީމާ / މިއަދުނޫހުގެ ކިޔުންތެރިއެއް


Thijoori falhaali meehun hayyaru kuree vagah nagaafa oiy dinghy ehga dhathuru kuranikoh!\nމަގޫދޫ ކައުންސިލްގެ އިދާރާ--\n2 ޖުލައި 2019 1 ކޮމެންޓް\nތިޖޫރި ފަޅާލި މީހުން ހައްޔަރު ކުރީ ވަގަށް ނަގާފައި އޮތް ޑިންގީއެއްގައި ދަތުރު ކުރަނިކޮށް!\nފ. މަގޫދޫ ކައުންސިލް އިދާރާގެ ސެކިއުރިޓީ ގާޑު ބަނދެ، އެ އިދާރާގެ ތިޖޫރީތަކުން ވައްކަން ކުރި މައްސަލާގައި ނުވަ މީހަކު ހައްޔަރުކޮށްފައިވާ އިރު، އެމީހުން ދަތުރުކުރަމުން ދިޔައީ ވަގަށް ނަގާފައިވާ ޑިންގީއެއްގައި ކަަމަށް ފުލުހުން ބުނެފި އެވެ.\nފުލުހުން މައުލޫމާތު ދިން ގޮތުގައި މަގޫދޫ ކައިރިން އެމީހުން ހައްޔަރު ކުރިއިރު، ދަތުރު ކުރަމުން ދިޔައީ ވަގަށް ނަގައިގެން ފުލުހުންނަށް ރިޕޯޓްކޮށްފައިވާ ޑިންގީއެއްގަ އެވެ.\nހައްޔަރުކޮށްފައިވާ މީހުންގެ ތެރޭގައި ގިނަީ މާލެ އަށް ނިސްބަތްވާ މީހުން ކަމަށް ވެސް ފުލުހުން ބުނެފައި ވެއެވެ. އެމީހުން ހައްޔަރު ކުރީ މަގޫދޫ ކައިރިން ޑިންގީއަކާއި ދޯންޏެއްގައި ދަތުރު ކުރަމުން ދަނިކޮށެވެ.\nއެ މައްސަލާގައި ފުލުހުން ހައްޔަރުކޮށްފައިވަނީ 23 އަހަރުގެ ދެ މީހުން، 24 އަހަރުގެ ދެމީހުންނެވެ އޭގެ އިތުރުން 26 އަހަރުގެ މީހަކާއި، 32 އަހަރުގެ މީހަކާއި، 33 އަހަރުގެ މީހަކާއި، 36 އަހަރުގެ މީހަކާއި 38 އަހަރުގެ މީހަކު ވެސް ހައްޔަރު ކުރި އެވެ.\nއެމީހުންގެ ބަންދުގެ މުއްދަތު ނުވަ ދުވަހަށް އިތުރު ކުރުމަށް ނިލަންދޫ މެޖިސްޓްރޭޓް ކޯޓުން ވަނީ ނިންމާފަ އެވެ.\nއާދީއްތަ ދުވަހުގެ ރޭ މެންދަމު 03:00 ހާއިރު އެމީހުން ވަނީ މަގޫދޫ ކައުންސިލް އިދާރާގެ ސެކުރިޓީ ގާޑު ބަނުމަށްފަހު އިދާރާގައި ހުރި ދެ ތިޖޫރީއެއް ފަޅާލާ ފައިސާތައް ވަގަށް ނަގާފަ އެވެ. އަދި އެ އިދާރާގައި ހުރި ވަތްގަނޑުތަކާއި މޭޒުތަކަށް ވަނީ ގެއްލުންދީފަ އެވެ.\nފުލުހުން ދަނީ އެމައްސަލަ އިތުރަށް ތަހުގީގު ކުރަމުންނެވެ.\nޕޮލިސް ވައްކަން ފ. މަގޫދޫ\nމިހާރުދެން މާލެއިން ގޮސް ރައްރަށައްއަރާ ވައްކަން ކުރާ ހިސާބަށް ދިޔައީދޯ


ސަނީ ލިއޯނި އެނބުރި އިންޑިއާ އަށް! – Dhen.mv\nސަނީ ލިއޯނި އެނބުރި އިންޑިއާ އަށް!\nޢާއިޝަތު ނުޒުހާ November 6, 2020 - 10:38 am\nހަ މަސް ދުވަހަށް ފަހު ބޮލީވުޑު ތަރި ސަނީ ލިއޯނީ އެނބުރި އިންޑިއާ އަށް ގޮސްފިއެވެ.\nފިރިމީހާ އާއި ދަރިންނާއެކު ސަނީ ލޮސްއެންޖެނެސްއަށް ދިރިއުޅުން ބަދަލުކުރީ މި މިއަހަރުގެ މެއި މަހުގެ ތެރޭގައެވެ. ސަބަބެއް ކަމުގައި ސަނީ ބުނީ އިންޑިއާގައި ހަލުވިކަމާއި އެކު ފެތުރެމުން އަންނަ ކޮވިޑް-19އިން ދުރުވެ ހިތްގައިމު މާހައުލެއްގައި ހުރެވޭނީ އެ ތަނުގައި ކަމަށް ފެންނާތީއާއި ދަރިންނަށް ރަނގަޅު މުސްތަގުބަލެއް ހޯދައި ދިނުމަށް ކަމަށެވެ.\nސަނީ އިންސްޓަގްރާމްގައި ހިއްސާކުރި ފޮޓޯ އަކާއެކު ބުނީ6މަސް ދުވަސް ފަހުން އެނބުރި ގެއަށް، މުމްބާއީ އާދެވިއްޖެ ކަމަށެވެ. ނަމަވެސް އާއިލާއާ ދުރުގައި އެކަނި އިންޑިއާ އަށް އަންނަން ޖެހުމުން ސަނީ ވަނީ އެކަމާ ވަރަށް ދެރަވާ ކަން ވެސް ފާހަގަކޮށްފައެވެ.\n"އާއިލާ އާ ވަކިން މިދަނީ ބަރު ހިތަކާއެކު. އެކަމަކު މިއީ މަސައްކަތަށް އެނބުރި ދާންވީ ވަގުތު" ސަނީ ބުނެފައިވެއެވެ.\nދަތުރުމަތީގައި ސަނީ ފެނިގެން ދިޔައީ ވަރަށް ވެސް އާދައިގެ ލުކް އަކުންނެވެ. އެގޮތުން ކަޅު ޓީޝާޓަކާއި ކަޅު ޖެކެޓެއްގައި ސަނީ ފެނިގެން ދިޔައީ މާސްކު އަޅައި ރައްކާތެރިވެގެން ހުރި ކަން ވެސް ފާހަގަ ކޮށްލެވެއެވެ.\nސަނީފްގެ ވާހަކަ ނިޒާރު ސިފަ ކުރެއްވީ ދެއުޅިއެއް ނުވާ ވާހަކައެއްގެ ގޮތުގައި\nރާއްޖޭގެ ޝިޕިން އެޖެންޓުންނަށް ލައިސަންސް ދޫކުރަން ފަށައިފި


އަލްފާޟިލް އިބްރާހީމް މޫނިސް - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nކޯޕްރަލް، އޭވިއޭޝަން ސެކިއުރިޓީ ކޮމާންޑް\nއަލްފާޟިލް އިބްރާހީމް މޫނިސް\nދަފްތަރު. ނަންބަރު ރސ 12948\nކޯޕްރަލް އިބްރާހީމް މޫނިސްއަކީ 1986ވަނަ އަހަރުގެ މާރިޗު މަހުގެ 26ވަނަ ދުވަހުން ފެށިގެން ސަރުކާރަށް ޚިދުމަތް ކުރައްވަމުން ގެންދަވާ ބޭފުޅެކެވެ. ފުރަތަމަ އަދާކުރެއްވީ، ސިވިލްއޭވިއޭޝަން އޮތޯރިޓީގެ ގާޑެއްގެ ވަޒީފާއެވެ. އޭގެފަހުން މޯލްޑިވްސް އެއަރޕޯޓްސް އޮތޯރިޓީގެ ގާޑުގެ މަގާމާއި، އެއަރޕޯޓް ސެކިއުރިޓީގެ ގާޑުގެ މަގާމު އަދާކުރައްވައިފައި ވެއެވެ. މޯލްޑިވްސް އެއަރޕޯޓްސް އޮތޯރިޓީގެ އެއަރޕޯޓް ސެކިއުރިޓީއާ ބެހޭ ކަންކަން، 2013 ވަނަ އަހަރު އޭވިއޭޝަން ސެކިއުރިޓީ ކޮމާންޑަށް ބަދަލުވުމާ ގުޅިގެން ޚިދުމަތް ކުރައްވަމުން ގެންދަވަނީ އޭވިއޭޝަން ސެކިއުރިޓީގައެވެ.\nމިވޭތުވެދިޔަ ދިގު މުއްދަތުގެ ތެރޭގައި، އިބްރާހީމް މޫނިސްވަނީ މަދަނީ ވައިގެ ބަނދަރުތަކުން ޚިދުމަތް ލިބިގަންނަ ފަރާތްތަކަށް ރައްކާތެރި މާޙައުލެއް ޤާއިމުކޮށްދެއްވުމަށްޓަކައި ގިނަ މަސައްކަތްތަކެއް ކުރައްވައިފައެވެ. މިގޮތުން، ވައިގެ ބަނދަރުގެ އެންމެހައި ސަރަޙައްދުތަކުގައި ފޯރިމަރައި، އެ ސަރަޙައްދުތައް ބެލެހެއްޓެވުމާއި، ވައިގެ ބަނދަރަށް ޖައްސައި، ފުރާ އުޅަނދުފަހަރާއި، ވައިގެ ބަނދަރުގައި ބޭނުންކުރެވޭ ތަކެއްޗާއި ތަންތަން ރައްކާތެރިކޮށް ބެލެހެއްޓެވުމުގެ ގޮތުން، ޗެކް ޕޮއިންޓްތަކުގައްޔާއި، ކޮންޓްރޯލް ޕޮއިންޓްތަކުގައި ޑިއުޓީ އަދާކުރައްވައިފައި ވެއެވެ. އަދި އެއަރޕޯޓުގައި ސެކިއުރިޓީއަށް ބުރުލެއްއަރައިގެން ނުރައްކާތެރި ހާދިސާއެއް ދިމާނުވާނެފަދަ ފެންވަރަށް ސެކިއުރިޓީގެ ޒިންމާ އުފުއްލަވައި، އަޅުއްވަންޖެހުނު ކޮންމެ ފިޔަވަޅެއްވެސް ސާބިތުކަމާއެކު ވަގުތުން އަޅުއްވައިފައި ވެއެވެ.\n1990 ވަނަ އަހަރުން ފެށިގެން ގާޑުންގެ އޮފީސް (ކޮންޓްރޯލް ސެންޓަރު) ގައި، އެންމެ އިސް ހެޑް ގާޑެއްގެ ހައިސިއްޔަތުން މަސައްކަތް ކުރައްވައިފައި ވެއެވެ. އޭރު ޙާލަތާ އެއްގޮތަށް ރަނގަޅުކުރަންޖެހުނު ކަންކަން، ޗީފް ސެކިއުރިޓީ އޮފިސަރާ މަޝްވަރާ ކުރައްވައިގެން ރަނގަޅު ކުރައްވައި، މަސައްކަތުގެ ފެންވަރު ކުރިއަށް ގެންދެވުމުގައި ހެޑް ގާޑެއްގެ ގޮތުގައި އިބްރާހީމް މޫނިސް 21 އަހަރު ޚިދުމަތް ކުރައްވައިފައި ވެއެވެ. އަދި 1988ވަނަ އަހަރުގެ ނޮވެންބަރު މަހުގެ3ވަނަ ދުވަހު ދިން ޢުދުވާނީ ހަމަލައިގައި، ޤައުމުގެ ދިފާޢީ މަސައްކަތުގައި، ސިފައިންނާ އެކީގައި އިބްރާހީމް މޫނިސް މަސައްކަތް ކުރައްވައިފައި ވެއެވެ.\nއިބްރާހީމް މޫނިސްއަކީ، އޭވިއޭޝަން ސެކިއުރިޓީ ކޮމާންޑްގެ އިންސާނީ ވަސީލަތްތައް ތަރައްޤީ ކުރެއްވުމުގައިވެސް ފާހަގަކޮށްލެވޭ ބޭފުޅެކެވެ. އެގޮތުން، އޭވިއޭޝަން ސެކިއުރިޓީ ކޮމާންޑާ އަލަށް ގުޅޭ ޓްރޭނިންގ މުވައްޒަފުންނަށް ތަމްރީނު ދެއްވަމުން ގެންދަވައެވެ. އަދި އެފަދަ މުވައްޒަފުންނަށް ފަންނީ އިރުޝާދު ދެއްވައި، މަސައްކަތް ކުރަންވާނެ އެންމެ ރަނގަޅު ގޮތްތައް ޢަމަލީގޮތުން ދައްކަވަމުން ގެންދަވައެވެ.


ގެއްލިދިޔަ ހަޔާތް….. 10 | Esfiya - Dhivehi Vaahaka Site\nރޭޝަމްއަށް އެހުރި ފިޔަވަޅު މަތީގައި ހުއްޓި ހުރެވުނެވެ. ޒާހިދުގެ އެއަމަލު ސިފަކުރާކަށް ރޭޝަމްއަކަށް ނޭނގުނެވެ. ރޭޝަމް ޒާހިދާ އެކުވެރިކަން ބޭއްވުމުގެ ހަމަ އެކަނި ބޭނުމަކީ ޒާހިދުގެ ކޮޓަރިތެރެއިން ފެނުނު ފައިލްގެ ހަގީގަތް ހޯދުމެވެ. އެހެނަސް ޒާހިދު ކުއްލިއަކަށް އަތް ފޮޅުވާލި ސަބަބު މާބޮޑަށްވެސް ރޭޝަމް އެނގެން ބޭނުންވިއެވެ.\n“ކޮބާ ޖަވާބު؟“ ރޭޝަމް ސޯފާ ކައިރީގައި، ޓައިލްސް މަތީގައި އިށީނެވެ. “ސޯފާ ނުފެނުނީތަ ބިންމަތީގަ ތިއިށީނީ؟“ ޒާހިދު އިނީ ޓީވީ ބަލާށެވެ. “މީ އަހަރެންގެ ފެންވަރަކީ… މިފެންވަރުގެ މީހަކާ ރަހުމަތްތެރިކަމުގެ ގުޅުން ބާއްވަފާނަންތަ؟“ ރޭޝަމް ޒާހިދަށް ބަލާލިއެވެ. ޒާހިދު އިނީ ޓީވީއަށް ބަލަހައްޓައިގެންނެވެ. ރޭޝަމް އަނެއްކާވެސް އެސުވާލު ތަކުރާރުކޮށްލިއެވެ. ޒާހިދު ފުން ނަޒަރަކުން ރޭޝަމްއަށް ބަލާލިއެވެ. އެއާއެކު ޒާހިދުގެ ހިތުގެ ވިންދު އަވަސްވިއެވެ. ރޭޝަމް ފެނުމާއެކު ޒާހިދުގެ ހިތް އާދަޔާ ޚިލާފަށް ތެޅެން ފަށައެވެ. ސަބަބެއް ޚުދު ޒާހިދަކަށް ވެސް ނޭނގެއެވެ. “އެކީއްކުރަން މަށާ ފްރެންޑުވަނީ؟ އައި އެމް ނޮޓް ޔުއަރ ސްޓައިލް“ ޒާހިދު މަޑުމަޑުން ބުނެލިއެވެ. “ބޭނުންނުވަނީ ދޯ އަހަރެން ވީމަ…“ ރޭޝަމް އިސްދަށަށް ޖަހާލަމުން ތެދުވެ ކޮޓަރިއާ ދިމާލަށް ހިނގައިގަތެވެ. އެވަގުތު ޒާހިދު ފުންމައިގެން ގޮސް ރޭޝަމްގެ އަތުގައި ހިފިއެވެ. ރޭޝަމްގެ ފިޔަވަޅަށް ވަގުތުން ހުއްޓުން އެރިއެވެ. “އަންހެން ކުދިންނަކީ ދެން މާ އިމޯޝަނަލް ބަޔެކޯ… އޯކޭ ދެން ލެޓްސް ބީ ފްރެންޑްސް….. ބަޓް ސީކްރެޓް ފްރެންޑްސް..“ ޒާހިދު ރޭޝަމްއަށް ބަލާލިއެވެ. “ތޭންކްސް.. ޔޫ އާރ ޓޫ ގުޑް، އައި ލައިކް ޔޫ“ ރޭޝަމް ހިނިތުންވެލަމުން ގޮސް ކޮޓަރިއަށް ވަނެވެ. ޒާހިދު ފުން ނެވާއެއް ބޭރުކޮށްލަމުން ސޯފާގައި އޮށޯތެވެ. އަމިއްލަ ނަފްސު ކޮންޓްރޯލުން ނެއްޓިގެން ދާހެން ޒާހިދަށް ހީވާން ފެށިއެވެ. “އަހަރެންނަށް މިވަނީ ކިހިނެއްބާ؟ އަނެއްކާވެސް ހަމަ މާޒީގެ ސަފްހާތައް ގުނަން ޖެހެނީބާ؟ ނޫން.. އެދުވަސްތައް ދެނެއް އަނބުރައެއް ނާންނާނެ.. ނުވެސް ގެންނާނަން.. އަހަރެން އަންހެނުންނަށް ނަފަރްތުކުރަން.. ނަފްރަތުކުރަން“ ޒާހިދު އަމިއްލަ ނަފްސަށް ވިސްނައިދެމުންދިޔައެވެ.\nކޮޓަރިއަށް ވަދެވުމާއެކު ފުން ނޭވާއެއް ރޭޝަމްއަށް ބޭރުކޮށްލެވުނެވެ. ރޭޝަމް ހުރީ ވަރަށް ހިތްހަމަޖެހިފައެވެ. ރޭޝަމް ރާވާފައިވާ ގޮތަށް ކަންތައް ވަމުންދާތީއެވެ. ޒާހިދުގެ ބޮލަށް ވަދެވޭތީއެވެ. އެއްވެސް ހާލެއްގަ ޒާހިދާ އެންމެ ކުޑަމިނުން އެކުވެރިކަމުގެ ގުޅުންވެސް ބާއްވާކަށް ރޭޝަމް ބޭނުމެއް ނޫނެވެ. އެކަމަކު މިއަދު އެކްޓު ޖައްސަން މަޖުބޫރުވީއެވެ. ޒާހިދުގެ ކުރިމަތީގައި ޒާހިދަށް ހެޔޮއެދޭ މީހަކަށް ވެގެން އުޅުމީ ރޭޝަމް ބޭނުންވާ ގޮތެވެ. ރޭޝަމް ޒާހިދަށް އޮޅުވާލަނީއެވެ. އެހެނަސް ޒާހިދު ރޭޝަމްއަކަށް އޮޅުވައެއް ނުލައެވެ. ރޭޝަމްއަށްޓަކާ ޒާހިދުގެ ހިތުގައި އާ ވިންދެއް އެބަ ޖަހައެވެ.\n”ދައްތާ ތީ ކޮން ފޮތްތަކެއްތަ؟“ ސިޓިންގ ރޫމުގައި ހުރި މޭޒެއްގެ ދޮށުގައި ފޮތްތަކެއް ފޮށިގަނޑަކަށް އަޅަން އިން އާމިރާއަށް ރޭޝަމް ގޮވާލިއެވެ. “އާދެބަލަ މިފޮތްތައް މިފޮށިގަނޑަށް ލައިދޭން… އުކާލަންވެގެން“ އާމިރާ ރޭޝަމްއަށް ގޮވާލިއެވެ. “އުކާލާށޭ.. ތީ ކާކުގެ ފޮތްތަކެއް؟“ ރޭޝަމް އޭގެއިން ފޮތެއް ނަގާ ބަލާލިއެވެ. “ޒާހިދު ކުރީގަ ގެންގުޅުނު ފޮތްތަކެއް.. އުކާލާށޭ ކިޔާފަ ކޮޓަރިން ބޭރަށް ނެރުނީ“ އާމިރާ އެހެން ބުނުމުން ރޭޝަމް ހުރީ ހައިރާންވެފައެވެ. ވަގުތުން އަތުގައި އޮތް ފޮތުގެ ނަމަށް ބަލާލެވުނެވެ. “ލަވް ސްޓޯރީ“ ހިތާ ހިތުން ރޭޝަމްއަށް ކިޔާލެވުނެވެ. “މި ހަމަ އަސްލުވެސް ޒާހިދުގެ ފޮތްތަކެއްތަ؟“ ރޭޝަމްއަށް ގަބޫލުކުރަން ދަތިވިއެވެ. ޒާހިދު ލޯބީގެ ވާހަކަތައް ކިޔާފާނެ ކަމަކަށް ރޭޝަމް ހީވެސް ނުކުރެއެވެ. އާމިރާ ހިނިތުންވެލިއެވެ. އިތުރު ސުވާލެއް ނުކޮށް ފަހަރަކު ފޮތެއް ނަގާ ފޮށިގަނޑަށް ލަމުން ދިޔައެވެ. ކުއްލިއަކަށް މަޑު ޗޮކުލެޓު ކުލައިގެ ފޮތެއްގެ ތެރެއިން އެއްޗެއް ވެއްޓުނެވެ. އެއި ކޯޗެއްތޯ ބަލާލުމަށް ރޭޝަމް އަވަހަށް ޓައިލްސް މަތިން އޭތި ނެގިއެވެ. އެއީ ފޮޓޯ ގަނޑެކެވެ. ރޭޝަމް ވިސްނުންތެރިކަމާއެކު އެފޮޓޯގަނޑަށް ބަލާލިއެވެ. އެއީ އަންހެންކުއްޖެއްގެ ފޮޓޯގަނޑެކެވެ. ރަތް ކުލައިގެ ހެދުމެއްގައި އިން އިރު އެކުއްޖާ ވަރަށް ވެސް ފުރިހަމައެވެ. “މީ ކާކު؟“ ބޭއިޚްތިޔާރުގައި ރޭޝަމްއަށް އަހާލެވުނެވެ. އާމިރާއަށް ރޭޝަމް އެފޮޓޯގަނޑު ދައްކާލިއެވެ. ފުން ނަޒަރަކުން އާމިރާ އެފޮޓޯގަނޑަށް ބަލާލިއެވެ. “ތީ އަސްމާ.. ޒާހިދުގެ ކުރީގެ ލޯބިވެރިޔާ“ އާމިރާ އެހެން ބުނެލަމުން ބަދިގެއާ ދިމާލަށް ހިނގައިގަތެވެ.\nރޭޝަމްގެ ހިތުގައި އެތައް ސުވާލުތަކެއް އުތުރިއަރައިގަތެވެ. އެފޮޓޯގައިވާ ކުއްޖަކީ ކާކުތޯ ބެލުމުގެ ޝައުގު ރޭޝަމްގެ ހިތުގައި އުފެދުނެވެ.\nބެލްކަނީގައި މަޑުކޮށްލައިގެން ރޭޝަމް އިނި ފުން ޚިޔާލެއްގެ ތެރެއަށް ގެއްލިފައެވެ. “ދޮގު ހެދުމަކީ އަހަރެންގެ ސިފައެއް ނޫން.. އެކަމަކު މިއަދު އަހަރެންނަށް މަޖުބޫރު މީހަކަށް ދޮގުހަދާ އޮޅުވާލަން..“ ރޭޝަމްއަށް ވިސްނެމުންދިޔައީ ކަންތައް ވަމުންދާ ގޮތާ ދޭތެރޭގައެވެ. އިރުއިރުކޮޅާ ވިސްނެނީ އެފޮޓޯގައިވާ އަންހެންކުއްޖާއާ މެދުގައެވެ. ރޭޝަމް ހިތުލައިގެން އިނީ ޒާހިދާ ސުވާލުކުރާށެވެ.\nބައި ގަޑ އިރުފަހެވެ. ރޭޝަމް ނިދަން އޮށޯންނަން ބަދިގެއަށް ދިޔައެވެ. އެވަގުތު ޒާހިދު ގެއަށް ވަދެގެން ކޮޓަރިއާ ދިމާލަށް ދިޔައެވެ. “ޒާހިދު.. މަޑުކޮށްބަލަ“ ރޭޝަމް ބާރަށް ގޮވާލިއެވެ. ސިއްސައިގެން ގޮސްފައި ޒާހިދު ފަހަތް ބަލާލިއެވެ. “ކިހިނެއްވީ ދަންވާ އިރުވެސް ނުނިދަންތަ؟“ ޒާހިދު ބޯކަހާލިއެވެ. “ނިންޖެއް ނާދޭ… އިށީންނަންވީނު ވާހަކަދައްކާލަން.. ފްރެންޑެއްނު މިހާރު ދޯ“ ރޭޝަމް ސޯފާގައި އިށީނެވެ. ޒާހިދުވެސް އިށީނެވެ.\nމުޅި ތަނަށް ހަމަހިމޭންކަން ވެރިވެގެންދިޔައެވެ. އަނގައިން ބުނާކަށް ޒާހިދު ގަސްތެއް ނުކުރިއެވެ. އެހެންކަމުން ވާހަކަދައްކަން ޖެހުނީ ރޭޝަމްއަށެވެ. “ޒާހިދުގެ ލޯބިވެރިއެއް ހުރޭތަ؟“ ރޭޝަމް ޖެހިލުންވެހުރެ ޒާހިދަށް ބަލާލިއެވެ. އެވަގުތު ޒާހިދުގެ މޫނުގެ ކުލަވަރު ބަދަލުވެގެންދިޔައެވެ. “ބުނެބަ.. ހުރޭތަ؟“ ރޭޝަމް އަނެއްކާވެސް އެސުވާލު ތަކުރާރުކޮށްލިއެވެ. “ތީނަ ބަލަން ޖެހޭ ކަމެއް ނޫން އެއީ…“ ޒާހިދުގެ ރާގު ބަދަލުވިއެވެ. “އަސްމާ އަކީ ކާކު؟؟؟“ ރޭޝަމް ބޭނުންވީ ވަގުތު ބޭކާރުކޮށްނުލާ ވަގުތުން ސީދާ ވާހަކައަށް ދާށެވެ. ރޭޝަމްގެ އެސުވާލުން ޒާހިދަށް ވަގުތުން ސޯފާއިން ތެދުވެވުނެވެ. ޒާހިދުގެ މޫނުމަތިން ފެންނަމުންދިޔައީ ރުޅިވެރިކަމެވެ.\n“ރީއްޗަށް ބުނީމަ ކަލެއަށް އަޑު ނީވެނީތަ؟ ކިތައް ފަހަރުތަ ބުނަންވީ މަގޭ ދިރިއުޅުމުގެ ސިއްރުތައް ހޯދަން ނޫޅޭށޭ!! މީ މަގޭ ދިރިއުޅުން.. މި ދިރިއުޅުމުގަ ކަލޭގެ ހިއްސާއެއް ނެތް..“ ޒާހިދުގެ އަޑު ގަދަވެގެންދިޔައެވެ. ރޭޝަމްއަށް ބިރުންގޮސް ފަހަތަށް ޖެހެވުނެވެ. ޒާހިދުގެ ރުޅިވެރި މޫނަށް ރޭޝަމްއަށް ބަލަހައްޓައިގެން ހުރެވުނީ ފެންކަޅިވެފައެވެ. “މާ ހެޔޮ މީހަކަށްވެގެން އުޅޭނެ ތިކަހަލަ އަންހެނުން… ތީ މަކަރުން ފުރިގެންވާ ބައެއް.. ކަލޭމެން ހީކުރާ ކަހަލަ ދޯ ކަލޭމެން ބޭނުންހާ ގޮތެއް ހެދިދާނެޔޭ.. ހަނދާންކުރާތި.. މީގެ ފަހުން އަހަރެންގެ ކަންތައްތަކާ ބެހިގެން ނުވާނެ، އެހެން ނޫނީ ކުޅި ދައްކާލާނަން.. ކަލޭގެ ކިޔެވުން ގެއްލި ކަލޭ ރަށަށް ދާން ޖެހޭ ވަރުކޮށްލާނަން.. މީ ނަސޭހަތެއް ނޫން.. މީ އިންޒާރެއް!!!“ ޒާހިދު ރޭޝަމްއާ ހަތަރުކަޅި ހަމަކޮށްލިއެވެ. ރޭޝަމްގެ ދެލޮލުން ހޯސްލާފައި ކަރުނަ އޮހެރެމުން ދިޔައެވެ. ބޭއިޚްތިޔާރުގައި ބެލްކަންޏާ ދިމާލަށް ރޭޝަމްއަށް ދުއްވައިގަނެވުނެވެ. ޒާހިދު އައިސްފައި ހުރި ރުޅިން އަވަހަށް އެތަނުން ދިޔައެވެ.\nދެލޯ ފޮހެލަމުން ރޭޝަމް ބެލްކަނީގައި އިނދެ މައްޗަށް ބަލާލިއެވެ. ވިދާ ބަބުޅާ ތަރިތަކުން މުޅި ޖައްވު ދިއްލާލާފައިވެއެވެ. މި ބިންމައްޗަށް ވުރެ އެތައް ގުނައެއް އެއުޑުމަތި އަމާންކަމަށް ދައްކައެވެ. “އެއީ ޒާހިދުގެ ދިރިއުޅުން… އަހަރެން މީ ކާކު އެދިރިއުޅުމުގެ ހަގީގަތް ހޯދަން…“ ރޭޝަމް އަމިއްލަ ނަފްސާ ވާހަކަދައްކަމުންދިޔައެވެ.\nކޮޓަރިއަށް ވަދެވުމާއެކު ޑްރެސިން ޓޭބަލް މަތީގައި ހުރި އެއްޗެހިތައް ޒާހިދު ބިންމައްޗަށް އުކާލިއެވެ. އެވަގުތު ޒާހިދުގެ ނަޒަރު ގޮސް ހުއްޓުނީ ފާރުގައި ހަރުކޮށްފައި އިން ފްރޭމަކަށެވެ. އޭގައި އިނީ ރާފުޅިތަކެއްގެ ފޮޓޯއެކެވެ. ބާރު ފިޔަވަޅުތަކެއްގައި ގޮސް ޒާހިދު އެފޮޓޯ ފްރޭމް ނަގާ ޓައިލްސް މައްޗަށް ހޫރާލިއެވެ. އެއާއެކު އޭތި ތަޅައިގެންދިޔައެވެ. މުޅި ކޮޓަރިތެރެއަށް ބިއްލޫރި އެތިކޮޅުތައް ބުރައިގެން ދިޔައެވެ. ޒާހިދު މަޑުމަޑުން ފާރަށް ބަލާލިއެވެ. ފްރޭމް ހަރުކޮށްފައި އިން ތަނުގައިވާ ކުރެހުން ފެނުމާއެކު ޒާހިދުގެ ލޮލުން ލޭ ކަރުނަ އޮހެރެންފެށިއެވެ. އެހިނދު ޒާހިދަށް ފަހަތަށް ޖެހެވުނެވެ. އެވަގުތު ޒާހިދުގެ ވާތު ފައިގެ ދަށްފުށަށް ބިއްލޫރި އެތިކޮޅެއް ހެރުނެވެ. ސިހިފައި ޒާހިދަށް ފައި ހިއްލާލެވުނެވެ. ފުންކޮށް ކަނޑައިގެން ދިޔުމުގެ ސަބަބުން އެތަނުން ހޯސްލާފައި ލޭ އޮހެރެމުން ދިޔައެވެ. އެހެނަސް ޒާހިދަށް އެތަދު އިހުސާސްނުވާ ކަހަލައެވެ. އެއަށްވުރެ މާބޮޑަށް ޒާހިދުގެ ހިތުގައި އެބަ ރިއްސައެވެ. މާޔޫސްކަމާއެކު ޒާހިދު އެކުރެހުމަށް ބަލާލިއެވެ. އެއީ މީގެ2އަހަރު ކުރިން ޒާހިދުގެ އަތުން ކުރަހާފައިވާ ކުރެހުމެކެވެ. އެއީ އެމީހެއް ދެކެ ޒާހިދު ފުރާނައަށް ވުރެވެސް ބޮޑަށް ލޯބިވި، އަސްމާއެވެ. އެއީ އެމޫނަކަށްޓަކާ ޒާހިދު ޖާނާއި މާލުން ގުރުބާންވި މޫނެވެ. އެހެނަސް މިއަދު އެމޫނު ފެނުމުން ޒާހިދުގެ ހިތުގައި ހުޅު ރޯވާފަދައެވެ.\n“ކަލެއާ ހެދި ހުރިހާ ކަމެއްވެސް މިވީ…. ހަމަ އެކަނި ކަލޭގެ ސަބަބުން… ދުވަހަކުވެސް ކަލެއަކަށް މާފެއް ނެތް… އަހަރެން ނަފްރަތުކުރަން ކަލެއަށް“ ޒާހިދަށް ގިސްލެވެންފެށުނެވެ. މިވޭތުވެދިޔަ2އަހަރު ދުވަސް ޒާހިދު ހޭދަކޮށްފައިވަނީ އެހަނދާންތަކާ ދުރުގައެވެ. އެހަނދާންތައް އާކުރާކަށް ޒާހިދު ބޭނުމެއް ނޫނެވެ. އެފުރުސަތު މަގުފަހިވާފަދަ ކޮންމެ ދޮރެއް މިހާތަނަށް ޒާހިދު އައީ ބަންދުކުރަމުންނެވެ. އެހެނަސް މިއަދު އެހަނދާންތައް ވާރޭ ތިކިތަކެއްހެން ޒާހިދުގެ ހަޔާތަށް އޮހެން ފަށައިފިއެވެ.2އަހަރު ވަންދެން އެތެރެއަށް ހިންދާލައިގެ އުޅުނު ކަރުނަތައް އެއްވެސް ރަހުމެއް ނެތް ގޮތުގައި މިއަދު ޒާހިދުގެ ލޮލުން އެދަނީ އޮހެމުންނެވެ.\nހެނދުނު އިރު އެރީ ރޭޝަމް ނިދަން އުޅެނިކޮށެވެ. ރޭގަ ހަތަރުދަމު ރޭޝަމްގެ ލޮލަކަށް ނިންޖެއް ނައެވެ. ކޮލެޖަށް ދިޔުމަށް ރޭޝަމް އަވަހަށް ތައްޔާރުވެލިއެވެ.\nކުލާސް ނިންމާލުމަށްފަހު ރޭޝަމް ދިޔައީ ރައްޓެއްސެއްގެ ގެއަށެވެ. ޒާހިދާ ކުރިމަތިލާނެހާ ހިތްވަރެއް ނެތީމައެވެ.\n“ދަރިފުޅު ކޯސް ނިންމާފަ އަވަހަށް ރަށަށް އާދެވޭތޯ ބަލާ… ޒާހިދުގެ ދިރިއުޅުމުގެ ތެރެއަށް ބޯވައްދަން ނަހަދާ… ދަރިފުޅަށް ކަމެއް ވެއްޖެއްޔާ މި މަންމައަށް ވާނެގޮތަކާ ދޭތެރޭ އެންމެ ފަހަރަކުވެސް ވިސްނާލިންތަ؟“ ނަރީމާގެ އަޑުގައި ވަނީ ހިތްހަމަނުޖެހުމުގެ އަސަރެވެ. އާނ. މަންމާ… އަހަރެންނެއް ދެނެއް މީހެއްގެ ދިރިއުޅުމަކާ ނުބެހޭނަން… މިހާރު އަހަރެންވެސް ބޭނުންވަނީ ވީހާވެސް އަވަހަކަށް ރަށަށް ދާން..“ ރޭޝަމް ނަރީމާގެ ބަސް ގަބޫލުކުރިއެވެ.\n” ދަތްތަވެސް ދާނަން ދޯ ދަތުރު؟ ވަރަށް މަޖާ ވާނެ“ މާލް ރޭޝަމްގެ އުނގުގައި އިށީނެވެ. “އާނ.. ރޭޝަމްވެސް ދާންވާނެ“ އާމިރާ މާލްއާ އެއްބައިވެލިއެވެ. “ކޮން ބައެއް ދަނީ؟“ ރޭޝަމް އާމިރާއަށް ބަލާލިއެވެ. “އެންމެން ދަނީ… މިހާރު އެއޮށް ދާ ގަޑިޖެހެނީ.. ވިލިގިއްޔަށް ދަނީ..“ ސިޓިންގ ރޫމަށް ވަދެގެން ލަތީފު އައެވެ. “ރޭޝަމް ދޭ އަވަހަށް ތައްޔާރުވެލައިގެން އަންނަން..“ އާމިރާ ރޭޝަމްއަށް އިޝާރާތްކޮށްލިއެވެ. ރޭޝަމްއާއި މާލް ތައްޔާރުވުމަށް ގޮސް ކޮޓަރިއަށް ވަނެވެ.\nއެންމެން ތައްޔާރުވެގެން ނިކުންނަން އުޅުނު ވަގުތު ޒާހިދު ގެއަށް ވަދެގެން އައެވެ. “ކޮންއިރެއް ގުޅާތާ.. ޒާހިދުވެސް ޖެހޭނެ ދަތުރު ދާން..“ ޒާހިދު ފެނުމާއެކު ލަތީފް ބުންޏެވެ. “ޕިސް.. ދެން މަށަކަށް ނުދެވޭނެ ފެމިލީ ދަތުރުތަކަށް…“ ޒާހިދު ދާކަށް ބޭނުމެއް ނުވިއެވެ. “އަހަރެންގެ އެއްވެސް ބަހަކަށް އެކަކުވެސް ނޫނެކޭ ބުނުމުގެ ފުރުސަތެއް ނޯންނާނެ.. ދޭ ތައްޔާރުވެލައިގެން އަންނަން… އަހަރުމެން ތިރީގައި މި މަޑުކުރަނީ“ ލަތީފް އަމުރުކޮށްލިއެވެ. ލަތީފުގެ އަމުރަށް ބޯލެނބުން ނޫން ގޮތެއް ނެތްކަން އިނގޭތީ ޒާހިދު އަވަހަށް ގޮސް ތައްޔާރުވެލައިގެން ނިކުތެވެ.\nފެރީއަށް އަރާ އެންމެންވެސް ހަމަޖެހިލިއެވެ. ލީޒާ އިނީ އައްޓަމަހެއްހެން ލަތީފު ގައިގައި ތަތްލަވާފައެވެ. އެމަންޒަރު ފެނުމުން އާމިރާގެ ހިތަށް ވަރަށް އަސަރުކުރިއެވެ. ރޭޝަމް އިނީ މާލް ކައިރީގައެވެ. ފެރީ ނައްޓާލުމާއެކު މާލް ރޭޝަމްގެ ގައިގައި ލަތްވެލިއެވެ. ޒާހިދު އިނީ މާލްއާ ޖެހިގެންނެވެ. “ޒާހިދުބެގެ އިސްތަށިގަނޑު ހީވަނީ ގާރލް އެއްގެ އިސްތަށިގަނޑުހެން ދޯ ދައްތާ“ މާލް ރޭޝަމްގެ ކަންފަތް ކައިރީގައި ސިއްރުން ބުނެލިއެވެ. އެވަގުތު ޒާހިދު މާލްއަށް ބަލާލިއެވެ. ޒާހިދު ބަލާލި ގޮތުން މާލް ބުނި ވާހަކަ އަޑުއިވުނީކަން ރޭޝަމްއަށް ޔަގީންވިއެވެ. އެއާއެކު ރޭޝަމްއަށް ހީގަނެވުނެވެ. ޒާހިދު އަވަސް އަވަހަށް އަނެއް ފަރާތަށް އެނބުރުނެވެ. “އިސްތަށިގަނޑު ދިގުކޮށް ހުރީމަ ވަރަށް ގުޅޭ ޒާހިދާ“ ރޭޝަމް ހިތާ ހިތާ ބުނެލިއެވެ.\nފެރީ ލެފުމާއެކު އެންމެންވެސް އަވަހަށް ފޭބިއެވެ. ކޮންމެ މީހަކުވެސް ކޮންމެވެސް ކޮތަޅެއް އަތަށް ލައިގެން އަތިރިމައްޗާ ދިމާލަށް ހިނގަމުން ދިޔައެވެ. ގަހެއްގެ ބުޑުގައި އެއްޗެހިތައް ބެހެއްޓުމަށްފަހު އެންމެންވެސް ހަމަޖެހިލިއެވެ. މާލް ބޯޅަ ނަގައިގެން ރޭޝަމްއާ ދިމާލަށް ދުއްވައިގަތެވެ. ރޭޝަމް މާލްއާ އެކު ކުޅެންފެށިއެވެ. ލީޒާ ކިޔާ ވަރުން ލަތީފް ލީޒާއާ އެއްކޮށް މޫދަށް އެރުނެވެ. އެހުރިހާ މަންޒަރެއް ބަލަން ދޮންވެލިގަނޑުގެ މަތީގައި އިށީންދެލައިގެން، ކުޑަދަރިފުޅު އުނގުގައި ބަހައްޓައިގެން އާމިރާ އިނެވެ.\nއިރުގަނޑެއް ފަހެވެ. އެންމެންވެސް ކެއުމާއިގެން މަސްއޫލުވިއެވެ. “ވަރަށް މީރު މަސްބަތް… ދައްތަ ކައްކާ އެއްޗެހި ވަރަށް މީރު“ރޭޝަމް އާމިރާއަށް ތައުރީފުކޮށްލިއެވެ. އެވަގުތު ލީޒާ ރޭޝަމްއަށް ލޯއަޅާލިއެވެ. ނުފެންނަ ކަމަށް ހަދާފައި ރޭޝަމް ކެއުމާއިގެން ކުރިއަށް ދިޔައެވެ. ޒާހިދުވެސް ތަންކޮޅެއް ދުރުގައި ކާން އިނެވެ.\nކައި ނިމުމާއެކު މޫދަށް ދާން މާލް ކިޔަންފެށިއެވެ. ފަތަން ނޭނގޭތީ މޫދަށް އެރި އުޅެން ރޭޝަމް އަބަދުވެސް ވަރަށް ބިރުގަނެއެވެ. އެހެނަސް މާލް ކުރުނުކުރާނެކަން އިނގޭތީ ރޭޝަމް މޫދަށް ފޭބިއެވެ. ތަންކޮޅެއް ތިލަ ހިސާބެއްގައި ތިބެ ރޭޝަމްއާއި މާލް ބޯޅަ ކުޅެމުންދިޔައެވެ. ކުއްލިއަކަށް މާލް އެއްލި ބޯޅަ ވަރަށް ދުރަށް ދިޔައެވެ. “ދައްތާ…ބޯޅަ…“ މާލް ހަޅޭއްލަވައިގަތެވެ. “މާލް ދޭ އެއްގަމަށް… ދައްތަ މިއަންނަނީ ބޯޅަ ހިފައިގެން“ ރޭޝަމް ގޮވާލިއެވެ. މާލް އަވަސް އަވަހަށް އެއްގަމަށް އެރިއެވެ.\nރޭޝަމް ބޯޅަ އޮތް ދިމާލަށް ބަލާލިއެވެ. އެއާއެކު ރޭޝަމްގެ ދެލޯ ބޮޑުވެގެންދިޔައެވެ. ބޯޅަ އޭރު އޮތީ އޮޔާ ގޮސް ވަރަށް ދުރުގައެވެ. ފުން ހިސާބެއްގައެވެ. ބަލާބެލުމަށް އެހިސާބުގައި އިސްކޮޅުޖެހޭނެހެން ހީވުމުން ރޭޝަމް އެދިމާލަށް ދާންފެށިއެވެ. ވަކި ހިސާބަކަށް ދެވުނުއިރު ރޭޝަމްގެ ކޮނޑާ ހަމައަށް މޫދުގެ ލޮނުގަނޑު އޮތެވެ. އޭރު ބޯޅަ އޮތީ ތަންކޮޅެއް ކައިރީގަކަމުން ފުން ނޭވާއެއް ރޭޝަމްއަށް ބޭރުކޮށްލެވުނެވެ. ހިންދިރުވާލަމުން ރޭޝަމް ކުރިއަށް ފިޔަވަޅެއް އަޅާލިއެވެ. އެއާއެކު ރޭޝަމްއަށް ހަޅޭއްލަވައިގަނެވުނެވެ. (ނުނިމޭ)\nYay me first V nice\nAlhey hadha reechey mivahaka an me first dhow\nsory dear ur 2nd..\nadhi miadhu eh part up kolla dheebala.. please please please…. 🙂\nmirey up vaane 10 ge kurin part 11\nSalhi❤❤ zahidh dhaane hen heevany reysham salaamaiy kuran???\ntanks u inaasha u 2\nNo assu writer beynun gothakah mi story geneveynnu… ehnve ehn buny…like ehn meehaku vx hama ethanah gennan writer beynun vanya annaannu emeehaku…. but in my opinion assu zahidh annaanee??????????\nlaamu kujjeh tha juma miee..\nmirey ge part kyma dhw ingeyny vaane gotheh juma\nthanks for thi comment\nebunaahen juma thy laam kuhjeh tha?\nNo kiyaasha n starfish…. juma mee laamu kujjeh noon…. u both r from laamu tha??????\nekam ma frndun v ginavaane laam atoll ga\nMasha Allah, mibaives hama kurin baithanhaa furihama.. V v rythi n ehen story thakaa v thafaathu story eh mee.. Ehenve v kiyaa hiyvey.. Mi story ge khonme part ehves mi kiyany v v kiyaalaa hithun… V baraabarah up kuraa story ehkan v faahaga kohlevey… Thanks alot\nI agree with yu shann…story v nys n v baraabarah up vs kurey..keep it up starfish..\nooh shann u commented again.\nthanks for thi lovely coment shann\nwelcome my dear shann\ntanks u2lalla\nAlhe reysham ah dhera gotheh hedhiya nudhehchey..story vv salhi\nmmm…vrh reethi mi part vc .. vrh kiyaahithun indhaenimuny…zaahidh ahethan feningn dhaany kanneyge reysh salaamai kuran…\nunaal vx mi story ah baraabarah coment kuraakan faahaga kure vey\nKihaa iraku next???\naround 10 may be\nV thafaathu reethi vaahaka eh.. sifa kurin v furihama…Masha Allah… Waiting for the next part\nV v reethi waiting for the next part??????????????\nhear is part 10 enjoy\npart 11 mirey up vaany thankoleh lahun, cox im kinda buxy today\nekamah kiunteringe kibain maafah edhen.\nnamavx vaahaka mirey 10 ge kurin up vaane vaahaka bunelan.\nbuxy koh ulemun vx vaahaka up kohdheyne vaahaka bunyma v ufaa vejje\nmasallah mi ba vx vv rythi\nEnme ufavanee gina ginain up ko dheythee. Shukuriyya\nmiba vx dhigu kohdhiny thy tanks\ni feel sad for zaahidh\nmi baa vx cute vefa rythi\ntanks cuty pie\ntanksssss eyyy ria\nbunelan othy mee hama habeys vaahaka ekey\nhihhiii thanks ahmed\nreehcheyyyyyyyy mi vaahaka\nBxy koh ulhemunves story up kohdheyne vaahaka bunyma v v happy vehje.. Thanks alot\nooh tanks shannn…\nWow! Wow!wow! Starfish, rythi kamun hama bunaane ehcheh ves neynge………..\nStarfish vareh neh hama mi site ga vaahaka liyun therin thakuge thereinneh……..\nEhaaves best…….Starfish ge mi story kiyany v kiyaalaa hithun…… ??????\nKeep it up dhooni gandaa…\nsana thihen bunyma myni kudakoh blush vefaa..thanks for thi lovely comment sana.\nMihaathanah up v hurihaa baeh vx v reethi.. v kiyaahithun meeni.. mi story kurin up kuri site bunedheeba plz. ?\ne site iny uvaalaafa mihaar ehaa hadhaaneh vx neyy sry dear\nMee kurin genes dhyfa in vaahaka eh hen varah bodah heevey\nhmm kurin genes dhinin mi vaahaka..\nloabi vaahaka eh…..\nnext baige inthixaaru gai..\nmirey up vaane\nresham an zahidh . made for each other\nhihihih dhw ariel\nmi vaahaka haadha reehchey\nnext bai vx migothah dhigu koh genes dheyne kamah ummeedh kuran\nmi vaahaka rythi kamun abathu esfiya load kurevey up vitho balan keyy madhu vegen\nummu abadhu load kuranya data kolu husve dhaane\ndata huheh nuvaane v ginain data nagaa gehney miuleni…husvias anehkaa alaany\nmiba ves reethi\ndhn mihaaru up kohdheyn v nun im bored plx plx plx plx\navas koh dhyba plx i beg yuh\npart 11 jehsin5jehi iru\nmihaaaru iny pending ga\nmadukohla admin kairi mi bune lani avahah up kohdhey shey..\ncountdown upcoming part. how lon time will take\nWaiting waiting. Coment nukuriyas baraabarah kiyan mi story. Pls konirakuntha up vaany\nadmin kairi text kohlaafa bunefin avahah up koh dhey shey\nހިތާމަ މަޖާ ލޯބި June 7, 2016


Fuvamulaku meehun odi ehelaa manzaru: ިijuthimae gulhumuge Reethi misaleh!\nފުވައްމުލަކު މީހުން އޮޑިއެހެލާ މަންޒަރު: ދިވެހިންގެ އިޖުތިމާއީ ގުޅުމުގެ ރީތި މިސާލެއް!\n01 އޭޕްރީލް 2021 - 22:30:34\nދިވެހިން އެންމެ ބޮޑަށް މަޝްހޫރުވެފައިވަނީ ދިވެހިންގެ އެއްބައިވަންތަކަމާއި ރީވެތި އަހްލާގުގެ ސަބަބުންނެވެ. އެކަކު އަނެކަކަށް ޖެހޭ ބޮޑެތި ކަންކަމުގައި ދިވެހިންނަކީ އަބަދުވެސް އެކުވެރިކަމާއި އެއްބައިވަންތަ ކަން ދައްކުވާދޭ ބައެކެވެ. ރާއްޖެއިން މިމަންޒަރު މަޑުމަޑުން ފަނޑުވަމުން ދިޔަނަަމަވެސް އަހަރެމެންގެ ކާބަފައިންގެ ދިރިއުޅުމުން މިކަން ވަރަށް ރަނގަޅަށް ދައްކުވައިދެއެވެ.\nއެދުވަސްވަރު އާއްމުކޮށް ކެމެރާފަދަ ތަކެތި ގެންގުޅެނީ މަދުބައެއް ކަމުން މިފަދަ މަންޒަރުތައް ވީޑިއޯއަކުން ބަލާލަން ލިބެނީ ވަރަށް މަދުންނެވެ. ފުވައްމުލަކަށް އުފަން އަހްމަދު ސައީދު ހިމެނެނީ މިފަދަ މަދު ބޭފުޅުންގެ ތެރޭގައެވެ.\nމާލެއިން ރަށަށް އައިސް ބޮޑު ގެއެއްގައި އެކަނި މާއެކަނި ހުންނަން ޖެހުމުގެ ފޫހި ތަޖުރިބާ ކުރަން ޖެހުމުން ސައީދު ވަނީ އެފުރަސަތުގެ ބޭނުން އޭނަގެ ކެމެރާގެ ލެންސަށް ރެކޯޑް ކުރެވިފައިވާ ކުރީގެ ތާރީހީ މަންޒަރުތައް އާއްމުންނަށް ދައްކާލާ އެ ހަނދާންތައް އާކޮށްލުމަށެވެ.\nއެގޮތުން ގިނަ އަހަރުތަކެއް ވެފައިވާ ކަންކަމުގެ ހަނދާންތައް އެކަނިވެރިކަން ފިލުވައިލުމުގެ ބޭނުމުގައި ސޯޝަލް މީޑިއާގައި ހިއްސާކުރަން ފެށިއެވެ. ކޮންމެ ދުވަހަކުވެސް ތާރީހުގެ އާ މަންޒަރެއް ފޮޓޯއަކުން ނުވަތަ ވީޑިއޯއަކުން ބަލާލާ އެއާ މެދު ހިޔާލުކޮށް ވާހަކަ ދައްކާލުމާއި އެ ހަނދާންތައް އާކުރުމުގައި ކަރަންޓީނުގެ 10 ދުވަސް ހޭދަ ކުރުމުގެ މަގުސަދުގައި ސައީދު ދަނީ މިފަދަ ވީޑިއޯތައް ފޭސްބުކްގައި ހިއްސާކުރަމުންނެވެ.\nއެގޮތުން މިއަދަކީ ކަރަންޓީނުގެ ފަސް ވަނަ ދުވަހެވެ. މީގެ 24 ވަރަކަށް އަހަރު ކުރީ ދިވެހިންގެ މެދުގައި އޮތް އިޖުތިމާއީ ގުޅުމާއި އެކުވެރިކަމާއި އެއްބައިވަންތަކަން، އަދި ކަންކަމުގައި ހިލޭ ސާބަހަށް އެހީތެރިވުމުގެ ރީތި ސަގާފަތް ފެންނަ ފުވައްމުލަކު މީހުން އޮޑިއެހެލާ މަންޒަރު ފެންނަ ވީޑިއޯއެއް ހިއްސާކުރަމުން ސައީދު ބުނެފައިވަނީ، އެ ވިޑިއޯއަކީވެސް ފުވައްމުލަކުން ދެން ހޯދައި ނުގަނެވޭނެ މަންޒަރުތަކެއް ހިމެނޭ ވީޑިއޯއެއް ކަމަށެެވެ.\nއެ ވީޑިއޯއިން ފެންނަނީ ފުވައްމުލަކުގައި ބައިން ފުރަތަމަ ދޯނި އިލާ، (ތަރާނާގޭ) އިބްރާހިމް މުހައްމަދުގެ މަސްދޯނި ' ބޯދި' އެހެލާ މަންޒަރެވެ. ' ބޯދި' އަކީ ރަށުގައި ބަނދެފައިވާ ފުރަތަމަ ފައިބަރު އުޅަނދެވެ. އަދި އެހާތަނަށް ބަނދެ ނިންމި އެންމެ ބޮޑު އުޅަނދުތަކުގެ ތެރޭގައި ހިމެނޭ އުޅަނދެކެވެ. ގަލްފުދީނާރު ބޯޓް މި އުޅަނދަށްވުރެ ބޮޑު ނުވާނަމަ، ބޯދި ވާނީ އެންމެ ބޮޑު އުޅަނދަށް ކަމުގައި ގަބޫލު ކުރެވޭ ކަމަށް ސައީދު ބުނެފައިވެއެވެ.\nބޯދި ބަނދެފައިވަނީ ކެނެރީގޭ ގޯތި ތެރޭގައެވެ. ވީޑިއޯގައި ފެންނަނީ ކެނެރީގޭ ގޯތި ތެރެއިން ނެރެގެން ގާޒީ މަގުގެ ހުޅަނގުން އިރަށް، އޭރު ހުޅަނގު މޫސުމުގައި ބޭނުންކުރާ ރަސްމީ ބަނދަރު، ' ރަސްގެފަންނަށް ' ބޯދި ދަމާފައި ގެންދާ މަންޒަރެވެ. އެ ވީޑިއޯ ނެގިއިރު، އެ އުޅަނދު ދަމާފައި ގެންދާ މަންޒަރުގެ އިތުރުން، އެމަސައްކަތުގައި މީހުން ހަރަކާތެރިވާ މަންޒަރާއި، ޖޯޝާ ފޯރި ހިތްޕުމުގައި ގެންގުޅޭ އުކުޅުތަކާއި ހީސަމާސާ ކުރުމާއި އެކަކު އަނެކަކަށް އެހީތެރިވުމާއި އަންހެނުންނާއި ފިރިހެނުން ގުޅިގެން އެކުއެކީގައި މިފަދަ ބޮޑެތި ކަންކަން ކުރާގޮތް ރެކޯޑް ކުރުމަށް ސައީދު ވަނީ މަސައްކަތް ކޮށްފައެވެ.\n"24 ވަރަކަށް އަހަރު ފަހުން ވީޑިއޯއަށް ނަޒަރު ހިންގައިލުމުން އެ މަންޒަރުތައް ރެކޯޑްކުރި ކުރުން ތާރީޚަށްޓަކައި ރަނގަޅު ރެކޯޑިންގއަކަށް ވެފައިވާކަން ގަބޫލު ކުރެވޭ. މި ވިޑިއޯއިން ފެންނަ ބައެއް މޫނުތައް މިހާރު ދުނިޔޭގައި ނޫޅުއްވާކަން އެނގޭ. އަދި ބައެއް އެހެން ބޭފުޅުންނަކީ އުމުރުން ދުވަސްވެ ގައިބާރު ދެރަވުމުގެ ސަބަބުން އާއްމުންގެ ތެރެއިން ނުފެންނަ ބޭބޭފުޅުން. އެހުރިހާ ބޭފުޅުންނަށް ﷲ ތަޢާލާ ހެޔޮ ރަޙުމަތް ލެއްވުން އެދި ދުއާކުރަން" ސައީދު ބުނެފައިވެއެވެ.\nއޮނޑިއެހެލުމަކީ އޭރު ރާއްޖޭގައި އެ ރަށެއްގެ އެންމެން ބައިވެރިވެގެން ކުރާ އިޖްތިމާއީ މަޖާ މަސައްކަތެކެވެ. އެ މަަސައްކަތުގައި އަންހެނުންނާއި ފިރިހެނުން ބައިވެރިވާއިރު އަނެއް ބަޔަކު ތިބެނީ އެ މަސައްކަތުގައި ހަރަކާތެރިވާ މީހުންނަށް ކެއުމުގެ އިންތިޒާމްތައް ހަމަޖެއްސުމަށެެވެ.\nމިފަދަ މަންޒަރުތައް މިހާރު ރާއްޖެއިން މަދުން ނޫނީ ނުފެނުނަސް މިިއީ ދިވެހިންގެ އެއްބައިވަންތަ ކަމާއި ރީތި ސަގާފަތު ދައްކުވާދޭ ކަންކަމެވެ.


Umurun Dhoshee Anhen Loabiveriyaku Hoadhaanee Kihineh? - Vaguthu\nއުމުރުން ދޮށީ އަންހެން ލޯބިވެރިޔަކު ހޯދާނީ ކިހިނެއް؟\n1 މަސް ކުރިން ( ޖޫން 21, 2020 )\nއުމުރުން ދޮށީ އަންހެނަކާއި ލޯބީގެ ގޮތުން ގުޅުމަކީ ވަރަށް ގިނަ ޒުވާން ފިރިހެނުންގެ ހުވަފެނެކެވެ. ގިނަ ޒުވާން ފިރިހެނުންގެ ބަކެޓް ލިސްޓްގެ ކޮންމެވެސް ހިސާބެއްގައި އެމީހުން ދިރިއުޅެން ބޭނުން ވަނީ އެމީހުންނަށް ވުރެ އުމުރުން ދޮށީ އަންހެނަކާއި އެކުގައި ކަމަށް ލިޔެފައި އޮންނާނެެެއެެެވެ. އެއީ ކީއްވެތޯ ކުރެވޭ ސުވާލަށް ޖަވާބު ދޭނީ އެހެން ލިޔުމެއްގައެވެ.\nމިލިޔުމުގައި މިކިޔައި ދެނީ އުމުރުން ދޮށީ އަންހެނަކު ހޯދާނީ ކިހިނެއް ހެއްޔެވެ؟\nތިއީ ސްމާޓް މީހެއް ނޫން\nބައެއް ފިރިހެނުންނަށް ހީވެފައި އޮންނަނީ އެމީހުންނަކީ ވަރަށް ސްމާޓް ބައެއް ކަމަށެވެ. އެހެންކަމުން ކޮންމެ ކަމެއް ވެސް ނިކަން ފަސޭހަ އިން ކުރެވިދާނެ ކަމަށެވެ. ނަމަވެސް އެއީ ގޯހެކެވެ. އުމުރުން ދުވަސްވެފައި ހުރި ފިރިހެނަކު އުޅޭ ގޮތައް އުޅެގެން އުމުރުން ދޮށީ އަންހެނަކު ނުލިބޭނެއެވެ.\nއެހެންކަމުން އުމުރު އޮޅުވާލައިގެން ނުވަތަ ކުރާ މަސައްކަތް އޮޅުވާލައިގެން ދޮށީ އަންހެނަކު ހޯދަން މަސައްކަތް ނުކުރާށެވެ. ތިއީ ކާކު ކަން ހޯދަންށާއި ތިމީހެއްގެ ހަޤީޤަތް ހޯދަން އެއަންހެނަކު މާމޮޅުވެފައި މާބޮޑަށް ސްމާޓް ވާނެއެވެ. އެކަން ހަނދާން ކުރާށެވެ.\nކޮންމެ ގޭމެއް ކާމިޔާބެއް ނުވާނެ\nފުރާވަރު އުމުރުގެ އަންހެން ކުއްޖަކު ލޯބިވެރިއެއްގެ މަގާމަށް ގެނައުމަކީ ވަރަށް ފަސޭހަ ކަމެކެވެ. އެއީ ޒުވާން ފިރިހެނަކު ކުޅޭ މޮޅު ގޭމާއި ދައްކާ ވާހަކަ އެއަންހެން ކުއްޖާގެ ސިކުނޑިއަށް ނިކަން ފަސޭހައިން ވަންނާނެތީއެވެ. އެހެންނަމަވެސް ދޮށީ އަންހެނުން އެއާއި ތަފާތު ވާނެއެވެ. ކޮންމެ ވާހަކައެއް އެމީހުން ގަބޫލެއް ނުކުރާނެއެވެ. އެހެންކަމުން ގޭމުން ބަލިވެދާނެ ކަން ވެސް ވިސްނައިގެން ކުރިއަށް ދާން ޖެހޭނެއެވެ.\nމާބާރަށް ކުރިއަށް ނުދާތި\nތިއީ އުމުރުން ދޮށީ އަންހެނަކު ހޯދަން ކުރާ ދަތުރެކެވެ. އެއަންހެނަކީ ދެން ދިރިއުޅުމުގެ އިތުރު ދުވަސްތަކެއް ބޭކާރު ކޮށްލަން ބޭނުންވާނެ މީހެއް ނޫނެވެ. އެހެންކަމުން ޒުވާން ކަމުގެ ޖޯޝްގައި ކުރިއަށް ދިއުމަށް ވުރެ ހަޤީޤީ ދިރިއުޅުމަކާއި މެދު ވިސްނައިގެން ކުރިއަށް ދާށެވެ.\nއަމިއްލަ ނަފްސަށް އިތުބާރު ކުރުން\nކޮންމެ ކަމެއް ވެސް ކާމިޔާބު ވުމުގައި އެންމެ މުހިންމު ރޯލެއް އަދާކުރަނީ އަމިއްލަ ނަފްސަށް ކުރާ އިތުބާރެވެ. އެހެންކަމުން މިމަސައްކަތުގައި ވެސް ކުރިއަށް ދާން ވާނީ އަމިއްލަ ނަފްސަށް އިތުބާރު ކޮށްގެންނެވެ.\nއޭނާގެ މިނިވަންކަމަށް އިޙްތިރާމް ކުރަން ވާނެ\nއެއީ އުމުރުން ދޮށީ އަންހެނަކަށް ވާނަމަ އޭނާ ދިރިއުޅެމުން އެދަނީ އަމިއްލަ ފައިމައްޗަށް ތެދުވެގެން ކަން ޔަގީނެވެ. އެހެން މީހަކަށް ބަރޯސާ ވާކަށް އޭނާ ބޭނުމެއް ނުވާނެއެވެ. އެހެންކަމުން ފުރަތަމަ ދުވަހުން ފެށިގެން ވެސް އޭނާގެ މައްޗަށް މާބޮޑަށް ބަސް ކިޔާ އޭނާ އަށް ކަންތައްތަކެއް މަޖުބޫރު ކުރަން ނޫޅޭށެވެ. އެހެން ކަންތައް ކުރާނަމަ ތިހޯދުނު ކާމިޔާބީ ފަހަތައް ހިނގައިދާނެއެވެ.\nތެދުވެރިކަމަކީ ވަރަށް މުހިންމު ކަމެކެވެ. ވައުދެއް ވެއްޖެއްޔާ އެވައުދެއް ފުއްދަން ޖެހޭނެއެވެ. ތިއީ ޒުވާން ކަމުގެ ފޯރީގައި ދައްކާ ބޭކާރު ވާހަކަތަކަކަށް ހަދައިގެން ނުވާނެއެވެ.\nއޭނާ ކައިރިން ކަންތައްތައް ދަސްކުރަން ވާނެ\nއުމުރުން ދޮށި ވުމަކީ ގިނަ ތަޖުރިބާތައް ލިބި ގިނަ ކަންކަން ދަސްވާ ކަމެކެވެ. ހާއްސަކޮށް ދިރިއުޅުމުގައި ދިމާާވާ ކަންކަމުން ތަޖުރިބާ ލިބިގެން ކުރިއަށް ދާން ދަސްވާ ކަމެކެވެ. އެހެންކަމުން އޭނާގެ ފަރާތުން ތިބާ އަށް ވެސް ކަންތައްތަކެއް ދަސްވޭތޯ މަސައްކަތް ކުރަން ވާނެއެވެ. އެއީ ދެމީހުންގެ ގުޅުން ބަދަހިވާނެ ކަމެކެވެ.\nލޯބި މަރުވެގެން ނުވާނެ\nއުމުރުން ދޮށި ވުމަކީ ލޯބި މަރުވާން ޖެހޭ ކަމެއް ނޫނެވެ. އެއީ ރޮމޭންޓިކް ޑިނާތަކާއި ޗުއްޓީ ދަތުރުތައް ވެސް ހުއްޓާލަން ޖެހޭ ކަމެއް ނޫނެވެ. އެހެންކަމުން ޒުވާން އަންހެން ކުއްޖަކާއި މެދު ވެސް ކަންތައް ކުރާ ގޮތައް އޭނާ އާއި މެދު ކަންތައް ކުރާށެވެ. އޭރުން ކާމިޔާބީ އޮންނާނީ އަތް ފޯރާ ހިސާބުގައެވެ.\nދެމަފިރިން އަބަދު ޒުވާބުކުރަން ޖެހޭތަ؟ މިކަންކަމާއި މެދު ވިސްނާލާ!\nކުރީގެ ލޯބިވެރިޔާއާ އަލުން ގުޅެނީތަ؟ މި ކަންކަމަށް ވިސްނާތި!\nޖޫން 21, 2020 01:12\nއުމުރުން ދޮށީ މީހުނައްކޮއްފަ އޮތް މަލާމާތެއްތަމީ\nޖޫން 21, 2020 01:33\nތީގެން އެއްކަމެއް ނުކުރިޔަސް ތީ މިހާރު އެއްވެސް ކަމެއް ނޫން. ލަ ފިރިހެން ކުދިން ފަހަތުނ މިހާރު މީހުންނާ އިނދެގެން އުޅޭ އަންހެނުން ދުވަނީ\nޖޫން 21, 2020 01:34\nއަޅެ.މި ލިޔުނު ކުއްޖާ މަށަށް ވުރެ ދޮށި ވާނެ ބާވައެވެ.\nޖޫން 21, 2020 02:13\nމިހަބަރު ކަމަކު ނުދޭ


Amana Takaful Raajjeygai 15 aharu\nއަމާނާ ތަކަފުލް ރާއްޖޭގައި ހިދުމަތް ދޭތާ 15 އަހަރު\nއަމާނާ ތަކަފުލްއަށް 15 އަހަރު ފުރުމުގެ ގޮތުން ބޭއްވި ހަފުލާ: އެ ކުންފުންޏަކީ ރާއްޖޭގައި އިސްލާމީ މާލީ ހިދުމަތް ފެށި ފުރަތަމަ ކުންފުނި -- ފޮޓޯ: އަމާނާ ތަކަފުލް\nރާއްޖޭގައި އިސްލާމިކް މާލީ ނިޒާމުގެ ފެށުނީ 2003 ވަނަ އަހަރު އަމާނާ ތަކަފުލް، ސްރީލަންކާ އެޖެންސީގެ ގޮތްޕެއް ރާއްޖޭގައި ހުޅުވުނު ހިސާބުންނެވެ. އޭގެ ދެ އަހަރު ފަހުން ކުންފުންޏާ ބެހޭ ގާނޫނުގެ ދަށުން ރަސްމީކޮށް "އަމާނާ ތަކާފުލް މޯލްޑިވްސް" ކުންފުނި އުފެދުނެވެ. މިއީ މިހާރު މި ދެކޭ ޒަމާނީ އިސްލާމީ މާލީ ހިދުމަތްތައް ތައާރަފުވުމުގެ އެއް ސަބަބެވެ. އެ ކުންފުނިން ރާއްޖޭގައި އިސްލާމިކް އިންޝުއަރެންސުގެ ހިދުމަތް ދެމުން ގެންދާތާ މިވަނީ 15 އަހަރު ފުރިފަ އެވެ.\nއަމާނާ ތަކަފުލް އަށް 15 އަހަރު ފުރުން ފާހަގަ ކުރަން މިމަހުގެ 11 ވަނަ ދުވަހު ހޮޓެލް ޖެންގައި ވަނީ ހާއްސަ ހަފުލާއެއް ބާއްވާފަ އެވެ. މި ހަފްލާ ޝަރަފްވެރި ކޮށްދެއްވީ މޯލްޑިވްސް މަނިޓަރީ އޮތޯރިޓީގެ ގަވަރުނަރު އަހުމަދު ނަސީރު އެވެ. މި ހަފުލާގައި އިސްލާމިކް މާލީ ނިޒާމަށް ޕްރޮޑަކްޓްތައް ވިއްކާ ހުރިހާ ފަރާތް ތަކުން ބައިވެރިވެފައިވެ އެވެ. އަދި އެ ފަރާތްތަކުގެ އަގު ވަޒަންކޮށް ހާއްސަ އެވޯޑު ތަކެއް ވެސް ވަނީ ދީފަ އެވެ.\nމި ރަސްމިއްޔާތުގައި އެމްއެމްއޭގެ ގަވަރުނަރު ނަސީރު ވިދާޅުވީ ރާއްޖޭގައި އިސްލާމީ ހަމަތަކާ އުސޫލުތަކާ އެއްގޮތަށް ހިންގޭ މާލީ ނިޒާމެއް އޮތުމުގެ މުހިންމުކަމަށެވެ އަދި މި ދާއިރާ ކުރިމަގު ތަރައްގީކުރުމަށްޓަކައި އެމްއެމްއޭ އިން މަސައްކަތް ކުރައްވަމުންދާ ކަމަށް އޭނާ ވިދާޅުވި އެވެ.\nއަމާނާ ތަކަފުލްއަށް 15 އަހަރު ފުރުމުގެ ގޮތުން ބޭއްވި ހަފުލާގެ ތެރެއިން: އެ ކުންފުންޏަކީ ރާއްޖޭގައި އިސްލާމީ މާލީ ހިދުމަތް ފެށި ފުރަތަމަ ކުންފުނި- ފޮޓޯ: އަމާނާ ތަކަފުލް\nއަމާނާ ތަކާފުލްގެ މެނޭޖިން ޑިރެކްޓަރު ހަރީޒު ސުލައިމާން ވިދާޅުވީ ރާއްޖޭގެ އިސްލާމީ މާލީ ނިޒާމުގެ ހިދުމަތަށް 15 އަހަރު ފުރިގެންދާއިރު، ގިނަ ގޮންޖެހުންތަކާ ދަތި ތަކެއް ތަޖުރިބާ ކޮށްފައިވާ ކަމަށެވެ.\n"އަމާނާ ތަކާފުލް މޯލްޑިވްސްގެ ވެސް ފާއިތުވި ފަނަރަ އަހަރުގެ ދަތުރަކީ ތަފާތު ތަޖުރިބާތަކެއް ކުރެވިފައިވާ ދަތުރެއް. ގޮންޖެހުންތަކާއެކު ވެސް ކާމިޔާބުގެ އަރުތަތަކެއް ދަނީ ހާސިލްކުރެވެމުން. ކުންފުނި މިސްރާބުކުރެވިފައިވަނީ މި ކާމިޔާބީތައް ދަމަހައްޓައި އަދި ދެމެހެއްޓެނިވި ގޮތުގައި ކުރިއަށް ދިއުމަށް،" ހަރީޒް ވިދާޅުވި އެވެ.\nރާއްޖޭގެ އިސްލާމިކް މާލީ ނިޒާމަށް 2003 ގައި އަމާނާ ތަކަފުލް ތައާރަފުވުމަށްފަހު 2011 ވަނަ އަހަރު ވެގެންދިޔައީ މި ދާއިރާގައި މުހިންމު އަހަރަކަށެވެ. އެ އަހަރު ރާއްޖޭގައި ފުރަތަމަ ފަހަރަށް އިސްލާމިކް ބޭންކެއް އުފެއްދުނެވެ. އަދި ޖެހިގެން އައި އަހަރުތަކުގައި އިސްލާމީ މާލީ ނިޒާމުގެ ދުވެލި ހަލުވިވެ ހިދުމަތް ފޯރުކޮށްދޭ ކުންފުނިތައް އިތުރު ވެގެންދިޔަ އެވެ.\nބޭންކް އޮފް މޯލްޑިވްސް (ބީއެމްއެލް) އާއި ހައުސިން ޑިވެލޮޕްމަންޓް ފައިނޭންސް ކޯޕަރޭޝަން (އެޗްޑީއެފްސީ) އިން ވަނީ އިސްލާމީ ބެންކިންގެ ހިދުމަތްދޭން އިސްލާމިކް ވިންޑޯތައް ހުޅުވާފަ އެވެ. މި ހިސާބުން އިސްލާމިކް ފައިނޭންސްގެ ޕްރޮޑަކްޓްތައް އަމިއްލަ ބައެއް ކުންފުނި ތަކުން ވެސް ބާޒާރަށް ނެރެން ފެށި އެވެ. މިގޮތުން އެމްޓީސީސީ އާއި ލިޓަސް އަދި އެލިޔާ ފަދަ ކުންފުނިތަކުން އިސްލާމިކް ފައިނޭންސް ޕްރޮޑަކްޓްތައް ތައާރަފު ކުރި އެވެ.\nއަމާނާ ތަކަފުލްގެ ކުރިއެރުން- މުވައްޒަފުންގެ ހިތްވަރު\nއަމާނާ ތަކަފުލް ކާމިޔާބީގެ އެންމެ ބޮޑު ރައުސްމާލަކީ ކުންފުނީގެ ހީވާގި މުވައްޒަފުންނެވެ. ކުންފުންޏަށް ލިބުނު ކޮންމެ ކާމިޔަބީއެއްގެ އަސްލު ގުޅިފައިވަނީ މުވައްޒިފުންގެ ބަދަހި ސަފުތަކާއި ނުގުޑާ ފަދަ އަޒުމު ކަމަށް އެ ކުންފުނިން ބުނެ އެވެ. ކުންފުނީގެ ކަސްޓަމަރުންނާއި އަދި ހިދުމަތްތައް ފޯރުކޮށްދޭ އެޖެންޓުން އަދި ޕާޓްނަރުންނަކީ ވެސް މިފާއިތުވި ކާމިޔާބު 15 އަހަރު ކާމިޔާބީގެ ހިއްސާއެއް ކަމަށް އެ ކުންފުނިން ބުނެ އެވެ.\nމިނިމަމް ވޭޖް ދިރާސާގައި ބުނަނީ ކީކޭ؟


8 އޭޕްރިލް 2019 | ހޯމަ 17:20 2,641\n"ރީމާ! އާދެބަލަ. އަލަމާރީގައި ހުރި ނީލާގެ އަންނައުނުތައް މަ މިދޭ ދަބަހަށް އަޅާފައި އޭނާ އަތަށް ދީ!" އަހަރެންގެ ޖަވާބަކަށް ވެސް އިންތިޒާރުނުކޮށް އާތިފް އަނެއްކާ ވެސް ގޮސް ކޮޓަރިއަށް ވަނެވެ.\nއޭނާ ހުރީ ރުޅި އައިސްފައި ކަމެއް އަދި ދެރަވެފައި ކަމެއް ވެސް ނޭނގެއެވެ. ނީޝްއަށް ދޭން ގެންގުޅުނު ބުއްތަށި އަދިވެސް ހުރީ ގިރި ގޮތަށެވެ. އޭގައި އޭނާ ދެތިން ފަހަރު ތުންޖެހި ނަމަވެސް ކުރިއަކަށް ނުދެއެވެ. ނަމަވެސް ބުއްތަށި ދީފައި ދާން ވެއްޖެ ނަމަ އެތައް އިރެއް ނަގާނެއެވެ. އެ މީހާ އަށް ވެސް ލަސްވާނެތީ ކާޓޫން އަޅުވާފައި ނީޝް ސިޓިން ރޫމަށް ދޫކޮށްލާފައި އަހަރެން ގޮސް ވަނީ އާތިފްގެ ކޮޓަރިއަށެވެ. ނޫނެކެވެ. މީގެ ފަހުން ދެން އެއީ އަހަރެންގެ ވެސް ކޮޓަރިއެވެ.\nއާތިފް ފެންނާކަށް ނެތެވެ. އޭނާ އަނެއްކާ ވެސް ފާހާނާއަށް ވަނީއެވެ. އެނދު ކައިރީގައި އާދައިގެ ވަރެއްގެ ފޮއްޓެއް ހުއްޓެވެ. އެއީ ކުރިން އަލަމާރިމަތީގައި ހުރި ފޮއްޓެކެވެ. ގިނަ ދުވަހު ބޭނުން ނުކޮށް ހުރުމުން ހިރަފުހުން ތަތްތެޅިފައެވެ. ފޮށި ހިފައިގެން ބޭރަށް ނުކުމެ ފޮތިގަނޑަކުން އެ ސާފުކުރުމަށް ފަހު އަނެއްކާ ވެސް އަހަރެން ކޮޓަރިއަށް ވަނީމެވެ. އާތިފް އޭރުވެސް ނުނިކުމެއެވެ. އެއީ ފަސް ދޮރުފަތްލީ ބިޔަ އަލިމާރިއެކެވެ. އަހަރެން ގޮސް އަލަމާރި ހުޅުވާލީމެވެ. އެއްފަރާތެއްގައި އާތިފްގެ ސިފައިންގެ ޔުނޯފޯމްތައް ހުއްޓެވެ. ނަމަވެސް އަލަމާރީގެ ބޮޑުބައި ވަނީ ނީލާގެ ހެދުންތަކުން ފުރިފައެވެ. އެ ހުރިހާ ހެދުމެއް އެ ފޮއްޓަކަށް ނޭޅޭނެއެވެ. އިރުކޮޅަކު ހަދާނެ ގޮތް ހުސްވެފައި އަހަރެން ހުރީމެވެ. ވިސްނަން ހުރެފައި އަހަރެން މަސައްކަތް ފެށީމެވެ. ނީލާ އާންމުކޮށް ލައިއުޅޭ ހެދުންތައް ނަގައި ފަތް ޖެހަން ފެށުމާ އެކު އާތިފް ފާހާނާއިން ނުކުމެއްޖެއެވެ.\nމި ހުރިހާ އެއްޗެއް ފޮއްޓަކަށް ނޭޅޭނެ. ކިހިނެއް ހަދަންވީ؟" އަހަރެން ހުރީ އާތިފް ނުކުންނާނެ އިރަކަށް ބަލަބަލައެވެ.\n"އެޅުނު ވަރަކަށް އަޅާފައި ދީ. ބާކީ ހުރި އެއްޗެހި ބަލާ ފަހުން އަންނާށޭ ބުނާނީ،" ރުންކުރު ގޮތަކަށް އޭނާ ބުނެލިއެވެ.\nއާތިފް އެއްވެސް ވަރަކަށް ހާސްވެފައި ހުރިހެން ހީވެސް ނުވެއެވެ. ނީލާ ކައިރިން ސަލާމަތްވުމަކީ އޭނާ ވެސް ބޭނުންވި ގޮތް ކަމަށް ވެދާނެއެވެ. ދަންވަރުގެ ވަގުތު ތިމާގެ އަނބިމީހާ ހެއްދެވި ނުހެއްދެވިއަށް ގޮވާފައި ގެއިން ނުކުމެގެން ދިޔުމުން އެއްވެސް ހާސްކަމެއް ނެތި ހުންނާނީ ގައިމު ކަމެއް ވީމަތާއެވެ؟\nއާތިފް ރީތިވެގެން މަޑުވެސް ކޮށްނުލާ ކޮޓަރިން ނުކުމެގެން ދިޔައީއެވެ. އަހަރެން ވެސް އިތުރު ސުވާލެއް ނުކުރަމެވެ.\nފޮއްޓަށް އެއްޗެހި އަޅަމުންދިޔައިރު ކީއްވެ ކަމެއް ނޭނގެއެވެ. ހިތާހިތުން އަހަރެން ދިޔައީ އުފާކުރަމުންނެވެ. ދުރުން ބަލާ މީހަކަށް ފަހަރުގައި އަހަރެންގެ ތުންފަތް މަތިން ހިނިތުންވުމުގެ އަސަރު ވެސް ފެނުން އެކަށީގެންވެއެވެ. ފޮށި ފުރެންދެން ހެދުންތައް އެޅުމަށް ފަހު މޭޒުމަތީގައި ހުރި ނީލާގެ ބައެއް އެހެން ސާމާނު ވެސް ފޮށިތެރެއަށް ގަންބާލީމެވެ. އަލަމާރިން އެއްޗެއް މަދުވިހެން ހީވެސް ނުވެއެވެ. ކޮނޑުގައި އަޅުވާފައި ހުރި ހެދުންތަކުގެ އިތުރުން ފަތްޖަހާފައި ހުރި އެއްޗެހި ވެސް ފުންޏަކަށް ހުއްޓެވެ. ކޮޓަރިތެރެ ކުޑަކޮށް ހަމައަކަށް އަޅުވާލުމަށް ފަހު އަހަރެން އެނދުގައި އިށީނދެލީމެވެ. އަދި ކޮޓަރިތެރެއަށް ނަޒަރު ހިންގާލީމެވެ.\nކުރިއަށް އޮތްތަނުގައި މިއީ އަހަރެންގެ ކޮޓަރިއެވެ. އަލަމާރި ފުރާލާނީ އަހަރެންގެ ހެދުންތަކުންނެވެ. މިހާރު އަހަރެން ބޭނުންކުރާ ދެ ދޮރުފަތް ލީ އަލަމާރި ވެސް ހުރީ ގާތްގަނޑަކަށް ހުހަށޭ ބުންޏަސް ރަނގަޅުވާނެއެވެ. ދައްތަމެން ގެއިން ނުކުމެގެން އައިއިރު ގެނައި ދެގަނޑެތި ފިޔަވައި ދެން ހުރީ ނީލާ ހެޔޮކަމުން ދިން އެއްޗެއްސެވެ. ނޫނެކެވެ. އޭނާ ބާވެގެން އުކާނުލަން އަހަންނަށް ދިން އެއްޗެއްސެވެ. "ހާދައި ނުބައި އަންހެނެކެވާ." އަހަރެން ހިތާ ހިދުން ނީލާ އަށް ފަތިވަރު ގޮވީމެވެ.\nއިރުކޮޅަކު އެހެން އިނުމަށް ފަހު އަހަރެން ގޮސް ބިދޭސީ މީހާ އެތެރެއަށް ވައްދައި ފޮށި ހަވާލުކުރީމެވެ. އަދި ބާކީ ހުރި އެއްޗެހި ބަލާ ފަހުން އަންނާށޭ ބުނީމެވެ. ފޮށި ގެންދިޔައިރު ވެސް އާތިފް އިނނީ ނީޝް ކައިރީގައެވެ. އެއްވެސް އެއްޗެއް ނުބުނެއެވެ. ރީތިވިޔަސް އޭނާ ބޭރަށް ދާހިޔާލެއް ނެތް ކަހަލައެވެ. އޭނާ އިނނީ ސޯޓުބުރި އާއި ޓީޝާޓުގައެވެ.\nސައިތަށި ހިހޫވެފައި ހުރުމުން ކޮފީތައްޓެއް ހަދައިދެންތޯ އަހަރެން އެހީމެވެ. އާތިފް ބޯ ޖަހާލުމުން އެކަމުގައި އަހަރެން މަސްއޫލުވީމެވެ. އާތިފް ސައިބޮން އައުމުން އަހަރެން މަސައްކަތް ފެށީ ނީޝްއަށް ބުއްތަށި ދެވޭތޯއެވެ.\nހަވީރު ވަންދެން އާތިފް ގޭގައި މަޑުކުރިއެވެ. މެންދުރު ނީޝް ނިދުމުން އަހަރެމެން ދެ މީހުން އެހެން ދުވަސްތަކެކޭ ވެސް އެއްގޮތަށް ލޯބީގެ ކަނޑުގައި ފެތީމެވެ.\nމުސްތަގުބަލާ މެދު މަޝްވަރާކުރުމަށާއި އާތިފް ދެން ކަންތައްކުރާނީ ކިހިނެއްތޯ ބަލަން އަހަރެން ހުރީ ކެތް މަދުވެފައެވެ. އެތައް ފަހަރު އަހަން ވެސް އުޅުނީމެވެ. ނަމަވެސް އެ ވާހަކައިގެ ތެރެއިން ނީލާގެ ނަން ކިޔަންޖެހިދާނެތީ، އެ ލޯބިން ފުރިގެންވާ ވަގުތުކޮޅު ހަރާބުކޮށްލަން އަހަރެން ބޭނުން ނުވީއެވެ. އެހެން ކަމުން އާތިފް އިސްވެ އެ ވާހަކަ ދައްކަންދެން އެފަދަ ސުވާލެއް ނުކުރަން އަހަރެން ނިންމީމެވެ. އޭނާގެ މޫޑް ގެއްލިދާނެތީއެވެ. ހަވީރު ވަންދެން ގޭގައި މަޑުކުރުމަށް ފަހު އާތިފް ބޭރަށް ދިއުމުން އަހަރެން ވެސް ގޭގެ ދޮރު ތަޅުލާފައި ކޮޓަރިއަށް ވަދެ ފްރެޝް ވެލީމެވެ. ދެން އަންނަނީ ތަންކޮޅެއް ފަހުން ކަމަށް އާތިފް ގެއިން ނުކުންނަމުން ބުނެފައި އޮތުމުން ރަނގަޅަށް ފެންވަރައިގެން ސޮފާގައި އަރާމުކޮށްލަން ޖައްސާލީމެވެ. އޭރު ވެސް ނީޝް ނުހޭލައެވެ.\nއާތިފްގެ ހަށިގަނޑުގެ މީރު ވަސް އަދިވެސް އަހަރެންގެ ހަށިގަނޑުން ނުފިލާ ކަހަލައެވެ. އޭނާ އަހަރެން ދެކެ ކިހާ ލޯބިވޭ ހެއްޔެވެ؟ ކިރިޔާ ހުސް ވަގުތުކޮޅެއް ލިބުނަސް އަހަރެންގެ އުނގު ލޯބިން ފުރާލަ ދެއެވެ. އޭނާ ފިރުމުންތަކާއި ބީހުންތަކުން އަހަރެން މޮޔަކޮށްލައެވެ. އެއިން ކޮންމެ ފަހަރެއް ނިމިގެންދަނީ ވަރުބަލިކަމުގެ ތެރެއިންނެވެ. ނަމަވެސް އެއީ އަހަރެން އަބަދު ވެސް ބޭނުން ކަމެކެވެ. ވެގެންވާ ނަމަ އަހަރެން އަބަދު ވެސް ބޭނުން ވަނީ އެ ގޮތުގައި ވަރުބަލިވުމެވެ. ފޮނި ހިޔާލުތަކަށް ގެއްލިފައި އިންދާ ކުއްލިއަކަށް މީހަކު ތަޅު ހުޅުވި އަޑަށް އަހަރެން ދިޔައީ ސިއްސައިގެންނެވެ. ދޮރު ހުޅުވާލާފައި ވަނީ އާތިފެވެ. އޭނާ ހުރީ ވަރަށް ހާސްވެފައެވެ. އޭނާގެ ހަރަކާތްތައް އަވަހެވެ. ގޭތެރެއަށް ވަދެވުމާ އެކު އޭނާ ދޮރު ތަޅުލާފައި ދިޔަ ގޮތަށް ގޮސް ވަނީ ކޮޓަރިއަށެވެ. އަހަރެންނަށް ބަލާ ވެސް ނުލައެވެ. ފަހަތުން ދާން ހިތަށް އެރި ނަމަވެސް ތެދުވެފައި ވެސް މަޑުކޮށްލީއެވެ.\nއިރުކޮޅަކުން އެއްޗެހިތަކެއް ވެއްޓުނު އަޑު އިވުނެވެ. ހީވާ ގޮތުން އެއީ ބިއްލޫރި އެއްޗެހިތަކެއް ތެޅޭ އަޑެވެ. އަޑު އިވުމާ އެކު އަހަރެން ބާރު ބާރަށް ގޮސް ކޮޓަރިއަށް ވަނީމެވެ. ކަމަކުދާކަށް ނެތެވެ. ކޮޓަރި އޮތީ އެ ފުށްމިފުށަށް ޖަހާފައެވެ.\n"ކޮބައިތަ މިތާހުރި ބޭސް ފުޅި؟" އާތިފް ހުރީ ދާހިއްލާ ފޯވެފައެވެ.\nމުޅި މީހާ ތުރުތުރު އަޅައެވެ. ޑްރެސިން ޓޭބަލް މަތީގައި ހުރި އެއްޗެހިތައް އެތައް މިތަނަށް އުކާލާފައެވެ. ވެއްޓި ތެޅިފައި އޮތް ސެންޓް ފުޅީގެ ބިއްލޫރިކޮޅުތައް ހީވަނީ ދެންމެ ދެންމެދެންމެ އާތިފްގެ ފައި ޒަހަމްކޮށްލަފާނެހެންނެވެ.\n"އާތިފް ހަމަޖެހިބަލަ. ކިހިނެއްތަ ވެގެން ތި އުޅެނީ. ބިއްލޫރިތައް ފަޔަށް ހެދިރާނެ. ކޮން ބޭހެއްތަ؟ މަޑުކުރޭ އަހަރެން ސާފުކުރަންދެން،" އާތިފަށް އެ ހުރީ ކިހިނެއް ވެފައި ހެއްޔެވެ؟\n"ނީލާ އަށް ގުޅާފަ އަހާބަލަ ބޭސް ފުޅި ކޮބައިތޯ،" އާތިފްގެ ދުލުން ނީލާގެ ނަން އިވުމާ އެކު އަހަންނަށް ހީވީ މީހަކު ކަންފަތްމަތީގައި ޖެހިހެންނެވެ. އަދިވެސް ކުދިކުދި ކަން ކަމުގައި ވެސް އާތިފް ބޭނުން ވަނީ އެ ނީލާ ހެއްޔެވެ؟ އެ ނުބައި އަންހެނާ ހެއްޔެވެ؟\n"އަދި ތިވަރުވާކަށް ނުޖެހޭ ދޯ. ކަމެއްވާ ކޮންމެ ފަހަރަކު އެ ނީލާ އަށް ގޮވާކަށް ނުޖެހޭ،" އަހަރެން ވެސް ރުޅި އަންނަ ގޮތް ވިއެވެ.\nއާތިފް ބުނާ އެއްޗެއް ބަލަން މަޑުނުކޮށް އަހަރެން މަސްއޫލުވީ ތެޅިފައިވާ ސެންޓް ފުޅީގެ ބިއްލުރިތައް ނެގުމަށެވެ. އޭރު ވެސް އާތިފް އަތުން އޭނާގެ އަމިއްލަ އިސްތަށިގަނޑަށް ދަމަދަމާ ހުއްޓެވެ. އާތިފް އެ ހޯދަނީ ކުރިން ރެޔަކު ވަޅި ހިފައިގެން އޭނާ އުޅުނު އިރު އޭނާ އަށް ނީލާ ދިން ބޭހެވެ. އެއީ ނަފްސާނީ ބަލީގެ މީހުންނަށް ދީއުޅޭ ބޭހެކެވެ. އެ ބޭސް އަޅާފައި ހުރި އޮރެންޖްކުލައިގެ ޕްލާސްޓިކް ދަޅު އޮތީ، ވެއްޓި ތެޅިފައިވާ ސެންޓްފުޅި ކައިރީގައެވެ. ނަމަވެސް ފެއްސާއި ހުދު ކުލައިގެ ދެބުރި ދެ ކުލައިގެ އެ ބޭސް ގުޅަތަކެއް ނެތެވެ. އެއީ ހުސް ތަޅެކެވެ. ދަޅުގެ ބޭރުގައި "ޕްރޮޒެކް" ޖަހާފައި އޮތެވެ. އާތިފަށް އެ ބޭސް ދޭކަން އެނގިގެން އަހަރެން އެ ބޭހާ ބެހޭ ގޮތުން ވަނީ ކުރިން މައުލޫމާތު ހޯދާފައެވެ. ސްކޫލްގެ ލެބް ރޫމަށް ގޮސް ކުރި މަސައްކަތުން އަހަންނަށް އެނގުނު ގޮތުގައި އެއީ ނަފްސާނީ ބަލި މީހުންނަށް ދޭ ބޭހެކެވެ. އެ ކަމާ ބެހޭ ގޮތުން މީގެ ކުރިން އާތިފްގެ އިތުރުން ނީލާއާ ވެސް ވާހަކަ ދައްކަން މަސައްކަތްކުރީމެވެ. ނަމަވެސް ހިނގައިދިޔަ ހައިޖާނުގެ ތެރޭގައި އެ ފުރުސަތެއް އަހަންނަކަށް ވެސް ނުލިބުނެވެ. އަނެއްކޮޅުން ނީލާ އާއި އާތިފް ވެސް އެ ވާހަކަ ދައްކަން ބޭނުން ނުވާކަން އަހަންނަށް އޮތީ ކުރިން ވެސް އިހްސާސްކުރެވިފައެވެ. އެހާ ވަރަށް އެކަން ސިއްރުކުރަން އުޅެނީ ކީއްވެ ހެއްޔެވެ؟\nއާތިފްގެ ނަފްސާނީ މައްސަލައެއް ހުރިކަން ހިތަށް އެރުމާ އެކު އަހަރެންގެ ރުޅިގަނޑު މައިތިރިވިއެވެ. އަދި އެ ހާލަތުގައި އޭނާއާ އެ ގޮތަށް ވާހަކަ ދެއްކުނީތީ އަހަރެން ދެރަވިއެވެ. ކޮންމެވެސް ވަރަކަށް ޖެހިލުން ވެސް ވިއެވެ. އޭނާ ކޮންމެ ފަދަ ކަމެއް ވެސް ކޮށްފާނެޔޭ ހިތަށް އެރިއެވެ. ކުރިން ރޭ ވެސް ވަޅިން އޭނާގެ އަތް ޒަހަމްކޮށްލީ އެއްވެސް ޖެހިލުމެއް ނެތިއެވެ.\n"އާތިފް.... ހަމަޖެހިބަލަ،" އޭނާ މައިތިރިކުރެވޭތޯ އަހަރެން މަސައްކަތް ފެށީމެވެ. އެތައް ވާހަކައެއް ދައްކައިގެން އޭނާ އެނދުގައި ބޭއްވުމަށް ފަހު އަހަރެން މަސައްކަތްކުރީ ކޮޓަރި ހަމައަކަށް އެޅުވޭތޯ އެވެ.\nފަހަރަކު ވަތްގަނޑެއް ހާވާ ބެލިއިރު ވެސް އެ ބޭހެއް ނުފެނުނެވެ. އަދި ބޭސް ސިޓީއެއް ވެސް ފެންނާކަށް ނެތެވެ. ކޮޓަރި ރަނގަޅަށް ސާފުކޮށް ތަރުތީބު ކުރުމަށް ފަހު އަލަމާރި ވެސް ވަރަށް ރަނގަޅަށް ބެލީމެވެ. ކަބަޑްތައް ވެސް ބެލީމެވެ. ނަމަވެސް އޭގެ އެއްވެސް ނިޝާނެއް ފެންނާކަށް ނެތެވެ. އާތިފް ކުޑަކޮށް ލޯމެރިފައި އޮތުމުން އަހަރެން ނުކުތީ ބޭރަށެވެ.\nސޯފާގައި ރަނގަޅަށް ހަމަޖެހި ނުލެވި އުޅެނިކޮށް އާތިފް ވަރަށް ބާރަށް ނީލާއަށް ގޮވާ އަޑު އިވުނެވެ. ދޮރު ހުޅުވާފައި ހުރުމުން އެ އަޑު ވަރަށް ބާރަށް އިވުނެވެ. އަހަރެން ދުވެފައި ކަހަލަ ގޮތަކަށް ގޮސް ކޮޓަރިއަށް ވަނީމެވެ. އޭރު އާތިފް އިނނީ އެނދުމަތީގައި އިށީނދެ، ދެ ފައި ކުރުކޮށް ބޮލުގައި އަތް އަޅައިގެންނެވެ. އޭރު ވެސް އޭނާ ނީލާ އަށް ގޮވަމުން އަޑުން އަޑު ނަގާ ރޮނީއެވެ.


ޕޮޮލިސް 19 އަދި 20 ނަންބަރު ލޯންޗަށް ބޭނުންވާ ދެ ޖީ.ޕީ.އެސް ސަޕްލައިކޮށްދެއްވާނެ ފަރާތެއް ހޯދުން\nޕޮޮލިސް 19 އަދި 20 ނަންބަރު ލޯންޗަށް ބޭނުންވާ ދެ ޖީ.ޕީ.އެސް ސަޕްލައިކޮށްދެއްވާނެ ފަރާތެއް ހޯދަން ބޭނުންވެއެވެ. ވީމާ މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 2019 އޮގަސްޓް 27 ވަނަ ދުވަހު ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\nމިޕްރޮޖެކްޓާއި ގުޅިގެން ޕްރީބިޑް ބައްދަލުވުން އޮންނާނީ ތިރީގައި ބަޔާންކޮށްފައިވާ ތާރީހުގައި އިސްކަންދަރު ބިލްޑިންގ 01ގައެވެ.\nތާރީޚް: 2019 އޮގަސްޓް 28\nބީލަން ހުޅުވުން އޮންނާނީ 2019 ސެޕްޓެމްބަރ 03ވަނަ ދުވަހުގެ 14:00 ގައި އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\nޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާނަމަ 2019 އޮގަސްޓް 28 ވަނަ ދުވަހުގެ 12:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nފޯން: 9790052 0960 +\nޕަބްލިޝްކުރި ގަޑި: 1118\nސުންގަޑި: 27 އޮގަސްޓް 2019 1600


Hoara Ibbe ge hokum luikohdhee, Minivan koffi\nހޯރަ އިއްބެގެ ހުކުމް ލުއިކޮށްދީ މިނިވަންކޮށްފި\nކުޑަ އަންހެން ކުއްޖަކާއެކު ބަދު އަހުލާގީ އަމަލު ހިންގުމުގެ ކުށުގައި 10 އަހަރަށް ޖަަލަށް ލާފައިހުރި، އިބްރާހިމް ރަޝީދު (ހޯރަ އިއްބެ)ގެ ހުކުމް ލުއިކޮށްދީ މިނިވަން ކޮށްފިއެވެ.\nއެމްޑީޕީގެ ސަރުކާރުގައި ރައީސް އޮފީހުގެ އަންޑާސެކްރެޓަރީގެ މަގާމު އަދާކުރި ހޯރަ އިއްބެ ހައްޔަރުކުރީ، 2012 ވަނަ އަހަރު 17 އަހަރުގެ އަންހެން ކުއްޖަކާއެކު ކޮޓަރިއެއްގައި ތިއްބައެވެ. އަދި ކުޑަކުދިންނާ ޖިންސީ ގޯނާ ކުރުމުގެ ކުށުގެ ކުށް ސާބިތުވެ 2013 ވަނަ އަހަރުގެ ޑިސެމްބަރު އެއްވަނަ ދުވަހު އޭނާ 10 ޖަލަށް ލާން ހުކުމްކުރިއެވެ.\nނަމަވެސް އިއްބެ ފަހުން ވަނީ އެ އަންހެން ކުއްޖާއާ ކައިވެނިކޮށް އެ ކައިވެންޏަށް ދަރިއަކު ވެސް ހޯދައިފައެވެ.\nހޯރަ އިއްބެ މިއަދު މިނިވަންކުރިއިރު، ކުޑަކުދިންނާ ޖިންސީ ގޯނާ ކުރުމުގެ ކުށަކީ މައާފް ދެވޭ ކުށެއް ނޫނެވެ. ނަމަވެސް ރައީސް އިބްރާހިމް މުހައްމަދު ސޯލިހް އޭނާގެ އަދަބު ލުއިކޮށްދިނީ ބާކީ ފަސް އަހަރު އޮއްވައެވެ.\nރައީސް ސޯލިހް އިއްބެގެ އަދަބު ލުއިކޮށްދެއްވަން ނިންމެވީ 2016 ވަނަ އަހަރު ކްލިމެންސީ ބޯޑުން ދީފައިވާ ލަފަޔަށް ބިނާ ކުރައްވައެވެ.\nއެގޮތުން އިއްބެ މިނިވަންކުރުމާއެކު ރައްޔިތުން ގެންދަނީ މި ސަރުކާރަށް ވަރަށް ބޮޑަށް ފާޑުކިޔައި ނުރުހުން ފާޅުކުރަމުންނެވެ. އަދި އެކަމާ ގުޅިގެން އިއްބެގެ އަންހެނުން ޒުއްރިއްޔާ އަބްދުއްޝުކޫރު އިއްޔެ ވަނީ ބަޔާނެއް ވެސް ނެރެފައެވެ.\nއެ ބަޔާނުގައި އޭނާ ބުނެފައިވަނީ، އިއްބެގެ މައްޗަށް ކޮށްފައިވަނީ ސިޔާސީ ދައުވާއެއް ކަމަށާއި އިސްލާމީ ޝަރީއަތުން އެމީހުންނާމެދު ދޭންޖެހޭ އަދަބު ދޭންވީ ކަމަށެވެ.


Youth Minister Ahmed Mahloof – Haftha\nTag: Youth Minister Ahmed Mahloof\nމާލޭ ފަތާ ޓްރެކް ސަރަހައްދު ޒަމާނީ ފެންވަރަަކަަށްް ތަރައްގީ ކުރަނީ\nމާލޭ އިރުދެކުނު ފަރާތުގައި އޮންނަ ފަތާ ޓްރެކް ސަރަހައްދުގައި ސިޑިބަރިއަކާއެކު ޒަމާނީ އިމާރާތެއް އަޅަން ނިންމައި، އެތަން ހަދައިދޭނެ ބަޔަކު ހޯދަން އިއުލާން ކޮށްފިއެވެ.\nސްވިމިން އެސޯސިއޭޝަނުން މިދިޔަ ބުދަ ދުވަހު ކުރި އިއުލާނެއްގައި ބުނެފައިވަނީ، މާލޭ ފަތާ ޓްރެކްގައި ސިޑިބަރިއަކާއެކު ފާހާނާ އާއި ފެންވަރާނެ ވަސީލަތްތައް ހިމެނޭގޮތަށް އިމާރާތެއް ހަދަން ބޭނުންވާ ކަމަށެވެ.\nއެގޮތުން އެކަމަށް ޝަރުތުހަމަވާ ފަރާތްތަކަށް ބީލަން ހުށަހެޅުމުގެ ފުރުސަތު ވަނީ ހުޅުވާލައިފައެވެ.\nއެ އިއުލާނުގައި ބުނެފައިވާ ގޮތުން، މަޝްރޫއުއާ ބެހޭ މައުލޫމާތު ދިނުމުގެ ބައްދަލުވުން އަންނަ އަންގާރަ ދުވަހުގެ ހެނދުނު 11:00 ގައި ސްވިމިން އެސޯސިއޭޝަންގައި އޮންނާނެއެވެ. އަދި އެ މަސައްކަތް ކުރަން އެދި ހުުށަހަޅާ ބީލަންތައް ހުޅުވުން އޮންނާނީ މިމަހުގެ 23 ވަނަ ދުވަހު ކަމަށް ބުނެފައިވެއެވެ.\nމަޝްރޫއަށް ބީލަން ހުށަހަޅާ ފަރާތްތަކުން ބިޑް ސެކުރިޓީގެ ގޮތުގައި 20،000 ރުފިޔާ ހުށަަހަޅަންޖެހެއެވެ.\nސްވިމިން އެސޯސިއޭޝަންގެ އެ އިއުލާނާއެކު ޔޫތް މިނިސްޓަރު އަހުމަދު މަހުލޫފް ވަނީ، އެ އިމާރާތް ހުންނާނެ ގޮތުގެ ކުރެހުންތަކެއް މީސް މީޑިއާގައި ވަނީ އާންމު ކުރައްވައިފައެވެ.\nAuthor މުޙައްމަދު އިބްރާހިމްPosted on May 11, 2019 May 11, 2019 Categories featured 1, ޚަބަރު, ކުޅިވަރުTags Fathaa track, swimming association, Youth Minister Ahmed Mahloof, youth ministryLeaveacomment on މާލޭ ފަތާ ޓްރެކް ސަރަހައްދު ޒަމާނީ ފެންވަރަަކަަށްް ތަރައްގީ ކުރަނީ\nދެ މަހަށްފަހު އަކްރަމް އާއި މަހުލޫފުގެ ސަސްޕެންޝަން އުވާލައިފި\nއެމްއެމްޕީއާރްސީގެ ބޮޑު ހިޔާނާތުގައި ހިމެނޭ އެސްއޯއެފާ އެކު ޑޮލަރުގެ މުއާމަލާތެއް ހިންގެވުމުން ސަސްޕެންޑްކުރި ޔޫތު މިނިސްޓަރު އަހުމަދު މަހްލޫފާއި ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީންގެ ސަސްޕެންޝަން އުވާލައިފިއެވެ.\nރައީސް އޮފީހުގެ ތަރުޖަމާން އިބްރާހިމް ހޫދު ވަނީ އެ ދެބޭފުޅުންގެ ސަސްޕެންޝަން ވެސް އުވާލިކަން މީޑިއާތަކަށް ވިދާޅުވެފައެވެ.\nއެންޓި ކޮރަޕްޝަން ކޮމިޝަން (އޭސީސީ) އިން އާންމުކުރި އެމްއެމްޕީއާރުސީގެ ހިޔާނާތުގެ ތަފްސީލީ ރިޕޯޓުގައި ބުނާގޮތުން މަހުލޫފާއި އަކްރަމްގެ އެކައުންޓަށް ވެސް ފައިސާ ވަނީ ވަދެފައެވެ. އެގޮތުން މަހްލޫފްގެ އެކައުންޓަށް 33،000 ޑޮލަރު ވަދެފައިވާ ކަމަށް އެ ރިޕޯޓުގައި ބުނާއިރު އަކްރަމްގެ އެކައުންޓަށް ޖަމާވެފައި ވަނީ 30،000 ޑޮލަރު ކަމަށްވެއެވެ.\nއެ މައްސަލައާ ގުޅިގެން ތަހުގީގު ނިމެންދެން މަހުލޫފާއި އަކްރަމް ގޭގައި މަޑުކުރައްވަން ރައީސް އެންގެވީ މިދިޔަ ފެބްރުއަރީ 14ގައެވެ.\nނަމަވެސް އެ މައްސަލާގައި މަހުލޫވު ވިދާޅުވެފައިވަނީ އޭނާގެ އެކައުންޓަށް ވަދެފައިވާ ޑޮލަރަކީ އޭނާގެ އާއިލާއިން ހިންގި ފިހާރައަކަށް ޑޮލަރު ހޯދުމަށްޓަކައި އޭނާގެ ކޮއްކޮ އަކު މެދުވެރިވެގެން، ނަގުދު ފައިސާ ދީގެން އެސްއޯއެފް އަތުން ޑޮލަރު ގަތުމަށް ހިންގި މުއާމަލާތެކެވެ. އަދި އެކަމުގެ މުއާމަލާތް ހިންގިއިރު ބަދަލުކުރި ލިޔުންތައް ވެސް އޭނާ ވަނީ އޭސީސީއާ ހިއްސާކޮށްފަ އެވެ.\nއަދި ފަހުން މަހުލޫފުގެ އެދިވަޑައިގަތުމަކަށް އޭނާގެ މައްސަލަ ބެލުމަށްފަހު އޭސީސީން ވަނީ އެކަމުގައި އޭނާގެ ހިޔާނާތުގެ ކަމެއް ނެތްކަމަށް ނިންމާފައެވެ. ނަމަވެސް އަކްރަމްގެ މައްސަލަ ނިންމި ގޮތެއް އަދި އެއްވެސް އިދާރާއަކުން ހާމައެއް ނުކުރެއެވެ.\nއެމްއެމްޕީއާރުސީގެ ހިޔާނާތުގެ ފައިސާއާ ގުޅުން ހުރި މުއާމަލާތްތަކުގެ ސަބަބުން މަހުލޫފާއި އަކްރަމްގެ އިތުރުން ދެން ހިމެނެނީ ފެން ކުންފުނީގެ ޗެއާމަން އަހްމަދު މައުސޫމާއި އައިލެންޑް އޭވިއޭޝަންގެ ބޯޑު މެމްބަރު އަބްދުﷲ އާޒިމެވެ.\nނަމަވެސް މައުސޫމާއި އާޒިމްގެ ސަސްޕެންޝަން އަދި އުވާނުލާ ކަމަށް ހޫދު ވިދާޅުވެފައެވެ.\nAuthor މުޙައްމަދު އިބްރާހިމްPosted on April 16, 2019 April 16, 2019 Categories featured 3, ޚަބަރުTags ACC, Akram Kamaaludheen, MMPRC, Raees Office, Youth Minister Ahmed MahloofLeaveacomment on ދެ މަހަށްފަހު އަކްރަމް އާއި މަހުލޫފުގެ ސަސްޕެންޝަން އުވާލައިފި


Salaf ufehdhi thaareehaa gulheygothun Nasheed hehdhevee ithurufulheh!\nސަލަފް އުފެއްދި ތާރީހާ ގުޅޭގޮތުން ނަޝީދު ހެއްދެވީ އިތުރުފުޅެއް\nމަޖިލީހުގެ ރައީސް މުހައްމަދު\nސަލަފް ޖަމިއްޔާ ފުރަތަމަ ރަޖިސްޓްރީ ކުރީ ރައީސް ނަޝީދުގެ ވެރިކަމުގައި ކަމަށް ވިދާޅުވެ އެމަނިކުފާނު ހެއްދެވީ އިތުރުފުޅެއްކަން ހާމަވެއްޖެ އެވެ.\nޓެރަރިޒަމްގެ ހަރަކާތްތަކަށް ސަލަފު ޖަމިއްޔާ ވާގިދޭ ކަމަށް ބުނެ އެ ޖަމިއްޔާއަށް ފިޔަވަޅު އެޅުމުގެ މަޝްވަރާތައް ރައްޔިތުންގެ މަޖިލީހުގެ ސަލާމަތީ ހިދުމަތްތަކާބެހޭ ކޮމިޓީ (241 ކޮމިޓީ) ގައި ކުރިއަށް ހިނގަމުންދާ ކަމަށް އެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު މިއަދު ވަނީ ވިދާޅުވެފަ އެވެ.\nއަދި ރައީސް ނަޝީދު ވިދާާޅުވީ އިސްލާމިކް މިނިސްޓްރީއެއް ފުރަތަމަ އުފެއްދީ އެމަނިކުފާނުގެ ވެރިކަމުގައި ކަމަށާއި ސަލަފު ޖަމިއްޔާ ފުރަތަމަ ރަޖިސްޓްރީ ކުރީ ވެސް އެމަނިކުފާނުގެ ވެރިކަމުގައި ކަމަށެވެ. އެކަމަކު ކުރީގެ ރައީސުން ހިމެނޭ ގޮތަށް ގިނަ ސިޔާސީ ލީޑަރުން އެމަނިކުފާނަށް ލަފާ ދެއްވީ އެ ކަން ނުކުރެއްވުމަށް ކަމަށެވެ.\nއެހެންވިޔަސް އެމަނިކުފާނު ދެކެވަޑައިގަތީ ސަލަފް ޖަމާއަތް އެ ދުވަހު ރަޖިސްޓްރީ ކޮށް ނުދިންނަމަ، "އަންޑަގްރައުންޑްގައި" އެ ޖަމާއަތުގެ ހަރަކާތްތައް ފަށައިގެން ކުރިއަށް ގެންދާނެ ކަމަށެވެ. އަދި މިއަދުގެ ވެސް އެމަނިކުފާނު ދެކެވަޑައިގަންނަވަނީ އެ ޖަމާއަތް ހުއްޓުވައިފިނަމަ "އަނޑިއަށް" ދާނެ ކަމަށެވެ.\nސަލަފް ޖަމިއްޔާ ރަޖިސްޓްރީ ކޮށްފައި ވަނީ ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގަ އެވެ. ސަލަފް ރަޖިސްޓަރީ ކޮށްދީފައި ވަނީ މާޗް 12، 2006 ގައެވެ. ނަޝީދު ވެރިކަމަށް ވަޑައިގެންފައިވަނީ އޭގެ ދެ އަހަރު ދުވަހަށްވުރެ ވެސް ފަހުންނެވެ.\nސަލަފް ރަޖިސްޓަރީކުރިއިރު ޖަމިއްޔާތަކުގެ ރަޖިސްޓްރާ އަކަށް ހުންނެވީ ކެޔޮދޫ ދާއިރާގެ ކުރީގެ މެންބަރު އަދި ދީނީ އިލްމުވެރިޔާ މޫސާ ނިޒާރު އިބްރާހިމެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ދީނީ އިލްމުވެރިން + ސަލަފް ޖަމިއްޔާ


Rizey ge hatrick aa eku Eagles ah bodu molheh | Mihaaru\nމިއަދުގެ މެޗުގެ ތެރެއިން ރިޒޭ: އޭނާ ވަނީ އެންމެ ފަހުން ކުޅުނު އަށް މެޗުގައި 23 ގޯލު ޖަހާފައި.-- ފޮޓޯ: ނިޝާން އަލީ/ މިހާރު\n08 ނޮވެމްބަރ 2018 - 19:103comments\nއަހުމަދު ރިޒުވާން (ރިޒޭ) މި ސީޒަނުގައި ހެދި ހަތް ވަނަ ހެޓްރިކާ އެކު 5-0 އިން ށ. ފޯކައިދޫ ބަލިކޮށް އީގަލްސް ދިރާގު ދިވެހި ޕްރިމިއާ ލީގުގެ ދެ ވަނަ އަށް ޖެހިލައިފި އެވެ.\nމި މޮޅާ އެކު އީގަލްސް ލީގުގެ ދެ ވަނަ އަށް އެރީ ތިން ވަނައިގައި އޮތް މާޒިޔާ އަށް ވުރެން އެއް މެޗު އިތުރަށް ކުޅެގެންނެވެ. އީގަލްސް އަށް 13 މެޗުން 30 ޕޮއިންޓް ލިބިފައިވާއިރު، ތިން ވަނައިގައި މާޒިޔާ އޮތީ 12 މެޗުން 28 ޕޮއިންޓާ އެކު އެވެ. މިރޭ މާޒިޔާ ކުޅޭ މެޗުން ވިކްޓަރީ އަތުން މޮޅުވެއްޖެނަމަ އަލުން އެ ޓީމަށް ދެ ވަނަ އަށް އެރޭނެ އެވެ.\nމި މެޗުގައި ރިޒޭ ހެޓްރިކް ހެދިއިރު އޭނާ ވަނީ އެންމެ ފަހުން ކުޅުނު އަށް މެޗުން 23 ލަނޑު ޖަހައިފަ އެވެ. ސީޒަނުގައި ޖުމްލަ އެކު އޭނާ ވަނީ 30 ގޯލު ހަމަކޮށްފަ އެވެ. ރިޒޭ ވަނީ މި ފަހަރުގެ ލީގުގައި ޖެހިޖެހިގެން ފަސް މެޗުގައި ހެޓްރިކް ހަދައި ދުނިޔޭގެ ރެކޯޑަކާ ވެސް ހަމަކޮށްފަ އެވެ. ރިޒޭގެ ހެޓްރިކްގެ ސިލްސިލާ އަށް ނިމުމެއް އައީ މާޒިޔާ އަތުން އީގަލްސް ބަލިވި މެޗުގަ އެވެ.\nމި މެޗަށް ނުކުތްއިރު ފޯކައިދޫ އަށް އޮތް އެންމެ ބޮޑު މައްސަލަ އަކީ އެންމެ ފަހުން ކުޅުނު މެޗުގައި އެ ޓީމުގެ ޕާކިސްތާން ކީޕަރު ހަނީފް ސާގިބް އަށް ރަތް ކާޑު ދެއްކުމުން މި މެޗަށް ސަސްޕެންޑްވުމެވެ. އޭނާގެ ބަދަލުގައި ގޯލަށް ކުޅުނީ ބަދަލު ކީޕަރު މުހައްމަދު ޝިފާން އެވެ. އޭނާ އަކީ ދެ ވަނަ ޑިވިޝަނުގައި ސިފައިންގެ ކްލަބަށް ކުޅުނު ކީޕަރެކެވެ.\nމެޗުގެ ފުރަތަމަ ހަމަލާ ފޮނުވާލީ ދެ ވަނަ މިނިޓްގައި އީގަލްސްގެ ފޯވާޑް ރިޒޭ އެވެ. އޭރިއާ ބޭރުން ރިޒޭ ޖެހި ބޯޅަ ދިޔައީ އަރިމަތިން ބޭރަށެވެ. މެޗުގެ 10 ވަނަ މިނިޓްގައި ރިޒޭ ޖެހި ބޯޅަ ވެސް ދިޔައީ ދަނޑިކައިރިން ބޭރުންނެވެ. އެކަމަކު އޭގެ ދެ މިނިޓް ފަހުން ހަސަން ރާއިފް (ހަންނަ) ނަގައިދިން ހުރަހަކުން ބޮލުން ގޯލުގެ ތެރެއަށް ބޯޅަ ފޮނުވާލައި ރިޒޭ ވަނީ އީގަލްސް އަށް ލީޑުނަގައިދީފަ އެވެ.\nއީގަލްސް އަށް ލީޑުފުޅާކޮށްދޭން މެޗުގެ 18 ވަނަ މިނިޓްގައި މުހައްމަދު ނާއިމް އަށް ލިބުނު ފުރުސަތުން އޭނާ ޖެހި ބޯޅަ ދިޔައީ އަރިމަތިން ބޭރުންނެވެ. އީގަލްސްގެ ދެ ވަނަ ލަނޑު ޖެހީ ވެސް ރިޒޭ އެވެ. އޭރިއާ ތެރެއަށް ހުރަސްވި ބޯޅަ އޭނާ ވަނީ ބޮލުން ގޯލުގެ ތެރެއަށް ފޮނުވާލައިފަ އެވެ.\nފޯކައިދޫ އަށް ލަނޑު ޖަހައިދޭން މެޗުގެ 21 ވަނަ މިނިޓްގައި އަހުމަދު އުސާމަށް ލިބުނު ފުރުސަތުން އޭނާ ޖެހި ބޯޅަ އީގަލްސްގެ ގޯލްކީޕަރު ސްރީލަންކާގެ ސުޖަން ޕެރޭރާ ވަނީ މަތަކޮށްފަ އެވެ.\nފުރަތަަމަ ހާފު ނިމުމުގެ ކުރިން އީގަލްސްގެ ރިޒޭ އަށް ހެޓްރިކް ހަދަން ލިބުނު ފުރުސަތުން އޭނާ ޖެހި ބޯޅަ ދިޔައީ އަރިމަތިން ބޭރުންނެވެ. ދެ ވަނަ ހާފްގެ ކުޅުން ފަށައިގެން ހަ މިނިޓް ތެރޭ އީގަލްސްގެ ތިން ވަނަ ލަނޑު ޖެހީ ނާއިމް އެވެ. މެޗުގެ 65 ވަނަަ މިނިޓްގައި އީގަލްސްގެ ހަތަރު ވަނަ ލަނޑު ޖަހައި، ރިޒޭ ވަނީ އޭނާގެ ހެޓްރިކް ފުރިހަަމަކޮށްފަ އެވެ. އޭނާ މި ލަނޑު ވެސް ބޮލުން ޖެހިއިރު، އެ ބޯޅަ ހުރަސްކޮށްދިނީ ހަންނަ އެވެ.\nފޯކައިދޫ އިން މެޗުގެ ފަހު ވަގުތުގައި ކުރިއަށް ޖެހިގެން ލަނޑު ޖަހަން މަސައްކަތްކުރި ނަމަވެސް ކާމިޔާބުވާގޮތެއްނުވި އެވެ. އެ ޓީމުގެ މިސްރު ޑިފެންޑަރު މަހުމޫދު ސައީދު ޖެހި ބޯޅަ އީގަލްސް ކީޕަރު ސުޖަން ވަނީ މަތަކޮށްފަ އެވެ.\nއީގަލްސްގެ ފަސް ވަނަ ލަނޑު ޖެހީ ބަދަލު ކުޅުންތެރިޔެއްގެ ގޮތުގައި ކުޅެން ނުކުތް އަލީ ޝަމާލް ނަގައިދިން ބޯޅަ ފަސޭހައިން ގޯލު ތެރެއަށް ފޮނުވާލައިގެން ނާއިމް އެވެ. މިއީ ނާއިމް މެޗުގައި ޖެހި ދެ ވަނަ ގޯލެވެ.\nފޯކައިދޫގެ ކޯޗު އަލީ ނިސްތާރު މުހައްމަދު ބުނީ ހަތް ވަނައިގައި ނިންމުމެކޭ އަށް ވަނައިގައި ނިންމުމެކޭ މިހާރު މާ ބޮޑު ފަރަގެއްނެތް ކަމަށާއި އެހެން ކަމުން ޓީމުގައި ތިބި ކުޅުންތެރިންނަށް ފުރުސަތު ދިނުމުގެ ވިސްނުން މި ވަގުތު އިސްކުރާ ކަމަށެވެ. އަދި އެދުމަކީ އަންނަ އަހަރު މި ޓީމުގެ ކޯޗުކަމުގައި އޭނާ ނެތަސް މި ކުޅުންތެރިންނާ އެކު ކުރިއަށް ދިއުން ކަމަށެވެ.\nމެޗާ ބެހޭގޮތުން އީގަލްސްގެ ކޯޗު މުހައްމަދު ޝިޔާޒް (މޯހަން) ބުނީ މިއީ ހުރިހާ ކުޅުންތެރިން އެކުވެގެން ކުރި މަސައްކަތް ކަމަށާއި ޓީމުން ދެއްކި ކުޅުމާއި ހުރިހާ ކަމަކާ މެދު އެއްވެސް ޝަކުވާއެއް ނެތް ކަމަށެވެ.\nއިތުރު ލިޔުންތައް ކްލަބް އީގަލްސް ށ. ފޯކައިދޫ ދިރާގު ދިވެހި ޕްރިމިއާ ލީގު 2018\nފޯކައިދޫން ގްރީން ސްޓްރީޓްސް ބަލިކޮށްފި


Uthama fadiyaaruge vaguthee gekolhu maadhan havaalu kuranee\nއުއްތަމަ ފަނޑިޔާރުގެ ވަގުތީ ގެކޮޅު މާދަމާ ހަވާލުކުރަނީ\nއުއްތަމަ ފަނޑިޔާރު މުއުތަސިމް އަދުނާން: އެމަނިކުފާނު ވަގުތީ ގޮތުނ ދިރިއުޅުއްވަން ދައުލަތުން ކަނޑައަޅާފައިވާ ރެހެންދި އެޕާޓްމަންޓް މާދަމާ ހަވާލު ކުރަނީ\nއުއްތަމަ ފަޑިޔާރު މުއުތަސިމް އަދްނާނަށް ސަރުކާރުން ހަމަޖައްސައިދޭ ވަގުތީ ގެކޮޅު މާދަމާ ސުޕްރީމް ކޯޓާ ހަވާލު ކުރާނެ ކަމަށް ޕްލޭނިން މިނިސްޓްރީން ބުނެފި އެވެ.\nއަވަސް އިން ކުރި ސުވާލަށް ޖަވާބު ދެއްވަމުން ސްޓޭޓް މިނިސްޓަރު އަކްރަމް ކަމާލުއްދީނު ވިދާޅުވީ އެ ގެކޮޅުގެ މައިގަނޑު މަސައްކަތްތައް ނިމިފައިވާ ކަމަށެވެ. އެކަމަކު ބައެއް ކުދި ކުދި މަސައްކަތް އަދިވެސް ނިންމަން އެބަހުރި ކަމަށެވެ.\nމިއަދު އެ ގޭގެ ފައިނަލް އިންސްޕެކްޝަންގެ މަސައްކަތް ނިންމުމުގެ މަސައްކަތް ކުރަމުންދާ ކަމަށާއި އެ މަސައްކަތަށްފަހު އެ ގެކޮޅު މާދަމާ ސުޕްރީމް ކޯޓާ ހަވާލުކުރެވޭ ވަރުވާނެ ކަމަށް ވެސް އަކްރަމު ވިދާޅުވި އެވެ.\nއުއްތަމަ ފަނޑިޔާރު ދިރިއުޅުއްވުމަށް ވަގުތީ ގޮތުން ހަމަޖައްސާފައިވަނީ އަބްދުﷲ ޖިހާދު ނައިބު ރައީސް ކަމުގައި ހުންނެވި ދުވަސްވަރު އެމަނިކުފާނު ދިރިއުޅުއްވި ރެހެންދި އެޕާޓްމަންޓެވެ.\nއެތަނަށް އުއްތަމަ ފަނޑިޔާރު ބަދަލުވެވަޑައިގަތުމަށްޓަކައި ކޮށްފައިވާ މަރާމާތުގެ މަސައްކަތްތަކަށް 4.8 މިލިއަން ރުފިޔާ ދައުލަތުގެ ބަޖެޓުން ހަރަދުކޮށްފައިވާ ކަމަށް އެނގިފައިވެ އެވެ.\nއުއްތަމަ ފަނޑިޔާރާއި ރައްޔިތުންގެ މަޖިލީހުގެ ރައީސް ދިރިއުޅުއްވުމަށް ދައުލަތުން ވަކި ތަނެއް ހަމަޖައްސަން ސަރުކާރުން ނިންމީ ބޮމުގެ ހަމަލާއާ ގުޅިގެން މަޖިލީހުގެ ރައީސް އާއި އުއްތަމަ ފަނޑިޔާރުގެ ސަލާމަތާއި ރައްކާތެރިކަމަށްޓަކައި އިތުރު ފިޔަވަޅުތަކެއް އަޅަން ރައީސް އިބްރާހީމް މުހައްމަދު ސޯލިހް އެންގެވުމާ ގުޅިގެންނެވެ. އެގޮތުން ރައްޔިތުންގެ މަޖިލީހުގެ ރައީސް މުހައްމަދު ނަޝީދު ދިރިއުޅުއްވުމަށް މ. މުރައިދޫ ގެކޮޅު މިހާރު ވަނީ ހަމަޖައްސާފަ އެވެ.\nދެ ބާރުގެ ވެރިން ދިރިއުޅުއްވާނެ ތަނަކާއި އެ ބޭފުޅުންގެ ސެކިއުރިޓީ އިތުރަށް ވަރުގަދަ ކުރުމަށް އިންތިޒާމުތަކެއް ހަމަޖައްސާފައި މިވަނީ ފަނޑިޔާރުންގެ ގާނޫނާއި ރައްޔިތުންގެ މަޖިލީހުގެ އިމްތިޔާޒުތަކާއި ބާރުތަކުގެ ގާނޫނު އިސްލާހު ކުރުމަށްފަހު އެވެ.\nއުއްތަމަ ފަނޑިޔާރާއި މަޖިލީހުގެ ރައީސް ދިރިއުޅުއްވަން ހަމަޖައްސާ ތަނަކަށް ހިނގާނެ ހަރަދާއި މުވައްޒަފުން ހަމަޖެއްސުމަކީ އިސްލާހުގައިވާ ގޮތުން އެ ދެ ބޭފުޅުން ނިސްބަތްވާ ދައުލަތުގެ މުއައްސަސާތަކުން ހަމަޖައްސައިދޭން ޖެހޭ އިންތިޒާމުތަކެކެވެ. އެއީ ސުޕްރީމް ކޯޓާއި ރައްޔިތުންގެ މަޖިލީހުގެ އިދާރާ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + އުއްތަމަ ފަނޑިޔާރު މިނިސްޓްރީ އޮފް ނެޝަނަލް ޕްލޭނިން ނަޝީދަށް އަމާޒު ކުރި ހަމަލަ ހައެއް ފަހެއްގެ ހަމަލާ\nނަޝީދު މާލެ ގެންނަން ހާއްސަ މަސައްކަތްތަކެއް


Pension fund in faisaa negey goiy hadhan Saeed hushahalhuvvaifi | Mihaaru\nމާވަށު ދާއިރާ މެމްބަރު މުހައްމަދު ސައީދު.\nޕެންޝަން ފަންޑުން ފައިސާ ނެގޭ ގޮތް ހަދަން ސައީދު ހުށަހަޅުއްވައިފި\n12 މެއި 2020 - 16:36 50 comments\nޕެންޝަން ފަންޑުން ފައިސާ ނެގޭ ގޮތް ހެދުމާއި އެހެން ގިނަ ކަންތައްތަކެއް ހިމެނޭ ބިލެއް މާވަށު ދާއިރާގެ މެމްބަރު މުހައްމަދު ސައީދު މިއަދު މަޖިލީހަށް ހުށަހަޅުއްވައިފި އެވެ.\nސައީދު މިއަދު ހުށަހެޅުއްވި ބިލަކީ އޭނާ ކުރިން ހުށަހެޅުއްވުމުން، ގަވައިދާ އެއްގޮތް ނުވެގެން އަނބުރާ ފޮނުވާލާފައިވާ ބިލެކެކެވެ. އޭރު ބިލް މަޖިލީހަށް ބަަލައިނުގަތީ ދައުލަތުގެ އާމްދަނީ އަށް އަސަރުކުރާ ކަންތައްތައް ހިމެނޭ ބިލްތައް ހުށަހެޅޭނީ ސަރުކާރުގެ ފަރާތުން އެކަނި ކަަމަށް ރައްޔިތުންގެ މަޖިލީހުގެ ގަވައިދުގައި އޮންނާތީ އެވެ.\nއެހެންވެ، ސައީދު ބިލްް އިސްލާހު ކުރައްވައި އަލުން ހުށަހަޅުއްވަން މަޖިލީހުގެ ރައީސް މުހައްމަދު ނަޝީދު އޭރު އެންގެވި އެވެ.\nއެކަމަކު ބިލު އަލުން ފޮނުއްވި އިރު ވެސް ދައުލަތުގެ އާމްދަނީއަށްް އަސަރުކުރާ ބައެއް ކަންތައްތައް އޭގައި ވެ އެވެ. އެގޮތުން ރިސޯޓްތަކުން ދައުލަތަށް ދައްކަން ޖެހޭ ކުއްޔާއި ދައުލަތުން ކުއްޔަށް ދީފައިވާ ބިން ބިމާއި ފްލެޓް ފަދަ ތަންތަނުގެ ކުލި ދެއްކުން ލަަސްކުރަން ބިލްގައި ހިމަނާފައި ވެއެވެ.\nއެކަމަކު ބިލާ އެކު މަޖިލީހުގެ ރައީސަށް ސައީދު ފޮނުއްވި ސިޓީގައި ވިދާޅުވެފައި ވަނީ ބިލުގައި ކުލި ލަސްކުރަން ހުށަހަޅާފައި ވިޔަސް ފަސްކުރާ ކުލި އަނބުރާ ދައްކާ އިރު އިންޓަރެސްޓާ އެކު ދައްކަން އޮތުމުން ދައުލަތުގެ އާމްދަނީ އަށް އަސަރު ނުކުރާ ކަަމަށެވެ.\n"ކޮވިޑް 19 ގެ އެހީތެރިކަމުގެ ބިލް"ގެ ނަމުގައި ހުށަހެޅި އެ ބިލްގައި ވާ ފާހަގަކޮށްލެވޭ އަނެއް ކަމަކީ ރިޓަޔާވުމުން ވަކި އުސޫލަކުން ދޫކުރާ ގޮތަށް ފައިސާ ޖަމާކުރަމުން އަން ޕެންޝަން ފަންޑުގެ ފައިސާ ދޫކުރަން ހުށަހަޅާފައިވާ ހުށަހެޅުމެކެވެ. ބިލުގައި ހުށަހަޅާފައި ވަނީ ކޮންމެ މީހެއްގެ ވެސް ޕެންޝަން ފަންޑުގައިވާ ފައިސާގެ ތިން ބައިކުޅަ އެއްބައި ތިން ފަހަރެއްގެ މަތިން ދޫކުރުމަށެވެ.\nPension fund gai aiylaakah nethin: Ameer\nމިހާރު ކުރިމަތިވެފައިވާ އިގުތިސާދީ ދަތިކަމުގައި ޕެންޝަން ފަންޑުން ފައިސާ ނެގޭ ގޮތް ހަދަން އިދިކޮޅުން ކުރިން ވެސް ވަނީ ގޮވާލައިފަ އެވެ. އެ ކަމާ ބެހޭ ގޮތުން ފިނޭންސް މިނިސްޓަރު އިބްރާހީމް އަމީރު ކުރިން ވިދާޅުވީ ސަރުކާރުގެ ވިސްނުމަކީ މިހާރު ދިމާވެފައިވާ ހާލަތުގައި ޕެންޝަން ފަންޑުގައި ނުޖެހި، އެހެން ގޮތް ގޮތުން ރައްޔިތުންނަށް ލުއިތައް ހޯދައިދިނުން ކަމަށެވެ. އެ ފަންޑަކީ ކިހާ މުހިއްމު ކަމަކަށް ހުރި ފައިސާއެއްކަން އެންމެން ވެސް ވިސްނަން ޖެހޭނެ ކަމަށް އޭނާ ވިދާޅުވި އެވެ.\n"މިހާރު އަޅުގަނޑުމެން ވިސްނައިގެން ނުވާނެ ޕެންޝަން ފަންޑުގައި ހުރި ފައިސާ ބޭނުން ކުރަން، އެ ފައިސާ ބޭނުންކުރަން ވިސްނުމަކީ އެހާ ބުއްދިވެރި ވިސްނުމަކަށް ނުވެދާނެ،" އަމީރު ވިދާޅުވި އެވެެ.\nކޮވިޑާ ހެދި އަޅާފައިވާ ފިޔަވަޅުތައް ނިމި ވެލާނާ އިންޓަނޭޝަނަލް އެއާޕޯޓްގެ ބޭރުގެ ދަތުރުފަތުރުތައް އަލުން ހުޅުވެން ދެން މާލެ ސަރަހައްދުގައި ހިމެނޭ މާލެ އާއި ހުޅުމާލެ އަދި ވިލިމާލޭގައި ދިރިއުޅެން ކުއްޔަށް ދޫކޮށްފައިވާ ތަންތަނުގެ ކުލީގެ 50 ޕަސެންޓަށްވުރެ ބޮޑު ނޫން އަދަދެއް ނުދައްކައިގެން އެ ތަނަކުން ބޭރު ކޮށްގެން ނުވާނެ ކަމަށް ބުނާ މާއްދާއެއް ވެސް އެ ބިލްގައި ވެ އެވެ.\nސައީދު ހުށަހެޅުއްވި ބިލާ މެދު މަޖިލީހުގެ އިދާރާއިން ނިންމި ގޮތެއް އަދި ނޭނގެ އެވެ.\nއިތުރު ލިޔުންތައް ރައްޔިތުންގެ މަޖިލިސް ޕީޕީއެމް މެމްބަރު މުހައްމަދު ސައީދު (މާވަށް) ޕީޕަލްސް ނެޝަނަލް ކޮންގްރެސް\nކުލި ނުދެއްކޭ މީހުންނަށް ލުއިދޭ ބިލް އެޖެންޑާ ނުކުރި


އެމްއެންޔޫގެ އެއް ފެކަލްޓީއަށް ބޮޑު އިންޤިލާބެއް ގެންނަނީ ކީއްވެ؟\nމޯލްޑިވްސް ނޭޝަނަލް ޔުނިވަސިޓީ (އެމްއެންޔޫ) ގެ ފެކަލްޓީ އޮފް ލޯ އެނޑް އިސްލާމިކް ސްޓަޑީސް ގެ ނަން ފެކަލްޓީ އޮފް ޝަރިއާ އެންޑް ލޯ އަށް ބަދަލުކޮށް, އިސްލާމިކް ފެކަލްޓީގެ ބައި އިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް) އަށް ބަދަލު ކުރަން ކައުންސިލް އިން ނިންމައިފި ކަމަށް މަޢުލޫމާތު ލިބެއެވެ.\nމި ގޮތަށް ނިންމާފައި ވަނީ އައިޔޫއެމް ގައި އިސްލާމިކް ފެކަލްޓީއެއް އޮވެފައި އެމްއެންޔޫ ގައި ވެސް އޮންނާތީ ކަމަށް ބުނެއެވެ. ނަމަވެސް އައިޔޫއެމް ގައި ހުރި ކިތަންމެ ފެކަލްޓީއެއް އެމްއެންޔޫ ގައި ވެސް އެބަ ހުއްޓެވެ. އެއްވެސް މަސައްލަ އެއް އޮންނަކަމަކަށްނުވެއެވެ. ދެ ތަން އެއް ކުރާކަހް ވެސް ނޫޅެއެވެ.\nމައުލޫމާތު ލިބޭގޮތުން މި ކަމުގެ ފަހްއަތުގައި ފޮއޮރުވިފައިވާ ހަގީގަތް ތަކަކީ:\n1. ތުންބުޅި ލީ ބައިވަރު ޝެއިޚުން ތަކެހް ފެކަލްޓީ އޮފް ލޯ އެނޑް އިސްލާމިކް ސްޓަޑީސް ގައި މަސައްކަތް ކުރާތީ އެ މަންޒަރު ބަލަން ހަޖަމް ނުވުން.\n2. އެއިޔޫއެމް އަށް ބަދަލު ކުރުމުން އެތަނުގައި ވެސް ތިބި ލެކްޗަރާ އިންނާއި އެމްއެންޔޫ އިން ބަދަލު ލެކްޗަރާ އިން އެއް ވީމަ މީހުން ގިނަވެ ބައަކު މީހުން ގެ ވަޒީފަ ގެލްލުވާލުން. ޚާސައް ގޮތެއް ގައި ޑރ. އިޔާޒް އާއިޝެއިޚް އަލި ޒައިދް ބުރުވާލުން.\n3. އިސްލާމިކް" ކިޔާތީ ހަޖަމް ނުވުން. މުޅި ތަން އެއީ ލާދީނީ ތަނަކަށް ހެދުން.\nއެމްއެންޔޫ ގެ ވައިސް ޗަންސެލަރ ކަމަށް ޑރ. ޝަރީފް ހަވާލުވެ އެންމެ ފުރަތަމަ އޮތް ބައްދަލުވުމުގައި ވެސް އިސްލާމިކް ފެކަލްޓީއަށް ނިސްބަތް ކޮށް ބުނި ކަމަށްވެއެވެ. ''އޭތި ނަގައި ހޫރުވާލާނަމޭ."\nމިހާރު މިފެންނަނީ އޭނާގެ ޕްލޭން ތަންފީޒް ކުރަމުން ގެންދާތަނެވެ. ޚާއްޞަ ގޮތެއްގައި އެމްއެންޔޫ ކައުންސިލުގައި ހޮނޑައިދޫ ހާމިދް އަބްދުލްޣަފޫރް މެން ފަދަ މީހުން ތިބޭތީ އޭނަ އަށް އެފަދަ ލާދީނީ ހަރަކާތްތައް ހިންގަން ފަސޭހަވާކަމަށް ބެލެވެއެވެ.


Karisma dhe vana kaiveneh koh faanetha?\nކަރިޝްމާ ކަޕޫރު އިންސްޓަގްރާމްގައި ކުރިޔަށް ގެންދިޔަ "އާސްކް މީ އެނީތިން" ސެޝަން އެއްގައި ފޭނަކު ވަރަށް މުހިއްމު ސުވާލެއް އޭނާ އަށް ހުށަހެޅި އެވެ. އަދި އޭނާ ވަނީ އެއްވެސް ފަސް ޖެހުމެއް ނެތި މި ސުވާލުގެ ޖަވާބު ވަރަށް ތަފްސީލްކޮށް ދީފަ އެވެ.\nމި ސެޝަންގައި ކަރިޝްމާގެ ފޭން ކުރި ސުވާލަކީ އޭނާ އަލުން ކައިވެނި ކޮށްފާނެތޯ އެވެ؟ ޖަވާބުގައި ކަރިޝްމާ ބުނީ އެކަން އޭނާ ދޫކޮށްލާފައިވަނީ ވަގުތާއި ހާލަތަށް ކަމަށެވެ. މާނައަކީ ރަނގަޅު، ހިތްހަމަޖެހޭ މީހަކު ފެނިއްޖެނަމަ ކައިވެނި ކޮށްފާނޭ ނުވަތަ ދެ ވަނަ ކައިވެންޏެއް ނުކޮށް ވެސް އުމުރު ހޭދަ ކޮށްފާނޭ އެވެ.\nކަރިޝްމާ އަލަތު ކައިވެނިކުރީ 2003 ވަނަ އަހަރު އެވެ. އޭނާގެ އަލަތު ފިރިމީހާ ސަންޖޭ ކަޕޫރަކީ ވަރަށް ކުޑައިރުއްސުރެ އޭނާގެ އެކުވެރި އެކެވެ. ނަމަވެސް މި ކައިވެންޏަށް ދެ ދަރިން ވެސް ލިބުނު ފަހުން 2016 ގައި ކަރިޝްމާ ވަނީ ސަންޖޭ ކައިރިން ވަރިވެފަ އެވެ.\nވަރިއަށްފަހު ކުދިންގެ ކަސްޓަޑީ ލިބުނީ ކަރިޝްމާ އަށް ކަމުން ދެ ދަރިންނާއެކު އޭނާ ދިރިއުޅެމުން ދަނީ ވަކިންނެވެ. ދަރިން ބެލުމަށްޓަކައި ފިލްމުކުޅުމާ ދުރުގައި ގިނަ ދުވަސް ތަކެއް ހުރުމަށްފަހު މިހާރު އޭނާ ވަނީ އަލުން ފިލްމު ކުޅެން ފަށާފަ އެވެ. އަދި ރިއަލިޓީ ޝޯއެއްގެ ފަނޑިޔާރުކަން ކުރަނިކޮށް ވެސް ފެނިފައި ވެއެވެ.\nދަރަމްޖީގެ ފުރަތަމަ އަންބަށް ހަސަދައެއް ނުބާއްވަން: ހެމާ